M K Harikumar /Transcripts: അക്ഷരജാലകം/എം.കെ.ഹരികുമാർ / സാഹിത്യത്തിൻ്റെ ക്യാമറക്കാലം /metrovartha 20-10-2020\nഅക്ഷരജാലകം/എം.കെ.ഹരികുമാർ / സാഹിത്യത്തിൻ്റെ ക്യാമറക്കാലം /metrovartha 20-10-2020\nപുനലൂർ രാജൻ സാഹിത്യകാരന്മാരുടെ ഫോട്ടോയെടുക്കുന്നതിൽ ഒരു 'സ്പെഷ്യലിസ്റ്റാ'യിരുന്നു. ഇങ്ങനെയൊരാൾ ഉണ്ടാവണമെങ്കിൽ രണ്ടു കാര്യങ്ങൾ സംഭവിക്കണം. ഒന്ന് ,സാഹിത്യം നല്ലപോലെ വായിക്കണം; വായിക്കാനുള്ള വാസന വേണം. രണ്ട് ,സാഹിത്യകാരന്മാരോട് ഉപാധികളില്ലാത്ത ,നിർവ്യാജമായ സ്നേഹം തോന്നണം. രാജനെപ്പോലുള്ളവർ ഇപ്പോഴും അപൂർവ്വമാണ്. വളരെ പ്രാചീനമായ ഒരു സ്വകാര്യവായനയുടെയും ലഹരിയുടെയും വീണ്ടെടുപ്പാണിത് .ശരിക്കും സ്വകാര്യമായ അഭിരുചി .പുസ്തകങ്ങളിലൂടെ രൂപപ്പെടുന്ന ആരാധന വായനയുടെ വേറൊരു മുഖമാണ്. എഴുത്തുകാരനെ സ്വന്തം പ്രതിഛായ പോലെ കാണുന്നതിൻ്റെ ഫലമാണിത്.\nഎഴുത്തുകാരോട് അവരുടെ കുടുംബാംഗങ്ങളേക്കാൾ ഇഷ്ടമുള്ളവരുണ്ട്.ഒരാളുടെ കൃതികൾ മുഴുവൻ തേടിപ്പിടിച്ച് വായിക്കുകയും സൂക്ഷിക്കുകയും ചെയ്യുന്നവരുണ്ട്. ജീവിതകാലം മുഴുവൻ ഒരു നോവലിസ്റ്റിനെയോ കവിയെയോ പിന്തുടർന്ന് പുസ്തകങ്ങൾ എഴുതുന്ന ജീവചരിത്രകാരന്മാരും വിമർശകരുമുണ്ട്. വേറെ ആരെക്കുറിച്ചും അവർ എഴുതില്ല. ഷേക്സ്പിയറിനും ഹെമിംഗ്വേക്കും കാഫ്കയ്ക്കും ദസ്തയെവ്സ്കിക്കും നെരൂദയ്ക്കും ഇതുപോലെ ആജീവനാന്ത അനുയാത്രികരുണ്ട്.ഇതുപോലെ, തനിക്ക് ഇഷ്ടപ്പെട്ട ഏതാനും പേരുടെ പിന്നാലെ ക്യാമറയും കൊണ്ടു നടന്നയാളാണ് പുനലൂർ രാജൻ. വൈക്കം മുഹമ്മദ് ബഷീർ ,എം.ടി തുടങ്ങിയവരെ രാജൻ പിന്തുടർന്നത് എന്തിനായിരുന്നു?\nഇന്നു നമുക്ക് ആകെയുള്ള ബഷീർ ഫോട്ടോകളിൽ മിക്കതും രാജൻ എടുത്തതാണ്. ഈ ഫോട്ടോകൾ സകലരും പല ആവശ്യങ്ങൾക്കും ഉപയോഗിക്കുന്നത് സൗജന്യമായാണ്.ഒരു സ്രഷ്ടാവ് എന്ന നിലയിൽ രാജനു ഒന്നും ലഭിച്ചില്ല .ആ ഫോട്ടോകൾ മലയാളികളുടെ സാംസ്കാരിക ജീവിതത്തിൻ്റെ ഭാഗമായി കഴിഞ്ഞിരിക്കയാണ്.\nപുനലൂർ രാജൻ റഷ്യയിലെ ഓൾ യൂണിയൻ സ്റ്റേറ്റ് ഇൻസ്റ്റിട്യൂട്ട് ഓഫ് സിനിമാട്ടോഗ്രാഫിയിൽ പഠനം പൂർത്തിയാക്കിയിരുന്നു.എന്നിട്ടും സിനിമാ ഛായാഗ്രഹണം തൊഴിലാക്കിയില്ല .അത് വിട്ട് വ്യക്തിഗത ഫോട്ടോഗ്രാഫിയിൽ തൻ്റെ അഭിരുചിയെ കണ്ടെത്താൻ സ്വയം പാകപ്പെടുത്തുകയാണ് ചെയ്തത്.രാജനുമായി അടുപ്പമുണ്ടായിരുന്ന മാങ്ങാട് രത്‌നാകരൻ ഒരിക്കൽ അദ്ദേഹത്തോടു ചോദിച്ചു, ബഷീറിൻ്റെ എത്ര ഫോട്ടോകൾ എടുത്തിട്ടുണ്ടാകുമെന്ന് .രാജൻ്റെ മറുപടി ഇതായിരുന്നു: പതിനായിരത്തിൽ കുറയില്ല (പ്രഭാത രശ്മി ,സെപ്റ്റംബർ) .ഒരു ഭ്രാന്തനെപ്പോലെ ബഷീറിൻ്റെ ഫോട്ടോയെടുത്ത് നടന്ന രാജൻ നമ്മുടെ കലാപാരമ്പര്യത്തിൽ തന്നെ വേറിടലിൻ്റെ അനുഭവമാണ്. ബഷീർ സാഹിത്യത്തിൽ മറഞ്ഞു കിടക്കുന്ന തൻ്റെ ആത്മീയ അംശങ്ങളാണ് ബാലൻ ഫോട്ടോകളിലൂടെ അന്വേഷിച്ചത്. ഇതുപോലൊരു സംഭവം ലോകസാഹിത്യത്തിലില്ല .മലയാളത്തിൽ വേറൊരു കഥാകാരനും ഇതുപോലൊരു 'കട്ട ഫാൻ ,ഉണ്ടായിട്ടില്ല .ഒരു എഴുത്തുകാരൻ്റെ പതിനായിരം ഫോട്ടോകളെടുത്ത ഫോട്ടോഗ്രാഫർ ചരിത്രപാഠമല്ലേ?\nബഷീറിയൻ പ്രേമം അനിവാര്യമായ ഒരു വീഴ്ചയാണെന്ന് പറഞ്ഞത് പറവൂരിലെ കഥാകൃത്ത് ഐസക് തോമസ് ആയിരുന്നു. ഒഴിവാക്കാനാവാത്ത ദുരന്തം പോലെയാണത്. 'മതിലുകളി 'ലെ പ്രേമം അതല്ലേ ? ആരെയാണ് പ്രേമിക്കുന്നതെന്ന് അറിയില്ല .പ്രേമിക്കാതെ ജീവിച്ചിരിക്കാനാവാത്ത ദുർഘട ഘട്ടമാണത്. ഇതിനു സമാനമായ അവസ്ഥയിലൂടെയാണ് ക്യാമറയുമേന്തി രാജൻ കടന്നു പോയത്.\nകടൽതീരത്ത് ഒരു തോണിയിൽ ഒറ്റയ്ക്ക് കടലിലേക്ക് നോക്കിയിരിക്കുന്ന ബഷീറിൻ്റെ ചിത്രം പെട്ടെന്ന് മനസ്സിലേക്ക് വരുന്നു, അനന്തതയെ സ്നേഹിച്ച ബഷീറിൻ്റെ ഒരു ജീവചരിത്ര ഫോട്ടോയാണത്.കടൽ ഒരു പ്രതിഛായ സൃഷ്ടിക്കുന്നതാണ് ഫോട്ടോയിൽ കാണുന്നത്.ബഷീർ തീരത്ത് നില്ക്കുമ്പോൾ വേറൊരു മാനം ഉണ്ടാകുകയാണ്. അദേഹം ഇന്ത്യ മുഴുവൻ അലഞ്ഞതും പട്ടിണി കിടന്നതും ജയിൽവാസവുമെല്ലാം കടലിനെതിരെ വച്ച് കാണണമെന്നാണ് രാജൻ്റെ ഫോട്ടോയുടെ ധ്വനി. സർവമതങ്ങൾക്കും തത്ത്വശാസ്ത്ര ങ്ങൾക്കും അപ്പുറത്തുള്ള ശൂന്യതയെക്കുറിച്ച് എത്ര കഥകളിൽ ബഷീർ എഴുതിയിട്ടുണ്ട്! . പ്രവചനാത്മകമായ ജ്ഞാനത്തിൽ നിന്നുണ്ടായ നർമ്മമാണ് ആ കൃതികളിൽ കാണുന്നത്.\nഇന്ന് ഒരു സാഹിത്യകാരൻ്റെ പിന്നാലെ ക്യാമറയുമായി നടക്കാൻ ഒരു ആരാധകനെ കിട്ടില്ല. കാരണം ഇത് അനേകം പുതിയ ഇടങ്ങൾ പ്രലോഭിപ്പിക്കുന്ന കാലമാണ്. എന്തെങ്കിലും ലാഭം നോക്കാതെ കലാപ്രവർത്തനത്തിനു ആരും തയ്യാറാവുകയില്ല.എന്നാൽ രാജന് ഇത് വികാരമായിരുന്നു. അദ്ദേഹത്തിനു ഇത് ആത്മീയമായ ആവശ്യമായിരുന്നു.\nബഷീറും എം.ടിയും പഞ്ചഗുസ്തി പിടിക്കുന്ന ഫോട്ടോ സരളവും ഉദാത്തവുമാണ്. അതിലെ വാചാലമായ എതിരിടൽ ഒരു ബഷീറിയൻ നർമ്മം പോലെ ആർക്കും ആസ്വദിക്കാം.ബഷീർ തൻ്റെ വിരക്തമായ ബുദ്ധികൊണ്ടാണ് എം.ടി.യുടെ കൈയ്യിൽ പിടിച്ചിരിക്കുന്നത്. എം. ടിയുടെ യൗവ്വനകാലമാണത്. അനശ്വരതയിലേക്ക് ഈ ചിത്രം സഞ്ചരിക്കുന്നു. ഒരു സാഹിത്യകുതുകിക്ക് ഈ ഫോട്ടോ നിത്യസ്മൃതിയാണ് .കടൽ പോലെ അലതല്ലുന്ന സ്നേഹമാണ് ഫോട്ടോഗ്രാഫർ അഴിച്ചുവിട്ടിരിക്കുന്നത്.\nആശയങ്ങളും പുസ്തകങ്ങളും ഇവിടെ പാറിക്കളിക്കുകയാണ്. ആരൊക്കെയാണ് ആ ഫോട്ടോ കണ്ട് കൈയടിക്കുന്നത് ?സങ്കല്പിക്കുകയാണെങ്കിൽ ധാരാളം കഥാപാത്രങ്ങൾ മുന്നോട്ടു വരും. ഓർമ്മകൾ വന്ന് വായനക്കാരനെ പൊതിയും ,അർജുനൻ്റെ ഗാണ്ഡീവ ത്തിൽ നിന്നു പറന്നു വരുന്ന തീപ്പക്ഷികളെപ്പോലെ..\nഫ്രഞ്ച് - അമെരിക്കൻ ഫോട്ടോഗ്രാഫറായ എല്ലിയട്ട് എർവിറ്റ് പറഞ്ഞത് ഒരു ഫോട്ടോയിൽ എന്ത് കാണുന്നുവോ അതാണ് പ്രധാനമെന്നാണ്; നമ്മൾ സങ്കല്പിക്കുന്നതല്ല. എന്നാൽ പുനലൂർ രാജൻ്റെ ചിത്രങ്ങൾ നമ്മെ ഓർമ്മകളിൽ നനയ്ക്കുകയാണ് .സാഹിതീയമായ ചരിത്രത്തെ അത് ആർദ്രമാക്കുകയാണ്.\nപുനലൂർ രാജൻ (1939- 2020)ആഗസ്റ്റ് പതിനഞ്ചിനു അന്തരിച്ചത് സാഹിത്യകാരന്മാരുടെ ആയിരക്കണക്കിനു ഫോട്ടോകൾ അവശേഷിപ്പിച്ചുകൊണ്ടാണ്. വിലമതിക്കാനാവാത്ത സംഭാവന. കോഴിക്കോട് മെഡിക്കൽ കോളജിൽ ആർട്ടിസ്റ്റ് ഫോട്ടോഗ്രാഫറായി സേവനം ചെയ്തിട്ടുണ്ട് . മുണ്ടശ്ശേരി ,സുകുമാർ അഴീക്കോട് ,ത കഴി ,എസ്.കെ.പൊറ്റെക്കാട് ,ഇടശേരി ,പൊൻകുന്നം വർക്കി, ചെറുകാട് തുടങ്ങി ധാരാളം എഴുത്തുകാർ രാജൻ്റെ ലെൻസിലൂടെ കടന്നു പോയി. ആ ഫോട്ടോകളിലൂടെ അവർ കാണികളുടെ മറ്റൊരു ഭാവുകത്വമാവുകയാണ് .\n1) രണ്ടു വലിയ യോദ്ധാക്കളാണ് ക്ഷമയും സമയവും.\n( റഷ്യൻ സാഹിത്യകാരൻ )\n2)എഴുത്ത് രതി പോലെയാണ്;ആദ്യം അത് പ്രേമത്തിനു വേണ്ടിയും പിന്നീട് കാമുകന്മാർക്ക് വേണ്ടിയും അവസാനം പണത്തിനു വേണ്ടിയും .\n(ഇംഗ്ളീഷ് എഴുത്തുകാരി )\n3) റൈറ്റേഴ്സ് ബ്ളോക്ക് ( എഴുതാനുള്ള തടസ്സം ) എന്നൊരു കാര്യമേയില്ല. അത് കാലിഫോർണിയയിൽ എഴുതാൻ കഴിവില്ലാത്ത കുറേപ്പേർ കണ്ടുപിടിച്ച ഉപായമാണ്.\n(ഇംഗ്ളീഷ് ഹാസ സാഹിത്യകാരൻ )\n4) പ്രസാധകർ ചെക്ക് എഴുതുന്നതിനേക്കാൾ വേഗത്തിൽ മിക്ക എഴുത്തുകാരും പുസ്തകം എഴുതിത്തീർക്കും.\n(ബ്രിട്ടീഷ് തിരക്കഥാകൃത്ത് )\n5) ഒരു പെണ്ണായിരിക്കുന്നത് ഭയങ്കര ബുദ്ധിമുട്ടുള്ള പണിയാണ് ;കാരണം അവൾക്ക് ഇടപെടാനുള്ളത് ആണുങ്ങളോടാണ്.\nജോസഫ് കൊൺറാഡ് ,\n(പോളിഷ് - ബ്രിട്ടീഷ് എഴുത്തുകാരൻ )\nമാനസികമായി താളം തെറ്റുന്നവരെ ,ആടി ഉലയുന്നവരെ എം.എൻ.വിജയൻ പെരുമാറ്റ നയതന്ത്രത്തിലൂടെ ചികിത്സിച്ചിരുന്നതായി സമീപകാലത്ത് ഒരെഴുത്തുകാരൻ സ്വാനുഭവം ഉദാഹരിച്ചുകൊണ്ട് വിവരിച്ചതോർക്കുന്നു.\n2) മാടമ്പു കുഞ്ഞുകുട്ടൻ\nതൻ്റെ എഴുത്ത് ജീവിതത്തിൻ്റെ തുടക്കത്തിൽ മാർഗനിർദേശങ്ങൾ നല്കിയത് കോവിലനാണെന്ന് മാടമ്പ് കുഞ്ഞുകുട്ടൻ പറഞ്ഞത് (ജന്മഭൂമി ഓണപ്പതിപ്പ്) പക്വവും നിഷ്കാമവുമായ ഒരു മനസ്സിൻ്റെ പ്രകാശനമായി തോന്നി.\nഹരിഹരൻ്റെ 'വടക്കൻ വീരഗാഥ' ,പഞ്ചാഗ്നി ,നഖക്ഷതങ്ങൾ തുടങ്ങിയ ചിത്രങ്ങൾ ഭേദപ്പെട്ട തലത്തിലേക്കുയർന്നത് തിരക്കഥയോടൊപ്പം ,എം.ടി യുടെ സാന്നിദ്ധ്യവും ഉണ്ടായിരുന്നതുകൊണ്ടാണ്.\n4) രവീന്ദ്രൻ (ചിന്തരവി )\nരവീന്ദ്രൻ്റെ ടെലിവിഷൻ എഴുത്തിനേക്കാളൊക്കെ ശ്രദ്ധ നേടിയ 'സ്വിസ് സ്കെച്ചുകൾ ' എന്ന യാത്രാവിവരണം ഇപ്പോഴും പുതുമയോടെ നില്ക്കുകയാണ്. ഇന്ന് യാത്രാവിവരണമെഴുതുന്നവരുടെ കനമില്ലാത്ത ഗദ്യത്തിൻ്റെയും ആഴമില്ലാത്ത നോട്ടത്തിൻ്റെയും മറുപുറമാണിത്.\nഫ്രാൻസിൽ നവനോവൽ പ്രസ്ഥാനം തന്നെ ഉണ്ടായത് അലൻ റോബ്ബേ ഗ്രിയേ (1922-2008) യുടെ നേതൃത്വത്തിലാണ്.ദ് എറേസേഴ്സ് , ദ് വൊയർ തുടങ്ങിയ നോവലുകളിലൂടെ ഗ്രിയേ പുതിയൊരു ആഖ്യാനം അവതരിപ്പിച്ചു. അദ്ദേഹം തൻ്റെ നോവലുകളുടെ സൈദ്ധാന്തികമായ പ്രശ്നങ്ങളെക്കുറിച്ച് എഴുതിയ ലേഖനങ്ങൾ സമാഹരിച്ചത് 'ഫോർ എ ന്യൂ നോവൽ ' എന്ന കൃതിയിലാണ്.\nതൻ്റെ സമീപനത്തെക്കുറിച്ച് ഗ്രിയേ ഇങ്ങനെ പറഞ്ഞു: "ഞാനൊരിക്കലും വസ്തുനിഷ്ഠ യാഥാർത്ഥ്യത്തെ അംഗീകരിച്ചിട്ടില്ല. യഥാർത്ഥത്തിലുള്ള ഒരു കാര്യവും എഴുതിയിട്ടില്ല. ഒരു ഭൂപ്രകൃതി ദൃശ്യമോ ,കൊത്തുപണിയോ കണ്ടിട്ട് അത് വിശദീകരിക്കാൻ മുതിർന്നിട്ടില്ല .ഞാൻ കണ്ടെത്തുന്നതാണ് എൻ്റെ നോവൽ. എന്നാൽ എഴുതുമ്പോൾ അത് കണ്മുന്നിൽ കണ്ടതുപോലെയിരിക്കും. ഭാവന എനിക്ക് കണ്ടുപിടിത്തമാണ്. അതാകട്ടെ ഓർമ്മകളുടെ ഭാഗമാണ്. ഓർമ്മകൾക്ക് വസ്തുനിഷ്ഠ സ്വഭാവമില്ല ".\nഓർക്കുന്തോറും ഓർമ്മകൾ മാറിക്കൊണ്ടിരിക്കുന്നതു കൊണ്ട് വസ്തുനിഷ്ഠതയെക്കുറിച്ചുള്ള ധാരണകൾ നവീകരിക്കേണ്ടി വരുകയാണ്.\nPosted by m k harikumar at 2:21 AM


ടിടിസി നിരക്ക് കൂടും; കുട്ടികള്‍ക്ക് സൗജന്യയാത്ര - India News 24\nടിടിസി നിരക്ക് കൂടും; കുട്ടികള്‍ക്ക് സൗജന്യയാത്ര\nPosted on January 20, 2015 by India News\nടൊറന്റോ: ടൊറന്റോ ട്രാന്‍സ്പോര്‍ട്ട് കോര്‍പറേഷന്‍റെ കീഴിലുള്ള ബസുകള്, സബ് വേ, സ്ട്രീറ്റ്കാര് എന്നിവയില് മാര്‍ച്ച് മുതല് കുട്ടികള്‍ക്ക് സൗജന്യയാത്ര നടപ്പിലാകും. എന്നാല്, മറ്റ് ടിക്കറ്റ് നിരക്കുകളില് 10 സെന്റ് വര്‍ധന ഉണ്ടാകും. ഇത് സംബന്ധിച്ച നിര്‍ദേശം സമര്‍പ്പിച്ചതായി മേയര് ജോണ് ടെറി അറിയിച്ചു.\nപ്രത്യക്ഷത്തില് ജനക്ഷേമകരമെന്ന് തോന്നുന്നതാണ് തീരുമാനം. എന്നാല്, മിക്ക കുടുംബങ്ങള്‍ക്കും യാത്രാ ഇനത്തില് ചെലവ് കൂടുമെന്നതാണ് വാസ്തവം. ടിക്കറ്റ് നിരക്കിലെ പരിഷ്കാരം വഴി ടിടിസിയുടെ വരുമാനം 43 ദശലക്ഷം ഡോളര് വര്‍ധിക്കുമെന്നാണ് കണക്കുകൂട്ടല്.\n12 വയസും അതില് താഴെയുമുള്ള കുട്ടികള്‍ക്കാണ് സൗജന്യ യാത്ര അനുവദിക്കുക. നിലവില് രണ്ടിനും 12നുമിടയില് പ്രായമുള്ള കുട്ടികളുടെ ടിക്കറ്റ് നിരക്ക് 75 സെന്റ് ആണ്. പുതിയ നിരക്കുവര്‍ധന പ്രകാരം മെട്രോപാസിന്റെ വില 133.75 ഡോളറില് നിന്ന് 141.50 ആകും. ഏഴ് ടോക്കണുകള്‍ക്ക് നിലവില് 18.90 ഡോളര് ആണ്. ഇത് 19.60 ഡോളര് ആകും. എന്നാല് ബസിലോ സബ്‌വേയിലോ സ്ട്രീറ്റ്കാറിലോ പണമായി നല്‍കുന്ന മുതിര്‍ന്നവരുടെ യാത്രാനിരക്ക്3ഡോളറായി തുടരും.\nടിടിസി യാത്രക്കൂലി വര്‍ധിപ്പിക്കില്ലെന്ന് ഒക്ടോബറില് നടന്ന മേയര് തെരഞ്ഞെടുപ്പിന്‍റെ സമയത്ത് ടോറി വാഗ്ദാനം ചെയ്തിരുന്നു. എന്നാല് ടിടിസിയുടെ സാമ്പത്തികസ്ഥിതി വിലയിരുത്തിയപ്പോള് ഈ വാഗ്ദാനം പാലിക്കാന് കഴിയില്ലെന്ന് ടോറി പറഞ്ഞു.


വികാരങ്ങള് പ്രകടിപ്പിക്കാന് മക്കളെ പ്രാപ്തരാക്കാം | islamonlive\nHome/Counselling/വികാരങ്ങള് പ്രകടിപ്പിക്കാന് മക്കളെ പ്രാപ്തരാക്കാം\nഡോ. ജാസിം മുതവ്വ 25/01/2019\nഒന്നാമത്തെ സ്ത്രീ പറഞ്ഞു: എന്റെ കുട്ടി പെട്ടന്ന് കരയുന്നവനാണ്. രണ്ടാമത്തവള് പറഞ്ഞു: എന്റെ കുട്ടി പെട്ടന്ന് ദേഷ്യപ്പെടുന്നവനാണ്. മൂന്നാമത്തെ സ്ത്രീ പറഞ്ഞു: എന്റെ മകന് ദേഷ്യം പിടിച്ചാല് ഒന്നും സംസാരിക്കാതെ മൗനത്തിലാവും. തന്റെ വികാരങ്ങളെ എങ്ങനെ പ്രകടിപ്പിക്കണമെന്ന് കുട്ടി പഠിച്ചിട്ടില്ലെന്നാണ് ഈ അവസ്ഥകളെല്ലാം കുറിക്കുന്നത്. തന്റെ ഉള്ളിലെ വികാരങ്ങളെ കുറിച്ച് സംസാരിക്കാന് കുട്ടിയെ പഠിപ്പിക്കുക എന്നത് അത്ര എളുപ്പമുള്ള കാര്യമല്ല. കാരണം ആളുകള് പൊതുവെ തങ്ങളുടെ ചിന്തകളെയാണ് പ്രകടിപ്പിക്കാനിഷ്ടപ്പെടുന്നത്, വികാരങ്ങളെയല്ല. വികാരങ്ങളെ പ്രകടിപ്പിക്കുമ്പോള് മനസ്സിന്റെ ഉള്ളിലുള്ള ഒന്നിനെയാണവര് പ്രകടിപ്പിക്കുന്നത്. സാങ്കേതികവിദ്യയിലും ആശയവിനിമയോപാധികളിലുമുണ്ടായ പുരോഗതി വികാരങ്ങള് പ്രകടിപ്പിക്കുന്നതിന് ഏറെ സഹായകമായിട്ടുണ്ട്. എന്നാല് വാക്കുകള്‍ക്ക് പകരം വാട്‌സപ്പിലും മറ്റുമുള്ള സ്‌മൈലികളിലൂടെയും വ്യത്യസ്ത നിറങ്ങളും രൂപങ്ങളുമുള്ള ചിഹ്നങ്ങളിലൂടെയുമാണത്. എന്നാല് വാക്കുകളിലൂടെ അത് പ്രകടിപ്പിക്കാന് കുട്ടിയെ പഠിപ്പിക്കുക എന്നതാണ് നമ്മെ സംബന്ധിച്ചടത്തോളം പ്രധാനം. 2-6 പ്രായത്തിനിടയിലുള്ള കുട്ടി കരച്ചില്, ദേഷ്യപ്രകടനം, ഒച്ചവെക്കല്, അടിക്കല് തുടങ്ങിയ മാര്‍ഗങ്ങളിലൂടെയാണ് തന്റെ ആശയം കൈമാറാന് ശ്രമിക്കാറുള്ളത്. നിലവിളിയും വൈകാരിക പൊട്ടിത്തെറിയുമില്ലാതെ ശരിയായരീതിയില് വികാര പ്രകടനം നടത്തുന്നത് പരിശീലിപ്പിക്കാന് ഏറ്റവും പ്രയാസമേറിയ ഘട്ടമാണിത്. എന്നാല്7-10 പ്രായത്തിനിടയിലുള്ള കുട്ടികള്‍ക്ക് തങ്ങളുടെ വികാരങ്ങളെ എങ്ങനെ പ്രകടിപ്പിക്കണമെന്ന് മനസ്സിലാവുകയും മറ്റുള്ളവരുടെ വികാരങ്ങളെ മനസ്സിലാക്കാന് കഴിയുകയും ചെയ്യും. മറ്റുള്ളവരുമായുള്ള തര്‍ക്കങ്ങളെ നേരിടാനും പരിഹാരമുണ്ടാക്കാനും അവര്‍ക്ക് കഴിയും. ഈ ഘട്ടത്തില് ശരിയായ പ്രകടനത്തിന് അവരെ സഹായിക്കുകയാണ് നാം വേണ്ടത്. അഥവാ വികാരങ്ങള് പ്രകടിപ്പിക്കുമ്പോള് അവര്‍ക്ക് തെറ്റുപറ്റിയാല് നാം അവര്‍ക്കത് വിശദമാക്കി കൊടുക്കണം. അതേസമയം 11-15 പ്രായത്തിനിടയിലുള്ള കുട്ടികളില് പൊതുവെ കലുഷിതമായ വികാരങ്ങളാണുണ്ടാവുക. മറ്റാരെങ്കിലും അതിനെ കുറിച്ച് പറഞ്ഞ് കൊടുക്കുന്നത് അവര് ഇഷ്ടപ്പെടുകയുമില്ല. ഇത്തരം അവസ്ഥയില് നാം അവരെ ഉള്‍ക്കൊള്ളുകയും അവരുടെ വികാരങ്ങളെ നാം മനസ്സിലാക്കുന്നുണ്ടെന്ന് അവരെ ബോധ്യപ്പെടുത്തുകയും അവന് കടന്നു പോകുന്ന കലുഷിതാവസ്ഥ വിശദമാക്കി കൊടുക്കുകയുമാണ് വേണ്ടത്.\nകുട്ടി കരയുമ്പോള് അവനെ നിശബ്ദനാക്കുന്നുവെങ്കില് രക്ഷിതാവിന്റെ ഭാഗത്ത് നിന്നുള്ള തെറ്റാണത്. അതിലൂടെ പ്രശ്‌നത്തെ ചികിത്സിക്കുകയല്ല, മറിച്ച് തന്റെ വികാരം പ്രകടിപ്പിക്കാതിരിക്കാന് കുട്ടിയെ പരിശീലിപ്പിക്കുകയാണ്. കരച്ചില് കുട്ടിയുടെ വികാരത്തിന്റെ പ്രകടനമാണ്. ശരിയായ സമയത്താണ് ആ കരച്ചിലെങ്കില് ആ കരച്ചിലിനെ നാം പ്രോത്സാഹിപ്പിക്കുകയാണ് വേണ്ടത്. എന്നാല് തെറ്റായ സമയത്താണ് അവന്റെ കരച്ചിലെങ്കില് അവനുമായി സംവദിക്കുകയും അവന്റെ വികാരം പ്രകടിപ്പിക്കാനുള്ള കരച്ചിലല്ലാത്ത ശരിയായ മാര്‍ഗം വിശദീകരിച്ചു കൊടുക്കുകയുമാണ് വേണ്ടത്. തന്റെ വികാരം പ്രകടിപ്പിക്കാന് തെറ്റായ മാര്‍ഗമാണവന് തെരെഞ്ഞെടുത്തിരിക്കുന്നതെന്ന് അവന് വ്യക്തമാക്കി കൊടുക്കുകയും വേണം.\nവികാരങ്ങള് പ്രകടിപ്പിക്കാന് കുട്ടിയെ പഠിപ്പിക്കുന്നതിന് ബുദ്ധിപരമായ ശൈലികളുണ്ട്. അതിന്റെ തുടക്കം വികാരങ്ങളുടെ (ഉദാ:- ദുഖം, മടുപ്പ്, ഏകാന്തത, സന്തോഷം, ഇഷ്ടം, ശുഭപ്രതീക്ഷ, നിരാശ, ഭയം, ഞെട്ടല്, ആശങ്ക….) അര്‍ഥവും വിശദീകരണവും കുട്ടിക്ക് വിശദമാക്കി കൊടുക്കലാണ്. തുടര്‍ന്ന് സംസാരത്തിലൂടെയോ വരയിലൂടെയോ എഴുത്തിലൂടെയോ വികാരം പ്രകടിപ്പിക്കാന് പരിശീലിപ്പിക്കുകയെന്ന രണ്ടാം സ്റ്റെപ്പിലേക്ക് കടക്കാം. മക്കള്‍ക്ക് വികാര പ്രകടനത്തിന് പ്രത്യേകമായി നോട്ട്ബുക്ക് വാങ്ങിക്കൊടുത്ത രക്ഷിതാക്കളെ എനിക്കറിയാം. സന്തോഷമാണെങ്കിലും ദുഖമാണെങ്കിലും കുട്ടി തന്റെ വികാരങ്ങള് അതില് കുറിച്ചിടുമായിരുന്നു.\nകുട്ടി വലുതാകുമ്പോള് അവന്റെ വികാരങ്ങള് ഓര്‍മകള്, വ്യക്തിപരമായ അനുഭവങ്ങള്, വിശ്വാസങ്ങള് തുടങ്ങിയവയാല് സ്വാധീനിക്കപ്പെടുന്നു. അതുകൊണ്ടു തന്നെ വികാരങ്ങള് ശരിയായി പ്രകടിപ്പിക്കാന് കുട്ടിയെ പഠിപ്പിക്കുന്നത് മാനസികാരോഗ്യത്തോടെയും മനസമാധാനത്തോടെയും ജീവിക്കുന്നതിന് അവനെ സഹായിക്കുന്നു. ആദ്യമായി കുട്ടിയെ സ്‌കൂളില് പറഞ്ഞയക്കുന്ന ദിവസം അത് പഠിപ്പിക്കാന് പറ്റിയ സുവര്‍ണാവസരമാണ്. കാരണം ഭയം, ദുഖം, ഉത്കണ്ഠ, സന്തോഷം തുടങ്ങിയ വികാരങ്ങള് കൂടിക്കലര്‍ന്നുണ്ടാകുന്ന ദിവസമാണത്. വികാരങ്ങള് പ്രകടിപ്പിക്കാനാണ് നമ്മുടെ പ്രവാചകന്(സ) നമ്മെ പഠിപ്പിക്കുന്നത്. നബി(സ) പറഞ്ഞു: ”ഒരാള് തന്റെ സഹോദരനെ സ്‌നേഹിക്കുന്നുണ്ടെങ്കില് അവനെ സ്‌നേഹിക്കുന്നുണ്ടെന്ന കാര്യം അവനെ അറിയിക്കട്ടെ.” മകന് ഇബ്‌റാഹീം മരണപ്പെട്ടപ്പോള് തിരുനബിയുടെ കണ്ണുകള് കണ്ണുനീര് പൊഴിച്ചു. വികാരങ്ങളുടെ ശരിയായ പ്രകടനം ശരിയായ സന്താനപരിപാലനത്തിന്റെ ഭാഗമാണ്. അതുകൊണ്ട് വികാരങ്ങളെ ഏറ്റവും നന്നായി പ്രകടിപ്പിക്കാന് നാം ശ്രമിക്കുക.


കോണ്‍ഗ്രസ് സഹകരണത്തെ പിന്തുണച്ച് കേന്ദ്ര കമ്മിറ്റിയില് വിഎസിന്റെ കത്ത് - Pravasabhumi\nJanuary 20, 2018 PB NEWS DESK\t0 Comments\nആദര്‍ശം പറഞ്ഞിരുന്നാല് ബിജെപിയെ പരാജയപ്പെടുത്താനാവില്ലെന്നും അടവുനയത്തില് കടുംപിടിത്തമല്ല, വഴക്കമാണു വേണ്ടതെന്നും കത്തില് വിഎസ് പറയുന്നു.\nകൊല്‍ക്കത്ത: കോണ്‍ഗ്രസ് സഹകരണത്തെ പിന്തുണച്ച് കേന്ദ്ര കമ്മിറ്റിയില് വി.എസ്.അച്യുതാനന്ദന്റെ കത്ത്. ബിജെപിയെ പരാജയപ്പെടുത്തുകയെന്നതാണു മുഖ്യലക്ഷ്യമെങ്കിലും കോണ്‍ഗ്രസുമായി ഒരുതരത്തിലും സഹകരിക്കാന് പാടില്ല എന്ന കാരാട്ട്-പിണറായി പക്ഷ നിലപാടിനെ ശക്തമായ ഭാഷയില് തള്ളിക്കളഞ്ഞും ജനറല് സെക്രട്ടറി സീതാറാം യച്ചൂരിക്കു പിന്തുണ വ്യക്തമാക്കിയുമുള്ളതാണു കത്ത്.\nആദര്‍ശം പറഞ്ഞിരുന്നാല് ബിജെപിയെ പരാജയപ്പെടുത്താനാവില്ലെന്നും അടവുനയത്തില് കടുംപിടിത്തമല്ല, വഴക്കമാണു വേണ്ടതെന്നും കത്തില് വിഎസ് പറയുന്നു. സിപിഐഎം പാര്‍ട്ടി കോണ്‍ഗ്രസില് അവതരിപ്പിക്കാനുള്ള രാഷ്ട്രീയ പ്രമേയത്തിന്റെ കരട് ചര്‍ച്ചചെയ്യാനുള്ള സിസി യോഗത്തിന് മുന്നോടിയായിട്ടാണ് വിഎസ് കത്തു നല്‍കിയത്.\nത്രിദിന സിസി യോഗം വ്യാഴാഴ്ച തുടങ്ങി. സിസിയിലെ പ്രത്യേക ക്ഷണിതാവായ വിഎസ്, ഡോക്ടറുടെ നിര്‍ദേശാനുസരണം വിശ്രമത്തിലായതിനാല് സിസിക്ക് എത്തിയിട്ടില്ല. കത്ത് കഴിഞ്ഞദിവസം തന്നെ സിസി അംഗങ്ങള്‍ക്കു ലഭ്യമാക്കിയിരുന്നു. പാര്‍ട്ടി കോണ്‍ഗ്രസില് പരിഗണിക്കാനുള്ള കരട് രാഷ്ട്രീയ പ്രമേയത്തിനു യച്ചൂരി തയാറാക്കിയ രേഖയും പ്രകാശ് കാരാട്ടും എസ്.രാചന്ദ്രന് പിള്ളയും ചേര്‍ന്നു തയാറാക്കിയ ബദല് രേഖയുമാണു ഇന്ന് സമാപിക്കുന്ന സിസി പരിഗണിക്കുന്നത്.\nപ്രമേയത്തിലെ രാജ്യാന്തര കാര്യങ്ങളെക്കുറിച്ചുള്ള ഭാഗത്തില് ഇരുവിഭാഗങ്ങള്‍ക്കും യോജിപ്പാണ്. ആ ഭാഗം യച്ചൂരി അവതരിപ്പിച്ചു. അതിനുശേഷം ദേശീയ രാഷ്ട്രീയത്തെക്കുറിച്ചുള്ള ബദല്‍രേഖ മുന് ജനറല് സെക്രട്ടറി പ്രകാശ് കാരാട്ട് അവതരിപ്പിച്ചു; പിന്നാലെ, യച്ചൂരി തന്റെ നിലപാടും. കോണ്‍ഗ്രസുമായി ധാരണയ്ക്ക് അവസരമുണ്ടാക്കുന്നതു സഖ്യത്തില് എത്തുമെന്ന് കാരാട്ട് വാദിച്ചു. കാരാട്ട്പക്ഷവുമായി അഭിപ്രായ ഐക്യത്തിനു പരമാവധി ശ്രമിച്ചെങ്കിലും പ്രയോജനമുണ്ടായില്ലെന്നു രേഖ അവതരിപ്പിച്ച് യച്ചൂരി പറഞ്ഞു. എ.കെ.ബാലന്, എ.വിജയരാഘവന്, എളമരം കരീം, ഇ.പി.ജയരാജന് എന്നിവരുള്‍പ്പെടെ 25 പേര് വ്യാഴാഴ്ച പ്രസംഗിച്ചു.\n← പ്രണവ് തകര്‍ത്തു; ആദിയുടെ രണ്ടാമത്തെ ടീസറെത്തി\nജേഴ്സി നമ്പർ 15ന്റെ പിറകിലെ കഥ അനസ് വ്യക്തമാക്കുന്നു →\nFebruary 1, 2019 February 1, 2019 PB NEWS DESK\nവിശക്കുന്ന ഇന്ത്യക്കാരന്‍റെ മുമ്പില് ‘സപ്തപദി’യുമായി പ്രധാനമന്ത്രി\nApril 14, 2020 April 15, 2020 PB NEWS DESK


നല്ല ആരോഗ്യത്തിന് രാവിലെ ഒരു പിടി മുളപ്പിച്ച ചെറുപയര് കഴിച്ച് നോക്കൂ - BIGNEWSLIVE | Latest Malayalam News\nആയുര്‍വ്വേദ പ്രകാരം ഒരു പിടി മുളപ്പിച്ച ചെറുപയര് രാവിലെ കഴിച്ചാല് അത് നമ്മുടെ എല്ലാ ആരോഗ്യ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്നു എന്നാണ് പറയുന്നത്\nവിറ്റാമിനുകളുടെ ഒരു കലവറയാല് പ്രകൃതി ഒരുക്കി വെച്ചിരിക്കുന്ന ഒരു ഭക്ഷ്യ വിഭവമാണ് ചെറുപയര്. ഏത് രോഗത്തേയും വളരെ ചുരുങ്ങിയ സമയം കൊണ്ട് പരിഹാരം കാണുന്നതിനും ആരോഗ്യത്തിന് വില്ലനാവുന്ന പല പ്രശ്‌നങ്ങള്‍ക്കും എന്നന്നേക്കുമായി പരിഹാരം കാണുന്നതിനും മുളപ്പിച്ച പയര് ഉത്തമമാണ്. ഇന്നത്തെ കാലത്ത് മാറിവരുന്ന ജിവിത ശൈലിയും ഭക്ഷണ രീതിയും എല്ലാം പല വിധത്തിലാണ് നമ്മളെ ബാധിക്കുന്നത്. സമയമില്ലായ്മയും ജോലിത്തിരക്കും എന്നു വേണ്ട എല്ലാ പ്രശ്‌നങ്ങള് കൊണ്ടും പല തരത്തിലും ബുദ്ധിമുട്ടുന്നവരാണ് നമ്മളില് പലരും.\nസ്‌കിന് ക്യാന്‍സര് പോലുള്ള പ്രശ്‌നങ്ങള്‍ക്ക് പരിഹാരം കാണാന് ഏറ്റവും മികച്ച ഒന്നാണ് മുളപ്പിച്ച ചെറുപയര്. ഇതിലുള്ള ആന്റി ഓക്‌സിഡന്റ് ക്യാന്‍സര് കോശങ്ങളെ തുടക്കത്തിലേ നശിപ്പിക്കുന്നു. മാത്രമല്ല സൂര്യപ്രകാശത്തില് നിന്നും ചര്‍മ്മത്തെ സംരക്ഷിക്കുന്ന കാര്യത്തിലും ചെറുപയര് വളരെ ഉത്തമമാണ്. ചര്‍മ്മത്തിനുണ്ടാവുന്ന എല്ലാ പ്രശ്‌നങ്ങള്‍ക്കും ഇത് പരിഹാരം നല്‍കുന്നു.\nപ്രമേഹം കൊണ്ട് ബുദ്ധിമുട്ടുന്നവരില് ഇന്ന് പ്രായമായവരേക്കാള് കൂടുതല് ചെറുപ്പക്കാരാണ്. അതുകൊണ്ട് തന്നെ പ്രമേഹത്തിന് പരിഹാരം കാണാന് ശ്രമിക്കുന്നവര്‍ക്ക് ഉത്തമ പരിഹാരമാണ് ചെറുപയര് മുളപ്പിച്ചത്. ഇത് ഒരു മാസം ശീലമാക്കിയാല് മതി പ്രമേഹമെല്ലാം പമ്ബ കടക്കും.\nപ്രോട്ടീന്റെ കലവറയാണ് ചെറുപയര്. മുളപ്പിച്ച് ഉപയോഗിക്കുമ്‌ബോള് ഇത് എല്ലാ വിധത്തിലും ഇരട്ടി ഫലം നല്‍കുന്നു. അതുകൊണ്ട് തന്നെ ഒരു ശങ്കയും കൂടാതെ രാവിലെ വെറും വയറ്റില് മുളപ്പിച്ച ചെറുപയര് നിങ്ങള്‍ക്ക് ശീലമാക്കാവുന്നതാണ്.\nTags: green gram sprouts


P.C.George interview | അധികാരം കിട്ടിയാൽ അയ്യപ്പ ഭക്തർക്കായി പമ്പയിലേക്ക് തുരുതുരാ സൗജന്യ ബസ് സർവ്വീസ്; എല്ലാ ആരാധനാലയങ്ങളെയും സംരക്ഷിക്കുകയും വിശ്വാസങ്ങൾ നിലനിർത്തുകയും ചെയ്യുന്ന നിലപാടെടുക്കും; ഭക്തരെ തടഞ്ഞ യതീഷ് ചന്ദ്രയുടെ കാലു തല്ലിയൊടിച്ച് താഴെ ഇടണം; ബിജെപിയിലേക്കാണോ എന്ന് നാളെ ചേരുന്ന യോഗത്തിൽ തീരുമാനിക്കും; പത്തനംതിട്ട കോട്ടയം ജില്ലകളിൽ ജനപക്ഷത്തിന്റെ സ്ഥാനാർത്ഥികൾ ഉണ്ടാവും; പൂഞ്ഞാർ എംഎ‍ൽഎ പിസി ജോർജ്ജ് മറുനാടൻ മലയാളിയോട് പറഞ്ഞത് ഇങ്ങനെ - MarunadanMalayali.com\nഅധികാരം കിട്ടിയാൽ അയ്യപ്പ ഭക്തർക്കായി പമ്പയിലേക്ക് തുരുതുരാ സൗജന്യ ബസ് സർവ്വീസ്; എല്ലാ ആരാധനാലയങ്ങളെയും സംരക്ഷിക്കുകയും വിശ്വാസങ്ങൾ നിലനിർത്തുകയും ചെയ്യുന്ന നിലപാടെടുക്കും; ഭക്തരെ തടഞ്ഞ യതീഷ് ചന്ദ്രയുടെ കാലു തല്ലിയൊടിച്ച് താഴെ ഇടണം; ബിജെപിയിലേക്കാണോ എന്ന് നാളെ ചേരുന്ന യോഗത്തിൽ തീരുമാനിക്കും; പത്തനംതിട്ട കോട്ടയം ജില്ലകളിൽ ജനപക്ഷത്തിന്റെ സ്ഥാനാർത്ഥികൾ ഉണ്ടാവും; പൂഞ്ഞാർ എംഎ‍ൽഎ പിസി ജോർജ്ജ് മറുനാടൻ മലയാളിയോട് പറഞ്ഞത് ഇങ്ങനെ\nNovember 27, 2018 | 07:51 PM IST | Permalink\nതിരുവനന്തപുരം: വരുന്ന തിരഞ്ഞെടുപ്പിൽ അധികാരം കയ്യിൽ കിട്ടിയാൽ ശബരിമലയിലേക്ക് പോകുന്ന അയ്യപ്പ ഭക്തർക്ക് യാത്ര സൗജന്യമാക്കി കൊടുക്കുമെന്ന് പി.സി ജോർജ്ജ് എംഎ‍ൽഎ. പമ്പയിലേക്ക് തുരുതുരാ സർവ്വീസുകൾ അനുവദിച്ച് എല്ലാ സൗകര്യങ്ങളും ചെയ്തു കൊടുക്കുമെന്നും അദ്ദേഹം മറുനാടൻ മലയാളിക്ക് നൽകിയ പ്രത്യേക അഭിമുഖത്തിൽ പറഞ്ഞു. കൂടാതെ എല്ലാ മത വിഭാഗങ്ങളുടെയും ആരാധനാലയങ്ങൾക്കെല്ലാം സംരക്ഷണം നൽകുമെന്നും മതേതരത്വം എന്നത് മതമില്ലാ എന്നല്ല, എല്ലാ മതങ്ങളേയും സംരക്ഷിക്കണം എന്നും പിസി പറഞ്ഞു.. പിണറായിയുടെ മതേതരത്വം എല്ലാ മതങ്ങളേയും അടിച്ചൊതുക്കുക എന്നതാണെന്നും എന്റെ മതേതരത്വം എല്ലാ മത വിശ്വാസികളെയും സംരക്ഷിക്കുക എന്നുമാണ് എന്നും അദ്ദേഹം പറഞ്ഞു.\nബിജെപിയിലേക്ക് പോകുന്നു എന്ന തരത്തിലുള്ള വാർത്തയെപറ്റി പിസി പറഞ്ഞത് ഇങ്ങനെ. വിശ്വാസികളെ തച്ചുടക്കാൻ തീരുമാനിച്ചിറങ്ങിയ പിണറായിയോട് യോജിച്ച് പോകാൻ സാധ്യമല്ല. നിരപരാധിയായ ഫ്രാങ്കോ പിതാവിനെ അറസ്റ്റ് ചെയ്ത പിണറായിയോടും ആ പാർട്ടിയോടും ഉള്ള ബന്ധം വേണ്ട എന്ന് തീരുമാനിച്ചു. പിന്നെയുള്ളത് യുഡിഎഫും എൻഡിഎയുമാണ്. യുഡിഎഫിനെ സംബന്ധിച്ച് മുഴുവനും അവർക്ക് കിട്ടി അതു കൊണ്ട് പിസി ജോർജ്ജിനെ അവർ വേണ്ടെന്ന് വച്ചു. പക്ഷേ ഞാൻ യുഡിഎഫിനെ ഉപോക്ഷിക്കാൻ ആഗ്രഹിക്കുന്നില്ല. യുഡിഎഫ് ആണോ എൻഡിഎ ആണോ എന്ന് എനിക്ക് ഇപ്പോൾ പറയാൻ കഴിയില്ല. അത് കാലം തെളിയിക്കും. എന്നാൽ ഇപ്പോൾ കുറേപ്പേർ പറഞ്ഞു പരത്തുന്നുണ്ട്\nപൂഞ്ഞാർ പഞ്ചായത്തിൽ ബിജെപിയുടെ പിൻതുണ സ്വീകരിച്ചു എന്ന്. പിൻതുണ സ്വീകരിച്ചാൽ എന്താണ് കുഴപ്പം..? എന്റെ ഒരു ദൃഢ നിശ്ചയമാണ് ബിജെപിയോടുള്ള തൊട്ടുകൂടായ്മ ഞാൻ മാറ്റും എന്നത്. ഇന്ത്യ ഭരിക്കുന്ന പ്രധാനമന്ത്രിയുടെ പാർട്ടിയല്ലെ ബിജെപി. പിന്നന്തിനാണ് അവരോട് ഇത്ര പതിത്വം. അവരെന്ത് ചെയ്തു. കമ്യൂണിസ്റ്റ് പാർട്ടിയേക്കാളും മതേതരത്വമുള്ളത് ബിജെപിയിലാണ്. കമ്മ്യൂണിസ്റ്റ് പാർട്ടി വർഗ്ഗീയ പാർട്ടിയല്ലേ..? ഈ ഗവൺമെന്റിൽ ആകെയുണ്ടായിരുന്ന ഒരു ക്രിസ്ത്യാനിയായ മന്ത്രി മാത്യൂ ടി തോമസിനെ അടിച്ചിറക്കി പുറത്തു വിട്ടില്ലേ പിണറായി. പകരം അവിടെ ഹിന്ദുവിനെ നിയമിച്ചില്ലേ. സ്വാഭാവികമായി ദൈവ വിശ്വാസത്തെ തോൽപ്പിക്കുക. ക്രിസ്ത്യൻ വിരോധം, ഹിന്ദു വർഗ്ഗീയത ഏറ്റവും കൂടുതലുള്ളത് പിണറായിക്കാണ്.\nഎകെജിയും നായനാരും ഇഎംഎസുമൊക്കെ വർഗ്ഗീയതയ്‌ക്കെതിരായുള്ള പോരാട്ടത്തിന് നേതൃത്വം നൽകിയവരാണ്. എന്നാൽ ഇപ്പോൾ നേരെ തിരിച്ചാണ്. മത വിശ്വാസികളെ തകർക്കാൻ നേതൃത്വം കൊടുക്കുകയാണ് സിപിഎം. അതിനാൽ എത്രയും വേഗം പിണറായി കമ്മ്യൂണിസം അവസാനിപ്പിക്കുക എന്നതാണ് കേരളത്തിന്റെ രക്ഷ. അതിനുള്ള ശക്തമായ നിലപാടാണ് ഞാൻ സ്വീകരിക്കുന്നത്. പൂഞ്ഞാറ്റിൽ ജനപക്ഷത്തിന്റെ മൂന്ന് മെമ്പർമാരാണ് ഉള്ളത്. കോൺഗ്രസ്സിന് മൂന്നും ബിജെപിയുടെ രണ്ട്‌പേരുമാണുള്ളത്. ബിജെപിയിൽ നിന്നും ഒരാൾ വന്നില്ല. അങ്ങനെ ഏഴു വോട്ട് നേടി ജനപക്ഷത്തിന്റെ സജീവ പ്രവർത്തകയായ അഡ്വ: ലീലാമ്മ ചാക്കോ വൈസ് പ്രസിഡന്റായി. അങ്ങനെ ബിജെപിയുടെ വോട്ടും വാങ്ങി. ബിജെപിയിൽ പോകുന്നതുകൊണ്ട ഒരു കുഴപ്പവും സംഭവിക്കില്ല, നല്ല വോട്ടാ. ബിജെപിയുമായി സഹകരിച്ചാൽ ഈ രാജ്യം അങ്ങ് തഴ്ന്നു പോകുമെന്ന് ഞാൻ വിശ്വസിക്കുന്നില്ല. അതു കൊണ്ട് ബിജെപിയുമായി സഹകരിക്കാൻ ഒരു മടിയുമില്ല. മുന്നണി എന്ന നിലയിൽ പോകുന്നതിനെ പറ്റി ആലോചിച്ചാൽ കോൺഗ്രസ്സ് മുണിയോ ബിജെപി മുന്നണിയോ ആണ് ഞങ്ങൾ തീരുമാനിക്കാൻ പോകുന്നത്. അത് സംബന്ധിച്ച് നാളെ പാർട്ടി കമ്മറ്റിയിൽ തീരുമാനം ഉണ്ടാകും.\nഎസ്ഡിപിഐയുമായുള്ള ബന്ധം ഇപ്പോൾ പഴയപോലെ ഇല്ല. കാരണം എന്റെ മൺലത്തിലുള്ള ഒരാളുടെ കാൽ അവർ വെട്ടി. ഒരു പൊതുവേദിയിൽ വച്ച് അവരുടെ സംസ്ഥാന പ്രസിഡന്റിന്റെ മുഖത്ത് നോക്കി അവർ കാണിച്ച തെമ്മാടിത്തരത്തിനെതിരെ ഞാൻ പ്രതികരിച്ചു. വർഗ്ഗീയ പാർട്ടികളോടുള്ള സമ്പർക്കം വേണ്ട എന്ന തീരുമാനമാണ് അവരിൽ നിന്നും അകലാൻ പ്രേരിപ്പിച്ചത്. എങ്കിലും നേതാക്കന്മാരൊക്കെ എന്നെ ബന്ധപ്പെടാറുണ്ട് എന്നും പിസി പറഞ്ഞു.\nകോട്ടയത്ത് ബിജെപി സീറ്റ് നൽകിയാൽ മത്സരിക്കുമോ. എന്ന ചോദ്യത്തിന് അവർ തരുകയൊന്നും വേണ്ട എനിക്ക് എടുക്കാനറിയാമല്ലോ എന്നായിരുന്നു മറുപടി..പത്തനംതിട്ട, കോട്ടയം ജില്ലകളിൽ ജനപക്ഷത്തിന് സ്ഥാനാർത്ഥികൾ ഉണ്ടാകും. അവിടെ അവർ ജയിച്ചിരിക്കും എന്ന കാര്യത്തിൽ ഒരു സംശയവും വേണ്ട. അതിന് പിൻതുണ നൽകുന്ന എല്ലാവരോടും നന്ദി. ഇരുപത് സീറ്റുകളിൽ5സീറ്റുകളിൽ ജനപക്ഷത്തിന് സ്ഥാനാർത്ഥികളുണ്ടാകും. ഇഷ്ടമുള്ളവർ വോട്ട് ചെയ്യട്ടെ. അടുത്ത അസംബ്ലി തിരഞ്ഞെടുപ്പിൽ 140 നിയോജക മണ്ഡലങ്ങളിൽ സ്ഥാനാർത്ഥികളെ ജനപക്ഷം നിർത്തും. ഞാനെന്തായാലും രണ്ടും കൽപ്പിച്ചാണ്. കേരളം പിടിച്ചിട്ട് കേന്ദ്രം നോക്കും. ബിജെപി സീറ്റ് ന്ൽകിയാൽ ആരു നിൽക്കുമെന്ന കാര്യം ഇപ്പോൾ പറയാൻ കഴിയില്ല എന്നും പറഞ്ഞു. യതീഷ് ചന്ദ്രയുടെ കാലു തല്ലിയൊടിച്ച് വിടണമെന്നാണ് തന്റെ അഭിപ്രായമെന്നും പിസി പറഞ്ഞു\n. ഹൈക്കോടതി ജഡ്ജിയെ വരെ കാറു തടഞ്ഞു നിർത്തി പരിശോധിച്ചയാളാ അയാൾ. പിണറായി അനുഭവിക്കട്ടെ. യതീഷ് ചന്ദ്രയെ സപ്പോർട്ട് ചെയ്തു നിന്നതല്ലെ. ഇതു പോലെയുള്ള പൊലീസുകാരെ കയറൂരി വിട്ടതിന് ഇനിയും അനുഭവിക്കാൻ കിടക്കുന്നതെയുള്ളൂ. എത്ര വലിയ പൊലീസുകാരെ ശബരിമലയിലേക്ക് അയച്ചാലും അവിടെ ഒരുയുവതിയെപോലും കയറ്റാൻ പിണറായിക്ക് കഴിയില്ല. കെ.സുരേന്ദ്രനെ ജയിലിലടച്ച സർക്കാർ നടപടി ഭരകൂട ഭീകരതയാണ്. കേരളത്തിൽ എന്താണ് നടക്കുന്നതെന്ന് ആർക്കും മനസ്സിലാവുന്നില്ല. ഇരുമുടികെട്ടുമായി ശബരിമലയ്ക്ക് പോയ സുരേന്ദ്രനെ പിടിച്ചകത്തിടാൻ എന്തവകാശമാണ് പിണറായിക്കുള്ളത് എന്നും പിസി ചോദിക്കുന്നു. എന്തായാലും ജനപക്ഷം ഇപ്പോഴും ഒരു ചാരിറ്റബിൾ ട്രസ്റ്റായിട്ടാണ് രജിസ്റ്റർ ചെയ്തിരിക്കുന്നത്. പാർട്ടിയായി രൂപീകരിക്കാൻ രജിസ്‌ട്രേഷൻ നടപടികൾ പുരോഗമിക്കുകയാണ്. പാർട്ടിയായി രജിസ്റ്റർ ചെയ്തു കഴിയുമ്പോൾ ഒരു മുന്നണിയിൽ ഉണ്ടാവും എല്ലാവരും കാത്തിരുന്നു കാണുക എന്നും പിസി പറഞ്ഞു നിർത്തി.


Things To Consider Before Renting Out Your House - Malayalam Goodreturns\n» നിങ്ങളുടെ വീട് വാടകയ്ക്ക് കൊടുക്കുന്നതിനു മുൻപ് ഈ കാര്യങ്ങൾ പരിഗണിക്കുക\nPublished: Tuesday, February 5, 2019, 19:05 [IST]\nനിങ്ങൾ അടുത്തിടെ ഒരു വീട് വാങ്ങിയെങ്കിലും , ജോലിയുടെ ഭാഗമായോ, കുട്ടികളുടെ വിദ്യാഭ്യാസ ആവശ്യങ്ങൾക്കായോ നിങ്ങൾക്കു നിങ്ങളുടെ വീട്ടിൽ നിന്നും മാറി മറ്റൊരു നഗരത്തിലേക്ക് പോകേണ്ടി വന്നേക്കാം. അത്തരം സാഹചര്യങ്ങളിൽ സാധാരണയായി നമ്മൾ നമ്മുടെ വീട് വാടകയ്ക്ക് നൽകുകയാണ് പതിവ്. ഇന്ത്യയിലെ റിയൽ എസ്റ്റേറ്റ് വിപണി ചില നഗരങ്ങളിൽ സ്തംഭനാവസ്ഥയിലാകുകയും കുറയുകയും ചെയ്തിട്ടുള്ളതിനാൽ ഈ തീരുമാനം ശരിയാണ്. ഇപ്പോഴത്തെ വിപണിയുടെ സാഹചര്യത്തിൽ ഒരു വീടുവെച്ച് വാടകയ്ക്ക് കൊടുക്കുന്നത് ബുദ്ധിപരമായ തീരുമാനമാണ്.\nഎന്നാൽ അങ്ങനെ ചെയ്യാനുള്ള തീരുമാനം വീടിനെക്കുറിച്ചുള്ള ഉടമ കൃത്യമായി ചിന്തിച്ചതിനു ശേഷം ആയിരിക്കണം. നിങ്ങൾക്കു കിട്ടുന്ന വാടക ഓരോ വർഷവും വീടിന്റെ മൂല്യം2മുതൽ3ശതമാനം വരെ നിങ്ങൾക്ക് തരുന്നതായിരിക്കണം. കൂടാതെ നിങ്ങൾക്കുള്ള ഏതെങ്കിലും EMI- കൾ അടയ്ക്കാൻ അത് സഹായകമാവുകയും ചെയ്യണം . ഈ വാടക മറ്റെവിടെയെങ്കിലും നിക്ഷേപിക്കുക എന്നതും നല്ല ഓപ്‌ഷനാണ്.\nവീട് വാടകയ്ക്കു കൊടുക്കാൻ തീരുമാനിച്ചു കഴിഞ്ഞാൽ, വീട്ടിലെ അടിസ്ഥാന സൗകര്യങ്ങളും, നിലവാരവും നല്ലതാണെന്നു ഉറപ്പു വരുത്തേണ്ടതാണ്. വീട് ആകർഷകമാക്കുന്നതിനു ആവശ്യമെങ്കിൽ വീടിന്റെ അറ്റ കുറ്റ പണികളും പെയിന്റിങ്ങും ഉടമസ്ഥൻ നടത്തേണ്ടതാണ്. ഇത് കൂടാതെ താമസക്കാരന് വാടക നൽകാനുള്ള സംവിധാനങ്ങളും ഉടമസ്ഥൻ ശരിപെടുത്തേണ്ടതാണ്. നിങ്ങൾ വാടകയ്ക്കു കൊടുക്കുന്ന വീട്ടിൽ നിന്നും ദൂരെയാണ് താമസിക്കാൻ പോകുന്നതെങ്കിൽ വാടക വാങ്ങാൻ വിശ്വസ്തരായ ആരെയെങ്കിലും ഏല്പിക്കുകയോ, ഓൺലൈൻ സവിധാനങ്ങൾ പ്രയോജനപ്പെടുത്താൻ വാടകക്കാരോട് ആവശ്യപ്പെടുകയോ വേണം.\nവാടക എത്രയെന്നു തീരുമാനിക്കുന്നതിന് മുൻപ് വീട് നിൽക്കുന്ന സ്ഥലത്തു എത്രയാണ് സാധാരണ വാടക നിരക്ക് എന്ന് അന്വേഷിക്കണം. വീട്ടു വാടക വീട്ടിലെ സൗകര്യങ്ങൾക്കനുസരിച്ചാണ് നിശ്ചയിക്കേണ്ടത്.\nഏതു തരം താമസക്കാർ\nനിങ്ങൾ ഏതു തരം താമസക്കാരെ പ്രതീക്ഷിക്കുന്നു എന്നത്, നിങ്ങൾ വീട് എന്ത് കൊണ്ടാണ് വാടകയ്ക്ക് കൊടുക്കുന്നത് എന്നതിന്റെ അടിസ്ഥാനത്തിലാണ് തീരുമാനിക്കാൻ ആവുക. ചില ആളുകൾ ഒരു നിക്ഷേപ മാർഗ്ഗം എന്നോണം വീട് ഉണ്ടാക്കുകയും വാടകയക്കു കൊടുക്കുകയും ചെയുന്നു, എന്നാൽ ചിലർ സാഹചര്യങ്ങൾ കൊണ്ട് വിട്ടു മറ്റൊരു നഗരത്തിലേക്ക് മാറിയതു കൊണ്ട് വീട് വാടകയ്ക്കു കൊടുക്കുന്നു. സാധാരണയായി, ഉടമസ്ഥൻ താമസിക്കുന്ന ഒരു വീടിനോടു ചേർന്നാണ് വാടകയ്ക്ക് കൊടുക്കുന്ന വീടെങ്കിൽ, ദീർഘ കാലത്തേക്ക് വാടകയ്ക്കു നിൽക്കാൻ തയ്യാറായിട്ടുള്ളവരെയാണ് ഉടമസ്ഥർ പരിഗണിക്കുക. ഇത്തരക്കാരെ തന്നെയാണ് വീട് നിക്ഷേപത്തിനായാണ് വാടകയ്ക്ക് കൊടുക്കുന്നതെങ്കിലും പരിഗണിക്കുക.\nവീട് വാടകയ്ക്ക് എടുക്കുന്ന ആൾ തന്നെയാണ് വാടക കരാറിനുള്ള സ്റ്റാമ്പ് പേപ്പർ(മുദ്ര പത്രം) വാങ്ങേണ്ടതും, കരാറിന്റെ ഒറിജിനല് സൂക്ഷിക്കേണ്ടതും. ഉടമസ്ഥൻ ഒറിജിനല് എഗ്രിമെന്റ് ആവശ്യപ്പെടുകയാണെങ്കിൽ രണ്ട് സ്റ്റാമ്പ് പേപ്പര് വാങ്ങി കരാർ തയാറാക്കുക അപ്പോഴും സ്റ്റാമ്പ് പേപ്പര് ടെനന്റിന്റെ പേരിലായിരിക്കാന് ശ്രദ്ധിക്കുക.\nകരാർ കാലാവധി ; വാടക കരാറിൽ കരാർ കാലാവധി (നോട്ടിസ് പിരിയഡ് ഉണ്ടെന്ന് രണ്ടു കൂട്ടരും ഉറപ്പ് വരുത്തുക. ഈ നോട്ടീസ് പിരിയഡ് പാലിക്കാന് ഇരുകൂട്ടരും ബാധ്യസ്ഥരാണ്.11 മാസമാണ് കരാർ കാലാവധി.\nRead more about: rent house വാടക വീട്\nIf you have purchasedanew house recently or moved toadifferent town, you might want to rent out your existing house\nStory first published: Tuesday, February 5, 2019, 19:05 [IST]


fake liquor Archives - BIGNEWSLIVE | Latest Malayalam News\nHome Tag fake liquor\nTag: fake liquor\nപാലക്കാട്: കഞ്ചിക്കോട് ചെല്ലങ്കാവ് ആദിവാസിക്കോളനിയില് വ്യാജമദ്യ ദുരന്തമെന്ന് സംശയം. ബന്ധുക്കളായ അഞ്ചുപേര് മരിച്ചു. മരിച്ചു. രാമന്(52), അയ്യപ്പന്(55), അയ്യപ്പന്റെ മകന് അരുണ് (22), ശിവന് (45), ശിവന്റെ ...\nഇടുക്കിയില് വ്യാജമദ്യം കഴിച്ച് മൂന്നു പേര് ആശുപത്രിയില്; നില ഗുരുതരം, രണ്ട് പേരുടെ കാഴ്ച ശക്തി നഷ്ടപ്പെട്ടു\nഇടുക്കി: ഇടുക്കി ചിത്തിരപുരത്ത് വ്യാജമദ്യം കഴിച്ച മൂന്നു പേരെ ആശുപത്രിയില് പ്രവേശിപ്പിച്ചു. രണ്ട് പേരുടെ കാഴ്ച ശക്തി നഷ്ടപ്പെട്ടതായാണ് റിപ്പോര്‍ട്ട്. കാഴ്ച നഷ്ടപ്പെട്ട ഒരാളുടെ ഭാര്യയാണ് ഇക്കാര്യം ...\nപഞ്ചാബില് വിഷമദ്യ ദുരന്തം; 21 പേര് മരിച്ചു\nചണ്ഡിഗഡ്: പഞ്ചാബില് വ്യാജമദ്യം കഴിച്ച് 21 പേര് മരിച്ചു. അമൃതസര്, ഗുരുദാസ്പൂര്, താന് തരണ് ജില്ലകളിലെ 21 പേരാണ് വിഷമദ്യം കുടിച്ച് മരിച്ചത്. സംഭവുമായി ബന്ധപ്പെട്ട് മുഖ്യമന്ത്രി ...\nതിരുവനന്തപുരത്ത് വാറ്റ് ചാരായം വില്‍പ്പന; യുവമോര്‍ച്ച നേതാവ് പിടിയില്\nതിരുവനന്തപുരം: വ്യജമദ്യം നിര്‍മ്മിച്ച് വില്‍പ്പന നടത്തി യുവമോര്‍ച്ച നേതാവും കൂട്ടാളിയും പോലീസ് പിടിയില്. തിരുവനന്തപുരം കഴക്കൂട്ടത്ത് വാറ്റ് ചാരായം വിറ്റതിനാണ് യുവമോര്‍ച്ച ചിറയിന്‍കീഴ് മണ്ഡലം സെക്രട്ടറി സന്തോഷിനെയും ...\nവെള്ളമുണ്ട: തന്റെ മരണത്തിന് കാരണം സജിത്താണെന്ന് പറഞ്ഞ് സന്തോഷിന്റെ ഭാര്യയുടെ സഹോദരന് സതീശന് ആത്മഹത്യ ചെയ്ത അന്നുമുതല് തുടങ്ങിയ ശത്രുതയാണ് വെള്ളമുണ്ടയില് മൂന്നുപേരുടെ ജീവനെടുത്തത്. അളിയനായ സതീശന്റെ ...


ശശികലയുടെ 250 കോടിയുടെ സ്വത്തുക്കള് കണ്ടുകെട്ടി | Sutharya Keralam\nശശികലയുടെ 250 കോടിയുടെ സ്വത്തുക്കള് കണ്ടുകെട്ടി\nവി.കെ ശശികലയുടെ 250 കോടിയുടെ സ്വത്തുക്കള് കണ്ടുകെട്ടി തമിഴ്നാട് സര്‍ക്കാര് . കാഞ്ചീപുരത്ത് 144 ഏക്കര് ഫാം ഹൗസ്, ചെന്നൈ അതിര്‍ത്തിയിലെ 14 ഏക്കര് ഭൂമി, മൂന്ന് വസതികള് എന്നിവയാണ് സര്‍ക്കാര് ഏറ്റെടുത്തത്. ബിനാമി കമ്ബനികളുടെ പേരിലാണ് സ്വത്തുക്കള് ശശികല വാങ്ങിയിരുന്നത്. ഇളവരശിയുടേയും സുധാകരന്റേയും ഉടമസ്ഥതയിലുളള കമ്ബനികളുടെ പേരിലായിരുന്നു സ്വത്തുകള്.\nശശികല ചെന്നൈയില് എത്തിയതിന് പിന്നാലെയാണ് തമിഴ്നാട് സര്‍ക്കാരിന്റെ നടപടി. ചെന്നൈയിലുളള ശശികലയുടെ 100 കോടിയിലധികം രൂപയുടെ സ്വത്തുക്കള് നേരത്തെ കണ്ടുകെട്ടിയിരുന്നു. ബംഗളൂരുവില് നിന്ന് 21 മണിക്കൂര് നീണ്ട യാത്രയ്ക്ക് ഒടുവിലാണ് ശശികല ചെന്നൈയിലെത്തിയത്. 62 ഇടങ്ങളില് സ്വീകരണം ഏറ്റുവാങ്ങി.\nPrevious articleമൃഗങ്ങളില് നിന്ന് കോവിഡ്; തെളിവില്ലെന്ന് ചൈന\nNext articleസംസ്ഥാനത്ത് ഇന്ധന വില റെക്കോർഡിൽ


‘നീല’ ഒരു കവിതപോലെ മനോഹരവും എന്നാൽ നമ്മെ നൊമ്പരപ്പെടുത്തുന്നതും… – Boolokam\nRahul Iriyanni ഒരുക്കിയ നാലുമിനിറ്റോളം മാത്രം വരുന്ന ‘നീല’ ഒരു ദുരന്തപ്രണയ കാവ്യമാണ്. ഒരു കവിതപോലെ മനോഹരവും എന്നാൽ നമ്മെ നൊമ്പരപ്പെടുത്തുന്നതും. പ്രണയത്തേക്കാൾ ഹൃദയത്തെ മഥിക്കുന്ന മറ്റൊരു വികാരമില്ല. അവർ ഇണപ്രാവുകളായി മനസിന്റെ അനന്തമായ നീലാകാശത്തിൽ പറന്നുനടന്നു കൈമാറുന്ന ഹൃദയവികാരങ്ങളുടെ വേലിയേറ്റം. അതുപോലൊരു വേലിയേറ്റം സൃഷ്ടിക്കാൻ ഒരുപക്ഷേ സമുദ്രത്തിനു പോലും ആകില്ല . പ്രണയിക്കുന്നവർ അവരുടെ ലോകത്തുമാത്രമാകും ജീവിക്കുന്നത് . എന്നാൽ ഒരാൾക്ക് തന്റെ ഇണയെ നഷ്ടപ്പെടുന്ന അവസ്ഥയെ ചിന്തിക്കാൻ പോലും സാധിക്കില്ല.\nസമാന്തരമായ പാളങ്ങൾ നീണ്ടുപോകുന്നു …. അവ ചിലയിടത്തുമാത്രം കൂട്ടിമുട്ടുകയും പിന്നെ പിരിയുകയും ചെയുന്നു. അവരുടെ പ്രണയവും അതുപോലെയായിരുന്നു. റെയിൽവേ സ്റ്റേഷനിലെ ബഞ്ചിൽ അവർ ഒരുമിക്കുമ്പോൾ അവിടെ പാളങ്ങൾ കൂടിച്ചേരുകയാണ് . പാളങ്ങളുടെ മെറ്റൽ നിറഞ്ഞ പ്രതലങ്ങളിൽ പൂക്കൾ വിരിയുമായിരുന്നു . അവിടെ ശലഭങ്ങളും തേനീച്ചകളും വിരുന്നിനെത്തുമായിരുന്നു…….\nതന്റെ ഫോണിലെ പഴയ മെസേജുകളിൽ അവന്റെ വാക്കുകളെ വർത്തമാനകാലത്തിലേക്ക് ആവാഹിച്ചെടുത്തുകൊണ്ടു അവൾ റെയിൽവേ സ്റ്റേഷനിലേക്ക് ഓടിയെത്തുമ്പോൾ , അവന്റെ വാക്കുകളിൽ അവൾ ഇടറുമ്പോൾ, സഹോദരന്റെ ശാസനകളുടെ പിറകെ അവൾ പോകുമ്പോൾ …മുന്നറിയിപ്പിന്റെ റെയിൽവേ ബോർഡിൽ ‘ആദരാഞ്ജലി’ എന്ന വാക്കിന് മുകളിൽ അവൻ എല്ലാം കാണുന്നുണ്ടാകുമോ ? പാളങ്ങളുടെ ഏതു ദശാസന്ധിയിലാണ് അവൻ പൊലിഞ്ഞത് ? അവിടെ ഒരു ശവംനാറിപ്പൂവിന്റെയെങ്കിലും വിത്ത് കിളിർപ്പിക്കാൻ അവരുടെ മരിക്കാത്ത പ്രണയം ഉണർന്നിരിക്കട്ടെ….\n‘നീല’യുടെ സംവിധായകൻ Rahul iriyanni ബൂലോകം ടീവിയോട് സംസാരിക്കുന്നു.\n“ഞാൻ ഹോട്ടൽ മാനേജ്‌മെന്റ് ആണ് ചെയ്യുന്നത്. ആത്മാർത്ഥമായ, ശരിക്കുമുള്ളൊരു പ്രണയം എന്ന നിലക്കാണ് ഞാൻ ഉദേശിച്ചത്. അതിലെ നായിക നീലുവിന്റെ മനസ്സിൽ ആ പ്രണയം ജീവിക്കുകയാണ്. തന്നിൽ നിന്നും വിട്ടുപോയിട്ടും ഒരു ആത്മാവിനെ പോലെ പിറകെ നടക്കുന്ന നായകൻ. അവളുടെ ഒരു തോന്നൽ ആയിട്ടാണ് ഞാൻ ആ സംഭവം ചെയ്തിരിക്കുന്നത്. ടെക്നിക്കലി കുറച്ചു പരിമിതികൾ ഉണ്ടെങ്കിലും നീലുവിന്റെയും ലാലുവിന്റെയും ആ ആത്മാർത്ഥ പ്രണയം അവതരിപ്പിക്കാൻ സാധിച്ചു.”\nഎല്ലാരും നീല കാണുക വോട്ട് ചെയ്യുക\nNeela Malyalam short film\nProduction Company: Untold stories\nShort Film Description: Neela Malyalam short Film Story of Neelu and Lalu\nProducers (,): Rajina Jayesh\nDirectors (,): Rahul Iriyanni\nEditors (,): Rahul Iriyanni\nMusic Credits (,): Vivek Abhishek\nCast Names (,): Athira,Anilprakashan\nGenres (,): Love\nRelated Topics:boolokam tvneelaneela short movie


പത്തനംതിട്ട ജില്ലയിലെ പ്രളയ ബാധിതരെ തേടി സഹായ പ്രവാഹം\nസേവന സന്നദ്ധരായ നൂറുകണക്കിന് വളണ്ടിയര്‍മാരാണ് ഇവിടെ ദുരിതാശ്വാസ പ്രവര്‍ത്തനങ്ങള്‍ക്കായുള്ളത്\n20 Aug, 2018 at 03:10 AM\nപത്തനംതിട്ട ജില്ലയിലെ പ്രളയ ബാധിതരെ തേടി സഹായ പ്രവാഹം. അടൂര് മാര്‍ത്തോമാ കണ്‍വെന്‍ഷന് സെന്ററാണ് സാധന സാമഗ്രികളുടെ ജില്ലയിലെ പ്രധാന സംഭരണ കേന്ദ്രം. സേവന സന്നദ്ധരായ നൂറുകണക്കിന് വളണ്ടിയര്‍മാരാണ് ഇവിടെ ദുരിതാശ്വാസ പ്രവര്‍ത്തനങ്ങള്‍ക്കായുള്ളത്.\nമാര്‍ത്തോമ സഭയുടെ യുവജന വിഭാഗത്തിലെ ചുരുക്കം ചിലരാണ് അടൂര് കണ്‍വെന്‍ഷന് സെന്റര് കേന്ദ്രീകരിച്ച് ദുരിതാശ്വാസ പ്രവര്‍ത്തനങ്ങള്‍ക്ക് തുടക്കമിട്ടത്. ഇന്ന് ഇതര ക്രൈസ്തവ സഭകള്‍ക്ക് പുറമെ വിവിധ സംഘടനകളിലും സ്ഥാപനങ്ങളിലും ഉള്ളവര് സേവന സന്നദ്ധരായി ഇങ്ങോട്ടേക്ക് പ്രവഹിച്ചു. അയല് സംസ്ഥാനങ്ങളില് നിന്നടക്കം എത്തുന്ന ലോഡ് കണക്കിന് സാധനങ്ങള് തരംതിരിച്ച് ജില്ലാ ഭരണകൂടം നല്‍കുന്ന നിര്‍ദ്ദേശാനുസരണമാണ് ഇവിടെ നിന്നും വിവിധ ക്യാമ്പുകളിലേക്ക് അയക്കുന്നത്.\nപാക്കറ്റ് ഭക്ഷണത്തിന് പുറമെ ഇവിടെത്തന്നെ പാകപ്പെടുത്തിയ ഭക്ഷണവും വിവിധ ക്യാമ്പുകളിലേക്ക് അയക്കുന്നുണ്ട്. ഭക്ഷണവും മരുന്നും ഉറപ്പാക്കുന്നതിന് പുറമെ, ശുചീകരണ പ്രവര്‍ത്തനങ്ങളിലും പങ്കാളികളാവാനാണ് ഇവിടെയുള്ള വളണ്ടിയര്‍മാരുടെ തീരുമാനം.


കുടുംബശ്രീ ഹോം ഷോപ്പ് മുഴുവൻ ജില്ലകളിലേക്കും വ്യാപിപ്പിക്കും\nCalicut, First Published 29, Aug 2019, 6:30 PM IST\nകോഴിക്കോട് ജില്ലയില് മാത്രം പ്രതിമാസം 50 ലക്ഷം മുതല് 70 ലക്ഷം രൂപ വരെയുളള ബിസിനസ് ആ സംരംഭത്തിലൂടെ നടക്കുന്നുണ്ട്.\nകോഴിക്കോട്: പ്രാദേശിക ഉത്പന്നങ്ങൾ നേരിട്ട് വീടുകളിലെത്തിക്കുന്ന കുടുംബശ്രീ ഹോംഷോപ്പ് പദ്ധതി എല്ലാ ജില്ലകളിലും നടപ്പാക്കാനൊരുങ്ങി സംസ്ഥാന കുടുംബശ്രീ മിഷന്. നിലവില് മൂന്ന് ജില്ലകളില് നടപ്പാക്കിയിട്ടുളള ഈ പദ്ധതിയിലൂടെ ആയിരത്തിലേറെ സ്ത്രീകള്ക്ക് വരുമാനം ലഭിക്കുന്നുണ്ട്.\nനിത്യോപയോഗ സാധനങ്ങള് നേരിട്ട് വീടുകളിലെത്തിക്കാനും അതുവഴി സ്ത്രീകള്‍ക്ക് വരുമാനം ഉറപ്പാക്കാനും ലക്ഷ്യമിട്ട് പത്തു വര്‍ഷം മുമ്പാണ് സംസ്ഥാന കുടുംബശ്രീ മിഷന് ഹോം ഷോപ്പ് പദ്ധതി തുടങ്ങിയത്. നിലവില് കോഴിക്കോട്, കണ്ണൂര്, വയനാട് ജില്ലകളിലും കാസര്‍കോട്, തൃശ്ശൂര് ജില്ലകളിലെ ഓരോ ബ്ളോക്കുകളിലുമാണ് പദ്ധതി നടപ്പാക്കിയിട്ടുള്ളത്.\nകോഴിക്കോട് ജില്ലയില് മാത്രം പ്രതിമാസം 50 ലക്ഷം മുതല് 70 ലക്ഷം രൂപ വരെയുളള ബിസിനസ് ആ സംരംഭത്തിലൂടെ നടക്കുന്നുണ്ട് . ഈ മാതൃക എല്ലാ ജില്ലകളിലും നടപ്പാക്കാനാണ് കുടുംബശ്രീ മിഷന്റെ തീരുമാനം. പരിശീലകരായി കോഴിക്കോട് നിന്നുളള അംഗങ്ങള് വിവിധ ജില്ലകളിലെത്തും.\nഓരോ വാർഡിലും പരിശീലനം ലഭിച്ച ഒരു കുടുംബശ്രീ അംഗമാണ് വീടുകൾ കയറി വിപണനം നടത്തുക. ഹോം ഷോപ്പ് ഓണര് എന്നാണ് ഈ അംഗത്തെ വിളിക്കുക. സാധനങ്ങൾ വിറ്റു തീരുമ്പോൾ ജില്ലാ മിഷൻ, സാധനങ്ങൾ ഹോം ഷോപ്പ് ഓണറുടെ വീട്ടിലെത്തിക്കുന്നതാണ് രീതി. മായമില്ലാത്ത ഉത്പന്നങ്ങൾ സർ‍വീസ് ചാർജ്ജില്ലാതെ വീട്ടുപടിക്കലെത്തിക്കുന്ന ഹോം ഷോപ്പ് ഓണർമാർക്ക് മികച്ച പ്രോത്സാഹനമാണ് ജനങ്ങള് നൽകുന്നത്.\nLast Updated 29, Aug 2019, 6:31 PM IST\nKudumbasree Home Shop\nകുടുംബശ്രീ ഹോം ഷോപ്പ്


ഫോനിയിൽനിന്ന് കരകയറാൻ ഒഡിഷയ്ക്ക് കെ.എസ്.ഇ.ബി. കൈത്താങ്ങ് | kseb| power supply cyclone hit odisha| fani\nഫോനിയിൽനിന്ന് കരകയറാൻ ഒഡിഷയ്ക്ക് കെ.എസ്.ഇ.ബി. കൈത്താങ്ങ്\nതിരുവനന്തപുരം: ഫോനി ചുഴലിക്കാറ്റിൽ തകർന്നടിഞ്ഞ ഒഡിഷയിലെ വൈദ്യുതിമേഖലയെ സാധാരണ നിലയിലാക്കാൻ കൈത്താങ്ങാകുകയാണ് കേരളത്തിലെ വൈദ്യുതി ബോർഡ് ജീവനക്കാർ.\nപൊള്ളുന്ന ചൂട് വകവെക്കാതെ 94 പേർ പുരിയിലും മറ്റുമായി പണിയെടുക്കുന്നു. വൈദ്യുതി പുനഃസ്ഥാപിക്കുന്നു. ദുരന്തം വിതച്ച് കാറ്റുമടങ്ങി ദിവസങ്ങളായിട്ടും തലസ്ഥാനമായ ഭുവനേശ്വറിൽപ്പോലും വൈദ്യുതിയെത്തിക്കാൻ പാടുപെട്ടപ്പോഴാണ് കേരളത്തിൽനിന്ന് ഉപകരണങ്ങളുമായി കെ.എസ്.ഇ.ബി. ജീവനക്കാർ തീവണ്ടികയറിയത്. വൈകാതെ കൂടുതൽ പേർ എത്തുന്നുണ്ട്.\nമഹാപ്രളയം തകർത്തപ്പോൾ മലയാളികളുടെ കണ്ണീരൊപ്പാൻ ഒഡിഷയുമുണ്ടായിരുന്നു. അവിടത്തെ ജീവനക്കാർ കേരളത്തിലേക്ക് വരാൻ തയ്യാറായെങ്കിലും വേണ്ടിവന്നില്ല. പകരം മുഖ്യമന്ത്രിയുടെ നിധിയിലേക്ക് ഒഡിഷയുടെ സ്‌നേഹം സഹായമായെത്തി. ഫോനി വീശിയപ്പോൾ അവിടത്തെ ഊർജ സെക്രട്ടറി ഹേമന്ദ് മിശ്ര കേരളത്തിന്റെ സഹായം തേടിയിരുന്നു. തുടർന്ന്, ദുരന്തനിവാരണ അതോറിറ്റി ചെയർമാൻ കൂടിയായ മുഖ്യമന്ത്രി പിണറായി വിജയന്റെ നിർദേശപ്രകാരമാണ് ജീവനക്കാരെ അയക്കാൻ തീരുമാനിച്ചത്.\nവൈദ്യുതിമേഖലയ്ക്ക് കാറ്റുവിതച്ചത് കടുത്ത നാശമാണെന്ന് ഒഡിഷയിലെത്തിയ ജീവനക്കാർ പറയുന്നു. 15 ലക്ഷത്തോളം പോസ്റ്റുകൾ ഒടിഞ്ഞുവീണു. വിതരണമേഖല അപ്പാടെ സ്തംഭിച്ചു. മിക്ക നഗരങ്ങളിലും വൈദ്യുതി പുനഃസ്ഥാപിക്കാനായിട്ടില്ല.\nപാലക്കാട്, കണ്ണൂർ, തിരുവനന്തപുരം എന്നിവിടങ്ങളിൽനിന്നാണ് കാട്ടാക്കട സർക്കിളിലെ ഡെപ്യൂട്ടി ചീഫ് എൻജിനീയർ മോസസ് രാജ്കുമാറിന്റെ മേൽനോട്ടത്തിൽ ഉദ്യോഗസ്ഥരുടെയും ജീവനക്കാരുടെയും സംഘം ജോലിക്കുള്ളത്. തിരുവനന്തപുരം, കൊല്ലം, കൊട്ടാരക്കര, ആലപ്പുഴ, തൃശ്ശൂർ എന്നിവിടങ്ങളിൽ നിന്നുള്ളവർ അടുത്തദിവസം തിരിക്കും.\nഓരോ ബാച്ചിനും പത്തുദിവസമാണ് ജോലിയെങ്കിലും ആവശ്യമെങ്കിൽ സമയം നീട്ടിക്കൊടുക്കും. ആകെ 200 പേരെ അയക്കാനാണ് തീരുമാനം. കഴിഞ്ഞ വ്യാഴാഴ്ച പാലക്കാട്ടുനിന്ന് ആദ്യസംഘം പുറപ്പെട്ടു.\nചെയർമാൻ എൻ.എസ്. പിള്ള, ദുരന്ത നിവാരണ വകുപ്പ് പ്രിൻസിപ്പൽ സെക്രട്ടറി ഡോ. വി. വേണു, ഊർജവകുപ്പ് സെക്രട്ടറി ഡോ. ബി. അശോക് തുടങ്ങിയവരുടെ നേതൃത്വത്തിൽ കൂടിയാലോചനയ്ക്കുശേഷമാണ് യുദ്ധകാലാടിസ്ഥാനത്തിൽ ജീവനക്കാരെ അയച്ചത്. യാത്രാ ടിക്കറ്റ് വേഗത്തിൽ ലഭ്യമാക്കി റെയിൽവേയും കൈകോർത്തു. തമിഴ്‌നാട്ടിൽ ഗജ ചുഴലിക്കാറ്റുമൂലം നാശനഷ്ടങ്ങളുണ്ടായ വൈദ്യുതിമേഖല പൂർവസ്ഥിതിയിലാക്കാനും കേരളം വിദഗ്ധ സംഘത്തെ അയച്ചിരുന്നു.\nഇത് കേരളത്തിന്റെ ഉത്തരവാദിത്വം\nമഹാപ്രളയസമയത്ത് കേരളത്തോടൊപ്പം നിന്ന ഒഡിഷയിലെ സഹോദരങ്ങളോടൊപ്പം നിൽക്കേണ്ടത് കേരളത്തിന്റെ ഉത്തരവാദിത്വമാണ്. വലിയ ദുരന്തം അനുഭവിച്ച നമുക്ക് അവരുടെ വേദന മനസ്സിലാകും. ഇവിടെ കാട്ടേണ്ടത് മനുഷ്യസ്നേഹമാണ്. ജനീവയിൽനിന്നുപോലും മുഖ്യമന്ത്രി ദിവസവും വിവരങ്ങളും നിർമാണ പുരോഗതിയും ആരായുന്നുണ്ട്\ncontent highlights: kseb team to restore power supply in cyclone hit odisha relief\nമനുഷ്യക്കടത്ത് തടയാൻ കോളേജുകളിൽ ക്ലബ്ബുകൾ വരുന്നു\nആലപ്പുഴ: വിദ്യാർഥികളെ കാണാതാകുന്ന സംഭവങ്ങൾ പ്രതിരോധിക്കാൻ കോളേജുകളിൽ ആന്റി ഹ്യൂമൻ ..\nസ്ഥലമേറ്റെടുക്കൽ: നഷ്ടപരിഹാരം വൈകിക്കരുത്-ഹൈക്കോടതി\nതിരക്കേറുമ്പോൾ വിമാനടിക്കറ്റ് നിരക്ക് കൂട്ടുന്നതിനെതിരേ ഹർജി\nനികുതിവെട്ടിപ്പ് തടയാൻ 95 രാപകൽ സ്‌ക്വാഡുകൾ\nഎസ്.എൻ. ജയപ്രകാശിനും സീജി കടയ്ക്കലിനും നിയമസഭാ മാധ്യമപുരസ്കാരം


ഫ്‌ളയിങ് സ്‌ക്വാഡ് 38.22 ലക്ഷം പിടിച്ചെടുത്തു – malabarinews.com\nഫ്‌ളയിങ് സ്‌ക്വാഡ് 38.22 ലക്ഷം പിടിച്ചെടുത്തു\tStory dated:Wednesday April 27th, 2016,05 29:pm\tനിയമസഭാ തെരഞ്ഞെടുപ്പുമായി ബന്ധപ്പെട്ട് ജില്ലയിലെ വിവിധ നിയമസഭാ മണ്‌ഡലങ്ങളില് നിന്ന് ഏപ്രില് 25 വരെയുള്ള കണക്കുകള് പ്രകാരം ഫ്‌ളയിങ് സ്‌ക്വാഡിന്റെ പരിശോധനയില് 38,22,145 ലക്ഷം രൂപ പിടിച്ചെടുത്തതായി ചെലവ് നോഡല് ഓഫീസര് ഫിനാന്‍സ് ഓഫീസര് ടി. കൃഷ്‌ണന് അറിയിച്ചു. ഇതില്‍നിന്നും 2.97,500 ലക്ഷം മതിയായ കാരണങ്ങളോടെ ബന്ധപ്പെട്ടവര്‍ക്ക് വിട്ടുനല്‍കി. തിരൂരങ്ങാടി മണ്‌ഡലത്തില് നിന്ന് 3.37 ലക്ഷം പിടിച്ചെടുത്തതുമായി ബന്ധപ്പെട്ട് കേസ് രജിസ്റ്റര് ചെയ്‌തിട്ടുണ്ട്. മലപ്പുറം- ഒരു ലക്ഷം, താനൂര്- അഞ്ച് ലക്ഷം, വേങ്ങര- 3,73 ലക്ഷം, മഞ്ചേരി- നിന്നും 8,15 ലക്ഷം, തിരൂരങ്ങാടി 5,35 ലക്ഷം എന്നിങ്ങനെയാണ് തുക പിടിച്ചെടുത്തത്.\nരാഷ്‌ട്രീയ പാര്‍ട്ടിയുമായി ബന്ധപ്പെട്ട വാഹനങ്ങളില്‍നിന്നോ വ്യക്തികളില് നിന്നോ ഇതുവരെ തുകയൊന്നും പിടിച്ചെടുത്തിട്ടില്ല. സ്വകാര്യ വ്യക്തികളില്‍നിന്നു മാത്രമാണ് തുക പിടിച്ചെടുത്തിട്ടുള്ളത്. സ്‌ക്വാഡുകള് സംശയാസ്‌പദമായ സാഹചര്യത്തില് പിടിച്ചെടുക്കുന്ന പണം സമീപത്തെ ട്രഷറി സ്‌ട്രോങ് റൂമുകളിലാണ് സൂക്ഷിക്കുക. ഇതിനായി തെരഞ്ഞെടുപ്പ് കഴിയുന്നത് വരെ ജില്ലയിലെ മുഴുവന് സബ് ട്രഷറികളിലും 24 മണിക്കൂറും ഉദ്യോഗസ്ഥരെ നിയോഗിച്ചിട്ടുണ്ട്. മാതൃകാ പെരുമാറ്റച്ചട്ട ലംഘനം പരിശോധിക്കുന്നതിനും ബന്ധപ്പെട്ട പരാതികള് പരിഗണിക്കുന്നതിനുമായി ജില്ലയിലെ 16 നിയമസഭാ മണ്‌ഡലങ്ങളിലും ഫ്‌ളയിങ് സ്‌ക്വാഡ് നിരീക്ഷണം ശക്തമാണ്.\nസ്ഥാനാര്‍ഥികളുടെയും രാഷ്‌ട്രീയ പാര്‍ട്ടികളുടെയും തെരഞ്ഞെടുപ്പ് ചെലവു കണക്കുകളുടെ പരിശോധന, പ്രധാന തെരഞ്ഞെടുപ്പ് പ്രചാരണ പ്രവര്‍ത്തനങ്ങള്, റാലികള് തുടങ്ങിയവയുടെ നിരീക്ഷണം, വിഡിയോ റിക്കോഡിങ് എന്നിവയാണ് പ്രധാനമായും സ്‌ക്വാഡ് നിര്‍വഹിക്കുന്നത്. സാമൂഹിക വിരുദ്ധ പ്രവര്‍ത്തനങ്ങള്, ഭീഷണിപ്പെടുത്തല്, മദ്യം, ആയുധങ്ങള്, സ്‌ഫോടക വസ്‌തുക്കള് എന്നിവ കൈവശം വെയ്‌ക്കുക, കൈമാറ്റം ചെയ്യുക തുടങ്ങിയവയും സ്‌ക്വാഡുകള് നിരീക്ഷിക്കുന്നുണ്ട്.


ഫ്‌ളിപ്കാര്‍ട്ടിന്റെ ബിഗ് ബില്യണ് ക്യാപ്ച്ചര് പ്ലസ് സ്മാര്‍ട്ട്‌ഫോണ് – Media Ink Online\nരൂപകല്‍പനയും നിര്‍മാണവുമെല്ലാം പൂര്‍ണമായും ഇന്ത്യയില് തന്നെ. നവംബര് 15 മുതല് ഫ്‌ളിപ്കാര്‍ട്ടില് ലഭ്യം\nഫ്‌ളിപ്കാര്‍ട്ടിന്റെ സ്വകാര്യ ബ്രാന്‍ഡായ ബില്യണ്, ഇന്ത്യന് നിര്‍മിത ബില്യണ് ക്യാപ്ച്ചര് പ്ലസ് സ്മാര്‍ട്ട്‌ഫോണ് അവതരിപ്പിച്ചു. പ്രീമിയം സ്മാര്‍ട്ട്‌ഫോണിന്റെ എല്ലാ സവിശേഷതകളോടും കൂടിയതാണ് ബില്യണ് ക്യാപ്ച്ചര് പ്ലസ്. രൂപകല്‍പനയും നിര്‍മാണവുമെല്ലാം പൂര്‍ണമായും ഇന്ത്യയില് തന്നെ. നവംബര് 15 മുതല് ഫ്‌ളിപ്കാര്‍ട്ടില് ലഭ്യം.\n13 എംപി + 13 എംപി ഡ്യുവല് റിയര് കാമറ, കൂടുതല് ബാറ്ററി ലൈഫ്, അതിവേഗ ചാര്‍ജിംഗ്, കരുത്തുറ്റ സ്‌നാപ് ഡ്രാഗണ് 25 ഒക്റ്റ-കോര് പ്രോസസര്, അണ്‍ലിമിറ്റഡ് ക്ലൗഡ് സ്റ്റോറേജ്, ആന്‍ഡ്രോയ്ഡ് നൗഗാറ്റ് എന്നീ പ്രീമിയം ഫീച്ചേഴ്‌സ് ശ്രദ്ധേയമാണ്. പ്രീമിയം മെറ്റല് ബോഡിയും ഫിംഗര് പ്രിന്റ് സെന്‍സറും മറ്റു പ്രത്യേകതകളാണ്.\n3500 എംഎഎച്ച് ബാറ്ററി രണ്ടു ദിവസത്തെ ബാറ്ററി ലൈഫാണ് നല്‍കുക. യുഎസ്ബി ടൈപ് സി ചാര്‍ജര് ഉള്ളതിനാല് 15 മിനിറ്റ് ചാര്‍ജ് ചെയ്താല് എട്ടുമണിക്കൂര് ബാറ്ററി ലൈഫ് ലഭ്യം.\n3 ജിബി റാമും 32 ജിബി റോമോടും കൂടിയ ഫോണിന്റെ വില 10,999 രൂപ.4ജിബി റാമും 64 ജിബി റോമോടും കൂടിയ ബില്യണ് ക്യാപ്ച്ചറിന്റെ വില 12,999 രൂപ. മിസ്റ്റിക് ബ്ലാക്, ഡെസേര്‍ട്ട് ഗോള്‍ഡ് നിറങ്ങളില് ലഭ്യം.


LITERARY CRITICISM:FREE NOTES: 01189--ലോകത്തിലേറ്റവും വില പിടിപ്പുള്ള 10 കാറുകൾ!!!\n01189--ലോകത്തിലേറ്റവും വില പിടിപ്പുള്ള 10 കാറുകൾ!!!\nലോകത്തിലേറ്റവും വിലപിടിപ്പുള്ള 10 കാറുകൾ!!!\nകാളവണ്ടിയിൽ നിന്ന് കാറിലേക്കു മനുഷ്യൻ മാറിയപ്പോൾ കാളവണ്ടിക്കുണ്ടായ മാനനഷ്ടം, കാറിൽ നിന്നും മനുഷ്യൻ വിമാനത്തിലേക്കു വളർന്നപ്പോൾ കാറിന്റെ കാര്യത്തിൽ സംഭവിച്ചില്ല. കാറ് കഥാപാത്രമായ സിനിമകളും അമേരിക്കൻ പ്രസിഡന്റിന്റെ കാറിനെക്കുറിച്ച് ടൈം മാഗസിനിൽ ലേഖനവും വരുന്നു. നിരോധിച്ച സ്ത്രീധനം , സമ്മാനമെന്ന പേരിൽ കാറിന്റെ രൂപത്തിൽ കൈമാറപ്പെടുന്നു. എന്തിനേറെ പറയുന്നു കാർ കമ്പനികളാണ് വിമാനങ്ങളുടെ പല ഭാഗങ്ങളും നിർമ്മിച്ചു നൽകുന്നത്.\nശാസ്ത്രസാങ്കേതികതയുടേയും സംസ്കാരത്തിന്റെയും അളവുകോലായിരിക്കുന്നു കാറ് . ഉപയോഗിക്കുന്ന കാറിന്റെ അടിസ്ഥാനത്തിൽ സമൂഹം വിഭജിക്കപ്പെടുന്ന കാലം സങ്കൽപ്പിക്കുന്നത് രസകരമായിരിക്കും. ഈ ലിസ്റ്റിലെ പത്തു കാറുകൾ ശാന്തശീലരോ സത്സ്വഭാവികളോ അല്ല. നിങ്ങൾ പ്രാകൃതമായ വന്യതയിൽ ജീവിക്കാൻ ഇവർ കാരണമാകും. പുൽത്തുമ്പിലെ മഞ്ഞുതുള്ളി പോലെ നിങ്ങളുടെ ജീവൻ വേഗതയുടെ കയർത്തുമ്പിൽ തൂങ്ങി നിൽക്കും.\nശ്രദ്ധിക്കുക, ഈ ലിസ്റ്റിൽ റോൾസ് റോയ്സ് പോലും ഇടം പിടിക്കുന്നില്ല.\n1. മെയ്ബാക്ഷ് എക്സെലെറൊ\nവില: 53.67 കോടി രൂപ.\nവേഗത: മണിക്കൂറിൽ 351 കിലോമീറ്റർ\n2. ലംബോർഗിനി വെനെനൊ\nവില: 30 കോടി രൂപ.\nവേഗത: മണിക്കൂറിൽ 350 കിലോമീറ്റർ.\n3. ലൈക്കൻ ഹൈപ്പർസ്പോർട്ട്\nവില: 22.8 കോടി രൂപ.\n4. ബുഗാട്ടി വെയ്റോൺ സൂപ്പർ സ്പോർട്സ്\nവില: 16 കോടി രൂപ.\nവേഗത: മണിക്കൂറിൽ 431.072 കിലോമീറ്റർ\n5. ലംബോർഗിനി റെവൻറ്റോൺ\nവില: 13.4 കോടി രൂപ.\nവേഗത: മണിക്കൂറിൽ 355.665 കിലോമീറ്റർ\n6. പഗാനി സോണ്ടാ\nവില: 12.4 കോടി രൂപ.\nവേഗത: മണിക്കൂറിൽ 349 കിലോമീറ്റർ\n7. ആസ്റ്റൺ മാർട്ടിൻ വൺ - 77\nവേഗത: മണിക്കൂറിൽ 354 കിലോമീറ്റർ\n8. സെൻവോ എസ്ടി 1\nവില: 12 കോടി രൂപ.\nവേഗത: മണിക്കൂറിൽ 375 കിലോമീറ്റർ\n9. കോനിഗ്സെഗ് അഗീറ ആർ\nവില: 10.7 കോടി രൂപ.\nവേഗത: മണിക്കൂറിൽ 418 കിലോമീറ്റർ\n10. പഗാനി ഹുവായ്റ\nവേഗത: മണിക്കൂറിൽ ? കിലോമീറ്റർ


30 മനുഷ്യരെ കൊന്നു...\n27 Sep 2017 12:32 PM GMT\n1999 മുതല് 30 മനുഷ്യരെ ഭക്ഷിച്ചുവെന്നു കരുതുന്ന റഷ്യന് ദമ്പതികള് പോലീസ് പിടിയിലായതായി അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്യുന്നു. റഷ്യയിലെ ക്രാസ്നോഡര് നഗരത്തിലാണ് സംഭവം. ഇവര് കൊലപ്പെടുത്തി ഭക്ഷിച്ച ഏഴുപേരെ തിരിച്ചറിയാനായെന്നും പൊലിസിനെ ഉദ്ധരിച്ച് സിഎന്‍എന് റിപ്പോര്‍ട്ട് ചെയ്തു. ദിമിത്രി ഭക്ഷീവ, ഭാര്യ നെതാലിയ ഭക്ഷീവ എന്നിവരാണ് പിടിയിലായത്.\nതുണ്ടുകളായി കിടക്കുന്ന ഒരു സ്ത്രീയുടെ മാംസം കഷ്ണങ്ങള്‍ക്കരികെ 35 വയസുകാരന് ഫോട്ടോ പോസ് ചെയ്യുന്ന പടം മൊബൈല് ഫോണില് നിന്നും ലഭിച്ചതിനെ തുടര്‍ന്നാണ് നരഭോജി ദമ്പതികളെ കണ്ടെത്താനായതെന്നും പൊലിസ് പറഞ്ഞു.\nസ്ത്രിയുടെ മാംസഭാഗങ്ങള് ബാഗില് നിന്നും ലഭിച്ചതായും റഷ്യന് ഔദ്യോഗിക മാധ്യമം റിപ്പോര്‍ട്ട് ചെയ്തു. എന്നാല് മാംസ തുണ്ടുകള്‍ക്കിടയില് നിന്നും താന് സെല്‍ഫിയെടുത്തതാണ് കൊലപാതകവുമായി തനിക്ക് ബന്ധമില്ലെന്നും യുവാവ് പറഞ്ഞതായും വാര്‍ത്തയുണ്ട്.


Jul 9, 2019, 01:26 pm IST\nഡൽഹി: 2008ലെ ഓപ്പറേഷൻ ബട്ല ഹൗസിന്റെ കഥ പറയുന്ന ബട്ല ഹൗസ് എന്ന ചിത്രത്തിന്റെ പോസ്റ്റർ പുറത്ത് വിട്ടു. ചിത്രത്തിലെ കേന്ദ്ര കഥാപാത്രമായ സഞ്ജീവ് കുമാറിന്റെ വേഷം ചെയ്യുന്ന ജോൺ എബ്രഹാമാണ് തന്റെ ഔദ്യോഗിക ട്വിറ്റർ അക്കൗണ്ടിലൂടെ ചിത്രത്തിന്റെ പോസ്റ്റർ പുറത്തു വിട്ടിരിക്കുന്നത്.\n‘നിങ്ങൾ സേവിക്കുന്ന രാഷ്ട്രം നിങ്ങളുടെ തീരുമാനത്തെ സംശയിക്കുമ്പോൾ നിങ്ങൾ നിങ്ങളെ സ്വയം ചോദ്യം ചെയ്ത് തുടങ്ങും.’ ‘‘Watch the truth of #BatlaHouse reveal soon. #BatlaHouseTrailerOn10thJuly.” ഈ വാചകങ്ങളോടെയാണ് ജോൺ ട്വിറ്ററിൽ ചിത്രത്തിന്റെ പോസ്റ്റർ പങ്ക് വെച്ചിരിക്കുന്നത്.\nചിത്രത്തിൽ പൊലീസ് വേഷത്തിൽ എത്തുന്ന ജോൺ എബ്രഹാമിന്റെ ചിത്രങ്ങൾ ഇതിനോടകം തന്നെ ആരാധകർ ഏറ്റെടുത്തിരിക്കുകയാണ്. ബട്ല ഹൗസിന്റെ ആദ്യ ഒഫിഷ്യൽ ട്രെയിലർ ജൂലൈ പത്തിന് പുറത്തിറങ്ങും.\nഒരു ദശാബ്ദം മുൻപ് 2008 സെപ്റ്റംബർ മാസം പത്തൊൻപതാം തീയതി നടന്ന ബട്ല ഹൗസ് ഏറ്റുമുട്ടലിന്റെ കഥയാണ് ചിത്രം പറയുന്നത്. ഡൽഹിയിലെ ജാമിയ നഗർ മേഖലയിലെ ബട്ല ഹൗസിൽ ഇന്ത്യൻ മുജഹിദ്ദീൻ ഭീകരർക്കെതിരെ നടന്ന ഏറ്റുമുട്ടലിന്റെ യഥാർത്ഥ കഥയാണ് ചിത്രം പറയുന്നത്.\nചിത്രത്തിന്റെ ടാഗ്ലൈൻ പറയുന്നത് പോലെ ഇന്ത്യയിലെ ഏറ്റവും ആഘോഷിക്കപ്പെട്ട, അഥവാ ഏറ്റവും വിവാദമായ ഒരു ഉദ്യോഗസ്ഥന്റെ ജീവിത കഥയാണ് ചിത്രം. 70 ഏറ്റുമുട്ടലുകളും 30 കേസുകളിൽ നിന്ന് 22 കീഴടക്കലുകളും9ധീരതാ പുരസ്കാരങ്ങളും നേടിയ ഉദ്യോഗസ്ഥന്റെ ജീവിത കഥ.\n‘സലാം ഇ ഇഷ്ക്’, ‘സത്യമേവ ജയതേ’ എന്നീ ചിത്രങ്ങൾക്ക് ശേഷം നിഖിൽ അദ്വാനി- ജോൺ എബ്രഹാം കൂട്ടുകെട്ടിൽ പിറക്കുന്ന മൂന്നാമത്തെ ചിത്രമാണ് ബട്ല ഹൗസ്. പ്രഭാസ് നായകനാകുന്ന ‘സാഹോ’, അക്ഷയ് കുമാറിന്റെ ‘മിഷൻ മംഗൽ’ എന്നീ ചിത്രങ്ങളോടൊപ്പം ഓഗസ്റ്റ് പതിനഞ്ചിന് ചിത്രം തിയേറ്ററുകളിലെത്തും. മൃണാൾ താക്കൂർ, രവി കിഷൻ, പ്രകാശ് രാജ് തുടങ്ങിയ താരങ്ങളും ചിത്രത്തിൽ അണിനിരക്കുന്നു. മൊറോക്കൻ സുന്ദരി നോറ ഫതേഹിയുടെ ഒരു ഐറ്റം സോംഗും ചിത്രത്തിലുണ്ട്.\nജോണിന്റെ സമീപകാല ചിത്രങ്ങളായ ‘പരമാണു’, ‘സത്യമേവ ജയതേ’, ‘റോമിയോ അക്ബർ വാൾട്ടർ’ തുടങ്ങിയവയും ദേശീയത പ്രമേയമാക്കിയ ചിത്രങ്ങളായിരുന്നു.\nTags: batla housejohn abrahamnikhil adwanisanjeev kumar


Sunday 18 September 2011 9:08 pm IST\nകൊച്ചി: ജില്ലയില് മഞ്ഞപ്പിത്തവും, പകര്‍ച്ചപനിയും കൂടുതല് പ്രദേശങ്ങളിലേക്ക് വ്യാപിക്കുന്നു. ആരോഗ്യ വകുപ്പിന്റെ പ്രവര്‍ത്തനം ഫലപ്രദമാകുന്നില്ലെന്ന് പരക്കെ ആരോപണം ഉയര്‍ന്നു. പകര്‍ച്ചവ്യാധിയെ സംബന്ധിച്ച് സമഗ്രറിപ്പോര്‍ട്ട് ജില്ലാ മെഡിക്കല് ഓഫീസര് ഇന്നലെ ആരോഗ്യ മന്ത്രിക്ക് സമര്‍പ്പിച്ചു. കോതമംഗലത്ത് നിന്നുമാണ് ആദ്യം മഞ്ഞപ്പിത്തരോഗം റിപ്പോര്‍ട്ട് ചെയ്തത്. ഇപ്പോള് പെരുമ്പാവൂര്, ചോറ്റാനിക്കര, അങ്കമാലി, വരാപ്പുഴ, മൂവാറ്റുപുഴ എന്നിവിടങ്ങളില് മഞ്ഞപ്പിത്തം ബാധിച്ചവരുടെ എണ്ണം വര്‍ദ്ധിച്ചതായിട്ടാണ് റിപ്പോര്‍ട്ടുകള് സൂചിപ്പിക്കുന്നത്. ആയവന, രായമംഗലം, കല്ലൂര്‍ക്കാട്, തിരുമാറാടി, വാഴക്കുളം, മലയിടംതുരുത്ത് എന്നിവിടങ്ങളില് പകര്‍ച്ചപ്പനി ബാധിച്ചവരുടെ എണ്ണം പെരുകിയിരിക്കുകയാണ്. രോഗബാധിത പ്രദേശങ്ങളില് പ്രതിരോധ പ്രവര്‍ത്തനങ്ങള്‍ക്ക് ആരോഗ്യ വിഭാഗം രംഗത്തുണ്ടെങ്കിലും, രോഗം പടരുന്നത് തടയാന് കഴിയുന്നില്ല, കഴിഞ്ഞ ഒരു മാസത്തിനിടെ ജില്ലയില് മഞ്ഞപ്പിത്തം ബാധിച്ച് മരിച്ചവരുടെ എണ്ണം7ആയി. നിരവധി പേര് രോഗബാധിതരായി വിവിധ ആശുപത്രികളില് ചികിത്സയിലുണ്ട്. ഇതിനിടെ അന്യസംസ്ഥാന തൊഴിലാളികളില് മലമ്പനിയും കണ്ടെത്തിയത് പ്രദേശവാസികളില് ആശങ്കക്ക് കാരണമായി. മഞ്ഞപ്പിത്തവും, പകര്‍ച്ചപ്പനിയും പടരുന്നത് ഭക്ഷണത്തിലൂടെയും, വെള്ളത്തിലുടെയുമാണെന്ന് ആരോഗ്യവിഭാഗം കണ്ടെത്തിയിട്ടുണ്ട്. പകര്‍ച്ചരോഗങ്ങള് വ്യാപിക്കുന്നതിനു ഭക്ഷണശാലകളിലെ ശുചിത്വം ഇല്ലായ്മയും മുഖ്യകാരണമായി കണ്ടെത്തിയിട്ടുണ്ട്. വൃത്തിഹീനമായ അന്തരീക്ഷത്തില് ഭക്ഷണം പാകം ചെയ്യുന്നതും, ആഴ്ചകള് പഴക്കമുള്ള ഭക്ഷണങ്ങള് നല്‍കുന്നതും രോഗ പടരുന്നതിന് കാരണമായിട്ടുണ്ട്.


ലോക്സഭാ തെരഞ്ഞെടുപ്പ്; ഡല്‍ഹിയില് ആം ആദ്മി പാര്‍ട്ടി സ്ഥാനാര്‍ത്ഥികളെ പ്രഖ്യാപിച്ചു\n02 Mar, 2019 at 01:34 PM\nലോക്സഭാ തെരഞ്ഞെടുപ്പിനായി ഡല്‍ഹിയില് ആം ആദ്മി പാര്‍ട്ടി സ്ഥാനാര്‍ത്ഥികളെ പ്രഖ്യാപിച്ചു. ഏഴ് സീറ്റുകളില്6എണ്ണത്തിലേക്കുള്ള സ്ഥാനാര്‍ത്ഥി പട്ടികയാണ് പുറത്ത് വിട്ടത്. കോണ്‍ഗ്രസുമായി ഡല്‍ഹിയില് സഖ്യമില്ലെന്ന് പ്രഖ്യാപന ശേഷം കണ്‍വീനര് ഗോപാല് റായ് വ്യക്തമാക്കി.\nഏറെ നാളത്തെ ചര്‍ച്ചകള്‍ക്കും സഖ്യ ശ്രമങ്ങള്‍ക്കുമൊടുവില് ഡല്‍ഹിയില് കോണ്‍ഗ്രസുമായി സഖ്യത്തിനില്ലെന്നാണ് എ.എ.പി തീരുമാനം. ഡല്‍ഹി കോണ്‍ഗ്രസ് ഘടകത്തിന്റെ എതിര്‍പ്പ് അവഗണിച്ച് കോണ്‍ഗ്രസ് അധ്യക്ഷന് രാഹുല് ഗാന്ധിയുടെ നിര്‍ദേശ പ്രകാരം സഖ്യ ചര്‍ച്ചകള് നടത്തി വരവെയാണ് എ.എ.പിയുടെ സ്ഥാനാര്‍ത്ഥി പ്രഖ്യാപനം.6മണ്ഡലങ്ങളിലേക്കുള്ള സ്ഥാനാര്‍ത്ഥി പട്ടിക പാര്‍ട്ടി പുറത്ത് വിട്ടു.\nന്യൂഡല്‍ഹി മണ്ഡലത്തില് ബ്രിജേഷ് ഗോയലും ഈസ്റ്റ് ഡല്‍ഹിയില് അതിഷിയും നോര്‍ത്ത്ഈസ്റ്റില് ദിലീപ് പാണ്ഡെയുമാണ് സ്ഥാനാര്‍ത്ഥികള്. സൌത്ത് ഡല്‍ഹിയില് രാഘവ് ചന്ദയും ചാന്ദിനി ചൌക്കില് പങ്കജ് ഗുപ്തയും, നോര്‍ത്ത് ഈസ്റ്റ് ഡല്‍ഹിയില് ഗുഗന് സിങും മത്സരിക്കും. വെസ്റ്റ് ഡല്‍ഹി സീറ്റിലേക്ക് സ്ഥാനാര്‍ത്ഥിയെ പ്രഖ്യാപിച്ചിട്ടില്ല. ഈ സീറ്റിലേക്ക് ചര്‍ച്ചകള്‍ക്ക് ശേഷം സ്ഥാനാര്‍ത്ഥിയെ പ്രഖ്യാപിക്കുമെന്ന് ഗോപാല് റായ് കൂട്ടിച്ചേര്‍ത്തു.\nസഖ്യമായി തെരഞ്ഞെടുപ്പിനെ നേരിടാന് എ.എ.പി നേതാവും ഡല്‍ഹി മുഖ്യമന്ത്രിയുമായ അരവിന്ദ് കെജ്രിവാള് താല്‍പര്യം പ്രകടിപ്പിച്ചിരുന്നുവെങ്കിലും കോണ്‍ഗ്രസ് ഒറ്റക്ക് മത്സരിക്കുമെന്ന നിലപാടില് ഉറച്ച് നില്‍ക്കുകയായിരുന്നു പി.സി.സി അധ്യക്ഷ ഷീല ദീക്ഷിത്. 2014 തെരഞ്ഞെടുപ്പില് ബി,ജെ,പി ഡല്‍ഹിയില്7സീറ്റും നേടിയിരുന്നു.


കാരുണ്യമതികളുടെ സഹായം കാത്ത് മീനുക്കുട്ടി\nമനോരമ ലേഖകൻ March 24, 2019 02:34 PM IST\nകോട്ടയം ∙ കോടിമത അറയ്ക്കൽചിറയിൽ മീനുക്കുട്ടിക്ക് (24) ഇനി കൂട്ടായി രോഗിയായ അമ്മ മോളി മാത്രം. 18 വർഷം മുമ്പ് അച്ഛൻ മരിച്ചു. നാലു മാസം മുമ്പ് സഹോദരൻ അനുക്കുട്ടനും മരിച്ചു. ആകെ തളർന്ന അമ്മയുടെ ദുരിതയാത്രയിൽ പങ്കുചേരാൻ വിധിക്കപ്പെട്ട മീനുക്കുട്ടി വീടിനുള്ളിൽ ഒറ്റയ്ക്കാണ്. സഹോദരൻ മരിച്ചതോടെ വീടിനു പുറത്തേയ്ക്കു പോലും ഇറങ്ങുന്നില്ല.\nജന്മനാ ഭിന്നശേഷിക്കാരാണ് മീനുക്കുട്ടിയും മരിച്ച അനുക്കുട്ടനും. എങ്കിലും ഭിന്നശേഷി മറന്നിവർ എട്ടാം ക്ലാസ് വരെ സ്കൂളിൽ പോയി. ഭർത്താവ് മരിച്ചതോടെ ഋതുക്കൾ മാറുന്നതറിയാതെ കഴിയുന്ന മക്കളെ നോക്കേണ്ട ചുമതല മോളിയ്ക്കു മാത്രമായി. 28 വയസ് വരെ അമ്മയുടെ താങ്ങിലും തണലിലും അനുക്കുട്ടൻ ജീവിച്ചു. അവന്റെ മരണശേഷം മോളിയ്ക്കു വീടുവിട്ടിറങ്ങാനാവില്ല. ഉറപ്പില്ലാത്ത വീട്ടിൽ മകളെ തനിച്ചാക്കി ജോലിയ്ക്കു പോകാൻ മോളിയ്ക്കു പേടിയാണ്. ആരും സഹായത്തിനില്ല. മരുന്നുവേണം, ആഹാരം വേണം. മോളിയും മകളും മിക്ക ദിവസവും പട്ടിണിയിലാണ്. നാട്ടുകാരുടെ സഹായം കൊണ്ട് ജീവൻ നിലനിർത്തുന്നു.\nഒരു മാസത്തെ മരുന്നിനും ചികിൽസയ്ക്കുമായി 6000 രൂപയെങ്കിലും വേണം. മീനുക്കുട്ടിയ്ക്കു മൂന്നു നേരമാണു മരുന്നു നൽകുന്നത്. ആഹാരം നൽകിയില്ലെങ്കിൽ അസുഖം കൂടും. കർത്താവു കനിയും, സുമനസുകൾ സഹായിക്കും എന്ന പ്രതീക്ഷയിലാണു മോളി.\nഎസ്ബിഐ കോടിമത ശാഖയിൽ പി.ജെ.മോളി എന്ന പേരിൽ അക്കൗണ്ട് തുറന്നിട്ടുണ്ട്.\nഅക്കൗണ്ട് നമ്പർ: 67011314779


ഇന്ത്യന് സൂപ്പര് ലീഗ് ഫുട്ബോളില് ശനിയാഴ്ച രാത്രി എട്ടിനാണ് കേരള ബ്ലാസ്റ്റേഴ്സ്-നോര്‍ത്ത് ഈസ്റ്റ് യുണൈറ്റഡ് പോരാട്ടം. 15 കളിയില്‍നിന്ന് 21 പോയന്റുമായി അഞ്ചാം സ്ഥാനത്തുള്ള ബ്ലാസ്റ്റേഴ്സിന് സെമിയിലെത്തണമെങ്കില് ഇനിയുള്ള മൂന്നുകളികളും ജയിക്കുകയും എതിരാളികളുടെ മത്സരഫലത്തെ ആശ്രയിക്കുകയും വേണം. ഒന്‍പതാം സ്ഥാനത്തുള്ള നോര്‍ത്ത് ...\nദുബായ്: എ.സി.സി ക്രിക്കറ്റര് ഓഫ് ദ ഇയര് പുരസ്‌ക്കാരം പ്രഖ്യാപിച്ചു.ഇന്ത്യന് നായകന് വിരാട് കോഹ് ലിക്കാണ് പുരസ്ക്കാരം. 8 സെഞ്ച്വറി്യുള്‍പ്പടെ ടെസ്‌ററിലും 1817 റണ്‍സ് നേടി ഏകദിനത്തിലും തകര്‍പ്പന് ഫോമിലായിരുന്നു ഇന്ത്യന് നായകന്. ഇത് രണ്ടാം തവണയാണ് റണ്‍മെഷീനെ തേടി പുരസ്ക്കാരം ...\nകൊച്ചി: ഒളിമ്പിക് ഗോള്‍ഡ് മെഡല് ജേതാവും പോള് വാള്‍ട് താരവുമായ സെര്‍ജി ബുബ്കയെ ടാറ്റ മുംബൈ മരത്തോണ് അന്താരഷ്ട്ര അംബാസ്സഡറായി തിരഞ്ഞെടുത്തു. ടാറ്റ മുംബൈ മാരത്തോണിന്‍റെ 15-ാമത് എഡിഷനാണ് ജനുവരി 21ന് മുംബൈയില് നടക്കുന്നത്. 54 വയസ്സുകാരനായ ഉക്രേനിയന് പോള് വാള്‍ട് ...\nമാഡ്രിഡ്: സീസണിലെ ആദ്യ എല് ക്ലാസിക്കോയില് റയലിന്റെ ഹോം ഗ്രൗണ്ടായ സാന്റിയാഗോ ബെര്‍ണബ്യുവില് ബാഴ്‌സലോണയ്ക്ക് ഗംഭീര ജയം. ചുവപ്പ് കാര്‍ഡിനും പെനാല്‍റ്റിക്കുമെല്ലാം സാക്ഷ്യം വഹിക്കേണ്ടിവന്ന മത്സരത്തില് മടക്കമില്ലാത്ത മൂന്ന് ഗോളിനായിരുന്നു ബാഴ്‌സയുടെ ജയം 53ാം മിനുറ്റില് സുവാരസും 63ാം മിനുറ്റില് ലിയോണല് ...\nകൊച്ചി: ആദ്യ മൂന്ന് ഹോം മത്സരങ്ങളിലെ സമനിലയുമായി ഗോവയിലെത്തി 5-2ന് പരാജയപ്പെട്ട കേരള ബ്ലാസ്‌റ്റേഴ്‌സ് ഇന്ന് വീണ്ടും കളത്തില്. രാത്രി എട്ടിന് നടക്കുന്ന പോരാട്ടത്തില് നോര്‍ത്ത് ഈസ്റ്റ് യുണൈറ്റഡാണ് എതിരാളികള്. ടൂര്‍ണമെന്റില് ഇതുവരെ വിജയം നേടാന് കഴിയാത്ത രണ്ട് ടീമുകളിലൊന്നാണ് ബ്ലാസ്‌റ്റേഴ്‌സ്. ...\nമോസ്‌കോ: 2018ല് ദക്ഷിണകൊറിയയില് നടക്കുന്ന ശീതകാല ഒളിമ്പിക്‌സിലും റഷ്യക്ക് വിലക്ക്. ദേശീയ ഉത്തേജക ഏജന്‍സിയുടെ അറിവോടെ താരങ്ങള് ഉത്തേജക മരുന്ന് ഉപയോഗിച്ചെന്ന് തെളിഞ്ഞതിനെ തുടര്‍ന്നാണ് അന്താരാഷ്ട്ര ഒളിമ്പിക്‌സ് കമ്മിറ്റിയുടെ (ഐഒസി) വിലക്ക്.കുറ്റക്കാരല്ലെന്ന് തെളിയിക്കുന്ന താരങ്ങള്‍ക്ക് സ്വതന്ത്ര്യ പതാകയ്ക്ക് കീഴില് മത്സരിക്കാമെന്ന് ഐഒസി ...\nകൊച്ചി: കൊച്ചിയില് സമനിലക്കെട്ട് പൊട്ടിക്കാനാവാതെ ബ്ലാസ്‌റ്റേഴ്‌സ്. കഴിഞ്ഞ രണ്ട് കളികളും ഗോള് രഹിത സമനിലയിലാണ് കലാശിച്ചതെങ്കില് ഇന്നലെ മുംബൈ സിറ്റി എഫ്‌സിക്കെതിരെ ഒരു വ്യത്യാസം മാത്രം. ഇരു ടീമുകളും ഓരോ ഗോളടിച്ചാണ് സമനിലയില് പിരിഞ്ഞത്. ബ്ലാസ്‌റ്റേഴ്‌സിനായി സിഫ്‌നിയോസും മുംബൈയ്ക്കായി ബല്‍വന്ത് സിങുമാണ് ...\nകൊച്ചി: ഐഎസ്എല് നാലാം സീസണിലെ രണ്ടാം മത്സരത്തിലൂം ഗോൾ അടിക്കാൻ കേരളത്തിന്റെ കൊമ്പന്മാര്‍ക്കായില്ല. കഴിഞ്ഞ മത്സരത്തില് നിന്ന് വ്യത്യസ്തമായി ഏറെ മികച്ച പ്രകടനം നടത്തിയെങ്കിലും സ്‌ട്രൈക്കര്‍മാര്‍ക്ക് ലക്ഷ്യം പിഴച്ചതോടെ കളി ഗോള്‍രഹിത സമനിലയില് അവസാനിക്കുകയായിരുന്നു. ബെര്‍ബറ്റോവിന് പകരം ഹ്യൂമിനെ സ്‌ട്രൈക്കറായി ഇറക്കിയ ...\nഐഎസ്എല് നാലാം പതിപ്പിന്റെ ഉദ്ഘാടന പോരാട്ടം സമനിലയില്\nകൊച്ചി: ഐഎസ്എല് നാലാം പതിപ്പിന്റെ ഉദ്ഘാടന പോരാട്ടം സമനിലയില്. കഴിഞ്ഞ വര്‍ഷത്തെ ഫൈനലിന്റെ തനിയാവര്‍ത്തനമായ കളിയില് എടികെയും കേരള ബ്ലാസ്‌റ്റേഴ്‌സും ഗോള്‍രഹിത സമനലയില് പിരിഞ്ഞു. സൂപ്പര്‍താരങ്ങളായ ബെര്‍ബറ്റോവും ഇയാന് ഹ്യൂമും നിറംമങ്ങിയതും ബ്ലാസ്‌റ്റേഴ്‌സിന് തിരിച്ചടിയായി.പലപ്പോഴും പന്ത് കിട്ടാതെ ഉഴറി നടക്കുകയായിരുന്നു ബര്‍ബറ്റോവ്. ...\nകിടിലന് കാഴ്ചയൊരുക്കി ഐഎസ്എല് ഉദ്ഘാടന ചടങ്ങ്\nമലയാളി ഫുട്‌ബോള് ആരാധകര്‍ക്ക് ഇതുവരെ കാണാത്ത കിടിലന് കാഴ്ചയൊരുക്കി ഐഎസ്എല് ഉദ്ഘാടന ചടങ്ങ്. ബോളിവുഡ് താരങ്ങളായ സല്‍മാന് ഖാനും കത്രീന കൈഫും ഇന്ത്യന് ക്രിക്കറ്റ് ഇതിഹാസം സച്ചിന് ടെണ്ടുല്‍ക്കറും തിളങ്ങി നിന്ന ചടങ്ങില് മലയാളത്തിന്റെ പ്രതിനിധിയായി മമ്മുട്ടിയും എത്തിയതോടെ മഞ്ഞക്കടലായ ഗ്യാലറിയില് ...


June 2021 - 2:10 am IST\nഅഭിനേതാവ് ജോസ് പ്രകാശ്, പ്രേം പ്രകാശ് എന്നിവരുടെ സഹോദരി പുത്രനും കൂടിയാണ് ഡെന്നിസ് ജോസഫ്. എഴുതിക്കൂട്ടിയ അനശ്വരങ്ങളായ തിരക്കഥകളിലൂടെയും ചലച്ചിത്ര സൃഷ്ടികളിലൂടെയും ഇനി മലയാള സിനിമയും മലയാളികളും ഡെന്നീസ് ജോസഫിനെ ഓര്‍മിക്കും.\nകോട്ടയം: ആകാശദൂതിലൂടെ മലയാളികളെ കണ്ണീരണിയിച്ച മലയാള സിനിമാ ലോകത്തെ ഹിറ്റ് മേക്കര് ഡെന്നീസ് ജോസഫിന് മലയാളത്തിന്റെ അന്ത്യാഞ്ജലി. സർക്കാരിന്റെ ഔദ്യോഗിക ബഹുമതികൾ ഏറ്റുവാങ്ങി, കൊവിഡ് മാനദണ്ഡങ്ങള് പാലിച്ച് ഏറ്റുമാനൂര് ചെറുവാണ്ടൂര് സെന്റ് സെബാസ്റ്റ്യന്‍സ് പള്ളി സെമിത്തേരിയിൽ അദ്ദേഹം അന്ത്യനിദ്രയിൽ പ്രവേശിച്ചു. കലാ രാഷ്ട്രീയ സാംസ്‌കാരിക, സിനിമ രംഗത്തെ നിരവധിയാളുകൾ ഏറ്റുമാനൂരിലെ വീട്ടിലെത്തി ഡെന്നീസ് ജോസഫിന് അദരാഞ്ജലികള് അര്‍പ്പിച്ചു.\nതിങ്കൾ വൈകിട്ടാണ് ഹൃദയാഘാതത്തെ തുടര്‍ന്ന് ഡെന്നീസ് ജോസഫ് മരണത്തിന് കീഴടങ്ങുന്നത്. വീട്ടില് കുഴഞ്ഞുവീണ അദ്ദേഹത്തെ തെള്ളകത്തെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. ആശുപത്രിയിലേക്കുള്ള വഴിയിൽ വച്ചുതന്നെ മരണം അദ്ദേഹത്തെ കവർന്നെടുത്തിരുന്നു. ചൊവ്വാഴ്ച രാവിലെ 11 മണിയോടെ ഭൗതീകശരീരം ആശുപത്രിയില് നിന്നും ഏറ്റുമാനൂരിലെ വീട്ടിലെത്തിച്ചു. മൂന്നുമണിക്ക് വീട്ടിലെ ശുശ്രൂഷകള്‍ക്ക് ശേഷം ഏറ്റുമാനൂര് ചെറുവാണ്ടൂര് സെന്റ് സെബാസ്റ്റ്യന്‍സ് പള്ളിയില് സംസ്‌കാരചടങ്ങുകള് നടന്നു. കൊവിഡ് മാനദണ്ഡങ്ങള് പാലിച്ചായിരുന്നു ചടങ്ങുകള്.\nഅമ്മ സംഘടനയ്ക്ക് വേണ്ടി നടന് കലാഭവന് പ്രജോദും ഫെഫ്കയ്ക്ക് വേണ്ടി സംഘടനാ പ്രതിനിധികളും ഏറ്റുമാനൂരിലെ വീട്ടിലെത്തി അന്തിമോപചാരം അര്‍പ്പിച്ചു. മുൻ മുഖ്യമന്ത്രി ഉമ്മന്‍ചാണ്ടി, തിരുവഞ്ചൂര് രാധാകൃഷ്ണന്, വിഎന് വാസവന്, മോന്‍സ് ജോസഫ്, തോമസ് ചാഴികാടന്, സുരേഷ് കുറുപ്പ്, നിർമ്മാതാവ് ജോയ് തോമസ് തുടങ്ങി രാഷ്ട്രീയ കലാ സാംസ്‌കാരിക രംഗത്തെ ഒട്ടേറെ ആളുകൾ ഡെന്നീസ് ജോസഫിന് ആദരാഞ്ജലികളര്‍പ്പിച്ചു.


നമ്മുടെ ഹൃദയങ്ങള് കത്തിക്കൊണ്ടിരിക്കണമെന്നു\nവെളിപ്പാട് 3:14-22ല് കര്‍ത്താവ് ലവൊദിക്യയിലെ സഭയോടു പറഞ്ഞു എഴുതുക: വിശ്വസ്തനും സത്യവാനുമായ സാക്ഷിയായി ദൈവ സൃഷ്ടിയുടെ ആരംഭമായ ആമേന് എന്നുളളവന് അരുളി ചെയ്യുന്നത്: " ഞാന് നിന്‍റെ പ്രവൃത്തി അറിയുന്നു, നീ ഉഷ്ണവാനുമല്ല ശീതവാനുമല്ല; ശീതവാനോ ഉഷ്ണവാനോ ആയിരുന്നു എങ്കില് കൊളളായിരുന്നു. ഇങ്ങനെ ശീതവാനുമല്ല, ഉഷ്ണവാനുമല്ല, ശീതോഷ്ണവാനാകയാല് നിന്നെ എന്‍റെ വായില് നിന്ന് ഉമിണ്ണുകളയും".\nഇവിടെ ഇതാ ദൈവത്തിനുവേണ്ടി എരിഞ്ഞുകൊണ്ടിരിക്കാത്ത ഒരു സഭ. അവര് വെറും "ശീതോഷ്ണവാډാര്". ആയിരുന്നു (വെളി 3:16). അവര് തങ്ങളുടെ ഉപദേശങ്ങളില്‍ത്തന്നെ മരിച്ചവരായിരുന്നു - എന്നാല് അവര് ഒരേ സമയം തന്നെ മരിച്ചവരും ശരിയായ ഉപദേശങ്ങള് ഉളളവരും ആയിരുന്നു! അവര് ധാര്‍മ്മികമായി ബഹുമാന്യരും ആത്മീയമായി മരിച്ചവരും ആയിരുന്നു!\nനമ്മുടെ ഹൃദയം എപ്പോഴും കത്തിക്കൊണ്ടിരിക്കണമെന്നു കര്‍ത്താവ് ആഗ്രഹിക്കുന്നു - അവിടുത്തോടും മറ്റുവിശ്വാസികളോടും ഉളള തീക്ഷ്ണമായ സ്നേഹത്തിന്‍റെ ഒരു ജ്വാല. "യാഗപീഠത്തിേډല് തീ കെട്ടുപോകാതെ എപ്പോഴും കത്തിക്കൊണ്ടിരിക്കണം", എന്നത് പഴയ ഉടമ്പടിയിലുളള നിയമം ആയിരുന്നു (ലേവ്യ 6:13). പ്രതീകാത്മമായി നാം ഇവിടെ കാണുന്നത്, യേശുവിന്‍റെ യഥാര്‍ത്ഥ ശിഷ്യന്‍റെ ക്രമാനുസാരമായ അവസ്ഥ എന്തായിരിക്കണമെന്നാണ് ദൈവം പ്രതീക്ഷിക്കുന്നത് എന്നാണ്. ഇതില് കുറവായുളളതെല്ലാം നിലവാരം കുറഞ്ഞതാണ്. കത്തുന്ന മുള്‍പ്പടര്‍പ്പ് യഹോവയുടെ അഗ്നിയാല് ജ്വലിച്ചപ്പോള് കീടങ്ങള്‍ക്കോ രോഗാണുക്കള്‍ക്കോ അതിനകത്ത് അതി ജീവിക്കുവാന് കഴിഞ്ഞില്ല. അതുപോലെ നമ്മുടെ ഹൃദയങ്ങള് ആത്മാവിന്‍റെ അഗ്നിയാല് കത്തിയെരിഞ്ഞുകൊണ്ടിരിക്കുമ്പോള് സ്നേഹഹീനമായ ഒരു ഭാവത്തിനും അതിനുളളില് അതിജീവിക്കുവാന് കഴിയുകയില്ല.\nനാം ഉഷ്ണവാډാരാണോ, ശീതവാډാരാണോ അതോ ശീതോഷ്ണവാډാരാണോ എന്നു പരിശോധിക്കാനുളള ഒരു മാര്‍ഗ്ഗം ഇതാണ്: "ഉഷ്ണവാന്" ആയിരിക്കുക എന്നാല് മറ്റുളളവരെ തീക്ഷ്ണമായി സ്നേഹിക്കുക എന്നാണ്. "ശീതവാന്"ആയിരിക്കുക എന്നാല് മറ്റുളളവരോടു കയ്പുളളവരും ക്ഷമിക്കാത്തവരും ആയിരിക്കുക എന്നാണ്. "ശീതോഷ്ണവാന്" ആയിരിക്കുക എന്നാല് മറ്റുളളവരോട് കയ്പ്പോ സ്നേഹമോ ഇല്ലാത്ത ഒരവസ്ഥ " ആര്‍ക്കും എതിരായി എന്‍റെ ഹൃദയത്തില് ഒന്നുമില്ല" എന്ന് ഒരു വിശ്വാസി പറയുമ്പോള് അയാള് ശീതോഷ്ണവാനാണ്. "നിങ്ങള്‍ക്കു തമ്മില് തമ്മില് ആര്‍ക്കും എതിരായി നിങ്ങളുടെ ഹൃദയങ്ങളില് ഒന്നുമില്ലാതിരിക്കുമ്പോള് നിങ്ങള് എന്‍റെ ശിഷ്യډാരാണെന്നു സകല മനുഷ്യരും അറിയും" എന്നാണോ യേശു പറഞ്ഞത്? അല്ല. അന്യോന്യം ദുഷ്ട മനോഭാവം ഇല്ല എന്നതല്ല യേശുവിന്‍റെ ശിഷ്യډാരെ തിരിച്ചറിയുന്നതിനുളള അടയാളം ( സിഎഫ്. യോഹന്നാന് 13:35). നമ്മുടെ ഹൃദയത്തില് ചില കാര്യങ്ങള് നമുക്കുണ്ടായിരിക്കണം. നമ്മുടെ എല്ലാ സഹവിശ്വാസികളോടും തീക്ഷണമായ സ്നേഹം നമുക്കുണ്ടായിരിക്കണം. സ്നേഹം എന്നത് ശുഭാത്മകമായ ഒരു സദ്ഗുണമാണ് കേവലം തിډയുടെ അഭാവമല്ല.\nകയ്പിന്‍റെ ആത്മാവിനെ നമ്മുടെ ഹൃദയത്തില് നിന്ന് പുറത്താക്കി കഴിഞ്ഞ് അതിനെ വെടിപ്പുളളതും ഒഴിഞ്ഞതുമായി വിടുന്നത് ശീതോഷ്ണവാനായിരിക്കുന്നതിനുളള ഏറ്റവും നിശ്ചയമുളള ഒരു മാര്‍ഗ്ഗമാണ് തന്നെയുമല്ല അതിന്‍റെ പിന്നത്തെ സ്ഥിതി മുമ്പിലത്തേതിനേക്കാള് വഷളായിരിക്കുകയും ചെയ്യും (ലൂക്കോ 11:24-26). ലോകം പറയുന്നത്, "ഒന്നുമില്ലാത്തതിനെക്കാള് നല്ലത് എന്തെങ്കിലുമുളളതാണ്" എന്നാണ് അങ്ങനെയാണെങ്കില്, ശീതവാനായിരിക്കുന്നതിനെക്കാള് നല്ലത് ശീതോഷ്ണവാനായിരിക്കുന്നതാണ് എന്ന് ഒരുവന് ചിന്തിച്ചേക്കാം. എന്നാല് കര്‍ത്താവു പറയുന്നത് അതല്ല, അവിടുന്നു പറയുന്നത് "നീ ശീതവാനായിരുന്നെങ്കില് കൊളളായിരുന്നു"(വാ.15) എന്നാണ് അവിടുന്ന് നമ്മെ അര്‍ദ്ധ മനസ്കരായി കാണുന്നതിനെക്കാള്, തീര്‍ത്തും ലൗകികമായി കാണുവാന് താല്‍പര്യപ്പെടുന്നു. ശീതോഷ്ണവാനായ ഒത്തു തീര്‍പ്പുകാരന് ക്രിസ്ത്യാനി ലൗകികനായ ഒരു അവിശ്വാസിയെക്കാള് ക്രിസ്തുവിന്‍റെ ഭൂമിയിലെ പ്രവര്‍ത്തനങ്ങള്‍ക്ക് വളരെയധികം കേടുവരുത്തുന്നു. ഒരു അവിശ്വാസി ക്രിസ്തുവിന്‍റെ പേരെടുക്കുന്നില്ല, അതുകൊണ്ടു തന്നെ അവന്‍റെ ലോകമയത്വത്തിനു സുവിശേഷത്തിനു തടസ്സമാകുവാന് കഴിയുകയില്ല. എന്നാല് ഒത്തുതീര്‍പ്പുകാരനും അര്‍ദ്ധമനസ്കനുമായ ഒരു ക്രിസ്ത്യാനി ക്രിസ്തുവിന്‍റെ പേരെടുക്കുകയും അവന്‍റെ ലോകമയത്വത്താല് വിജാതീയരുടെ ഇടയില് ആ നാമത്തിന് അപമാനം ഉണ്ടാക്കുകയും ചെയ്യുന്നു.\nശീതവാനും ലൗകികനുമായ അവിശ്വാസി, തന്‍റെ ആത്മീയ ആവശ്യത്തെക്കുറിച്ചുളള ബോധ്യത്തിലേക്കു വരുവാനുളള സാധ്യത ശീതോഷ്ണവാനും, സ്വയനീതിയുളളവനുമായ പരീശനെക്കാള് വളരെ കൂടുതലാണ് (മത്തായി 21:31 കാണുക). ഈ കാരണങ്ങള് കൊണ്ടാണ് കര്‍ത്താവു പറയുന്നത്, അവിടുന്നു നമ്മെ ശീതോഷ്ണവാډാരായി കാണുന്നതിനെക്കാള് ഇഷ്ടപ്പെടുന്നത് ശീതവാډാരായി കാണുവാനാണെന്ന് പ്രായോഗികമായി പറഞ്ഞാല് അത് അര്‍ത്ഥമാക്കുന്നത്. നിങ്ങള്‍ക്ക് പണസ്നേഹത്തില് നിന്നോ കോപത്തില് നിന്നോ അശുദ്ധചിന്തകളില് നിന്നോ (പാപത്തിന്‍റെ3മേഖലകള് മാത്രം എടുക്കുന്നു) സ്വതന്ത്രരാകുവാന് ആഗ്രഹമില്ലെങ്കില്, യേശുവിന്‍റെ ഒരു ശിഷ്യനാണെന്ന് അവകാശപ്പെടുന്ന ഒരുവനായിരിക്കുന്നതിനെക്കാള് നിങ്ങള് ഒരു അവിശ്വാസി ആയി തന്നെ തുടരുന്നത് അധികം നല്ലതായിരിക്കും. നിങ്ങള് ശീതവാനായിരിക്കുന്നെങ്കില് ശീതോഷ്ണവനായിരിക്കുന്നതിനെക്കാള് അധികം പ്രത്യാശ നിങ്ങളെക്കുറിച്ച് ഉണ്ട്. ഇത് ആശ്ചര്യമാണ്, എന്നാല് സത്യമാണ്.


Wed Jan 16 2019 22:46:44 GMT+0530 (IST)\nkasim kzm2018-09-22 04:54:05.0\nആഗോളതാപനം സൃഷ്ടിക്കുന്ന കാലാവസ്ഥാ വ്യതിയാനത്തിന്റെ ഭാഗമായ പ്രതിഭാസങ്ങളുമായി ബന്ധപ്പെട്ടാണ് മണ്‍സൂണിന്റെ സ്വഭാവത്തില് ഇപ്പോള് ഉണ്ടായിരിക്കുന്ന മാറ്റം. കേരളം പൂര്‍ണമായി പശ്ചിമഘട്ട മലനിരകളുടെ സംരക്ഷണത്തിലുള്ള ഭൂഭാഗമാണെന്നു നമ്മള് അറിയണം. നമ്മുടെ മഴയും പുഴകളും അന്നവും സ്വാസ്ഥ്യവും ഔഷധവുമെല്ലാം ഈ മലനിരകളുമായി ബന്ധപ്പെട്ടാണ് നില്‍ക്കുന്നതെന്നു നമ്മള് തിരിച്ചറിയണം. നാം ഓരോരുത്തരുടെയും തൃഷ്ണകള് പൂര്‍ത്തീകരിക്കുന്ന അതിവേഗ വികസനത്തിന്റെ പല ഘടകങ്ങളും ഈ കാലാവസ്ഥാ മാറ്റത്തിനു കാരണമായിത്തീരുന്നു. അത്തരം ആസക്തികളെ എങ്ങനെ വിവേകബുദ്ധിയോടെ പിടിച്ചുകെട്ടാമെന്നു ചിന്തിക്കേണ്ട കാലമാണിത്.\nപ്രകൃതിയെ അശാസ്ത്രീയമായി ചൂഷണം ചെയ്യുന്നതിന്റെ ഫലമായി സംജാതമായിട്ടുള്ള ആഗോളതാപനത്തെയും കാലാവസ്ഥാ വ്യതിയാനത്തെയും സംബന്ധിച്ച് നിരവധി പഠനങ്ങള് പുറത്തുവന്നിട്ടുണ്ട്. കേരളം ഇന്നു നേരിടുന്ന അതീവ ഗുരുതരമായ പാരിസ്ഥിതിക പ്രശ്‌നങ്ങളുടെ കേന്ദ്രബിന്ദു പശ്ചിമഘട്ട പ്രദേശങ്ങളിലെ ആവാസവ്യവസ്ഥയ്ക്ക് ഉണ്ടായിരിക്കുന്ന നാശനഷ്ടങ്ങളാണ്.\nകേരളത്തില് ഉണ്ടായ പ്രളയദുരന്തം അണക്കെട്ടുകള് തുറന്നുവിട്ടപ്പോള് സംഭവിച്ചതാണ്. ഉറങ്ങിക്കിടന്ന ജനങ്ങളുടെ മീതെ അണക്കെട്ടു തുറന്നുവിട്ട് ദുരന്തം ഉണ്ടാക്കിയത് അജ്ഞതയുടെയും അഹങ്കാരത്തിന്റെയും ആര്‍ത്തിയുടെയും ഫലമായാണ്. അണക്കെട്ട് തുറക്കുന്നതിന് 24 മണിക്കൂര് മുമ്പ് റെഡ് അലര്‍ട്ട് പ്രഖ്യാപിച്ച് ഫഌഡ് പ്ലെയിന് ഏരിയയില് നിന്നു മുഴുവന് ആളുകളെയും മാറ്റിപ്പാര്‍പ്പിക്കേണ്ടതുണ്ട്. ഇങ്ങനെ മാറ്റിപ്പാര്‍പ്പിക്കണമെങ്കില് അതിനു മുമ്പായി ജലം ഒഴുകുന്ന പ്രദേശങ്ങളെ അടയാളപ്പെടുത്തേണ്ടതുണ്ടായിരുന്നു. അത്തരം മുന്നൊരുക്കങ്ങളൊന്നും നാം നടത്തിയിട്ടുണ്ടായിരുന്നില്ല. അഞ്ചു കാലാവസ്ഥാ നിരീക്ഷണശാസ്ത്ര സ്ഥാപനങ്ങള് നിരന്തരമായി മുന്നറിയിപ്പു നല്‍കിയിട്ടും മുന്‍കൂട്ടി അണക്കെട്ടുകളുടെ ജലനിരപ്പ് താഴ്ത്തിനിര്‍ത്താന് ഭരണാധികാരികളുടെ ധനാര്‍ത്തി സമ്മതിച്ചില്ല.\nദുരന്തനിവാരണ അതോറിറ്റി, ഡാം സേഫ്റ്റി കമ്മീഷന് തുടങ്ങിയ സ്ഥാപനങ്ങളും നിരുത്തരവാദപരമായ നിലപാടാണ് സ്വീകരിച്ചത്. ശാസ്ത്രീയമായ വെള്ളപ്പൊക്ക മാനേജ്‌മെന്റ് പ്ലാന് ഇവരാരും തയ്യാറാക്കിയിട്ടില്ല. ദുരന്തനിവാരണ അതോറിറ്റി, മീറ്റിങുകള് കൂടുകയോ ദുരന്തം ഉണ്ടാവാതിരിക്കാനുള്ള ഒരു നടപടിയും സ്വീകരിക്കുകയോ മുന്നൊരുക്കങ്ങള് നടത്തുകയോ ചെയ്തിട്ടില്ല. രാജ്യത്ത് 214 വെള്ളപ്പൊക്ക മുന്നറിയിപ്പ് സ്‌റ്റേഷന് പ്രവര്‍ത്തിക്കുന്നുണ്ടെങ്കിലും കേരളത്തില് ഒന്നുപോലുമില്ല. സെന്‍ട്രല് വാട്ടര് കമ്മീഷന്റെ ചട്ടങ്ങളൊന്നും കേരളം പാലിച്ചിരുന്നില്ല. അന്തര്‍സംസ്ഥാന നദീജല കമ്മീഷന്റെ അധ്യക്ഷസ്ഥാനം കേരളത്തിന്റെ ചീഫ് എന്‍ജിനീയര്‍ക്ക് ആയിരുന്നിട്ടുപോലും മുല്ലപ്പെരിയാറിലെയും പറമ്പിക്കുളം ആളിയാറിലെയും നീരാറിലെയും വെള്ളം കേരളത്തിലേക്ക് ഒഴുക്കുന്നത് തടഞ്ഞ് പ്രളയത്തിന്റെ തീവ്രത കുറച്ചില്ല. പ്രളയക്കെടുതിക്കു ശേഷം ദുരന്തനിവാരണത്തിനും ദുരിതാശ്വാസത്തിനും കാണിക്കുന്ന ശുഷ്‌കാന്തി ദുരന്തം ഉണ്ടാവാതിരിക്കാന് കാണിച്ചിരുന്നെങ്കില് ആയിരത്തോളം പേരുടെ ജീവന് രക്ഷിക്കാനും 15 ലക്ഷം ആളുകളെ അഭയാര്‍ഥികളാക്കാതിരിക്കാനും കഴിയുമായിരുന്നു. 75 ലക്ഷത്തോളം മനുഷ്യരെയാണ് വെള്ളപ്പൊക്കക്കെടുതിയും ഉരുള്‍പൊട്ടലും ബാധിച്ചത്.\nപ്രകൃതിയില് ദുരന്തങ്ങളില്ല. പ്രതിഭാസങ്ങള് മാത്രമേയുള്ളൂ. പ്രകൃതിക്ക് ആരോടെങ്കിലും പ്രത്യേക വിരോധമോ സ്‌നേഹമോ ഇല്ല. പ്രകൃതി ആരെയെങ്കിലും ശിക്ഷിക്കുകയോ രക്ഷിക്കുകയോ ചെയ്യുന്നില്ല. പ്രകൃതിപ്രതിഭാസങ്ങള്‍ക്ക് ഇടയില് കയറി നാം നില്‍ക്കുമ്പോഴാണ് അതു ദുരന്തങ്ങളാകുന്നത്. ഓരോ ദുരന്തവും പഠിക്കാനും തിരുത്താനുമുള്ള അനുഭവപാഠമാണ്. സുനാമിയും ഓഖിയും ഭരണാധികാരികളെ ഒന്നും പഠിപ്പിച്ചില്ല. നാളെകളില് ഇതിനേക്കാള് വലിയ ദുരന്തങ്ങളാണ് കേരളത്തെ കാത്തിരിക്കുന്നത്. അന്ന് അതിനെ എങ്ങനെ അതിജീവിക്കുമെന്നതു സംബന്ധിച്ച് വിശദമായ പ്ലാന് തയ്യാറാക്കേണ്ടതുണ്ട്. ഓരോ വീട്ടിലും ഒരു ദുരന്തനിവാരണസേന ഉണ്ടാകത്തക്ക രീതിയില് സ്‌കൂള്‍തലം മുതല് ദുരന്തനിവാരണ പ്രായോഗിക പഠനം ആരംഭിക്കേണ്ടതുണ്ട്.\nഅണക്കെട്ടുകളുടെ ആധിക്യം കേരളത്തെ മൊത്തത്തില് ദുരന്തഭീഷണിയുടെ മുള്‍മുനയില് നിര്‍ത്തുകയാണ്. 71 വന്‍കിട അണക്കെട്ടുകളും 200ഓളം ചെറുകിട അണക്കെട്ടുകളുമാണ് കേരളത്തിലുള്ളത്. കേരളത്തില് എത്ര അണക്കെട്ടുകളുണ്ടെന്നോ അതില് എത്ര വെള്ളമുണ്ടെന്നോ അതിന്റെ പഴക്കം എത്രയെന്നോ ഉള്ള സ്ഥിതിവിവര കണക്കുകളുടെ ഒരു ധവളപത്രം നാളിതുവരെ പ്രസിദ്ധീകരിച്ചിട്ടില്ല. ബാണാസുരസാഗര് ആണ് വയനാടിനെ പ്രളയക്കെടുതിയിലാക്കിയത്. ശബരിഗിരി പദ്ധതിയിലെ ഒമ്പത് അണക്കെട്ടുകള് മുന്നറിയിപ്പില്ലാതെ തുറന്ന് റാന്നി, കോഴഞ്ചേരി, ആറന്‍മുള, ചെങ്ങന്നൂര് മേഖലകളെ പ്രളയത്തിലാഴ്ത്തി. പെരിയാറിലെ 11 അണക്കെട്ടുകള് ശാസ്ത്രീയ പഠനങ്ങളില്ലാതെ തുറന്ന് പെരുമ്പാവൂര്, കാലടി, ആലുവ, കളമശ്ശേരി, പറവൂര്, എറണാകുളം മേഖലകളെ വെള്ളത്തില് മുക്കി. എത്ര അണക്കെട്ടുകള് തുറന്നുവിട്ടു എന്നുപോലും കൃത്യമായ വിവരമില്ല. ചാലക്കുടി പുഴയിലെ ആറ് അണക്കെട്ടുകള് തുറന്ന് 400 ച.കി.മീറ്റര് പ്രദേശത്ത് ദുരന്തമുണ്ടാക്കിയവര്, ആതിരപ്പിള്ളി പദ്ധതി ഉണ്ടായിരുന്നെങ്കില് പ്രളയക്കെടുതി തടയാമായിരുന്നു എന്ന വിഡ്ഢിത്തമാണ് പുലമ്പുന്നത്.\n70ലധികം അണക്കെട്ടുകള് തുറന്നതിന്റെ ദുരന്തവും പേറി കുട്ടനാട് വെള്ളത്തിനടിയില് തന്നെയാണ്. ചര്‍ച്ചകള് ലളിതവല്‍ക്കരിക്കുന്നത് കാലവര്‍ഷത്തിലെ അതിവൃഷ്ടിയുടെയും ഉരുള്‍പൊട്ടലിന്റെയും പ്രത്യാഘാതമാണ് വെള്ളപ്പൊക്കം എന്ന നിലയിലാണ്. ഇടുക്കി അണക്കെട്ടില് നിന്നു സെക്കന്‍ഡില് 15 ലക്ഷം ലിറ്റര് വെള്ളം പുറത്തേക്ക് ഒഴുക്കുന്നുവെന്ന് പറഞ്ഞതിനു ശേഷം 38 മണിക്കൂര് സമയം തുടര്‍ച്ചയായി സെക്കന്‍ഡില് 50 ലക്ഷം ലിറ്റര് വെള്ളമാണ് ഒഴുക്കിവിട്ടുകൊണ്ടിരുന്നത്. പുറത്തേക്കു വിടുന്ന വെള്ളത്തിന്റെ കണക്ക് മാധ്യമങ്ങള്‍ക്കു കൊടുക്കാതെ ഇലക്ട്രിസിറ്റി ബോര്‍ഡ് രണ്ടു ദിവസം ഒളിച്ചുകളിക്കുകയായിരുന്നു.\nശബരിഗിരി പദ്ധതിയിലെ ആനത്തോട് ഡാമിന്റെ ഷട്ടര് ചെയിന് പൊട്ടി അഞ്ചു മീറ്റര് ഉയര്‍ന്നുപോവുകയും ഇവിടെ വലിയ മരം വന്നു തടഞ്ഞതുമൂലം ഒരാഴ്ചക്കാലത്തേക്ക് ഷട്ടര് താഴ്ത്താന് കഴിയാതെവന്നതു മൂലവുമാണ് റാന്നി മുതല് ചെങ്ങന്നൂര് വരെ 40 അടി ജലം ഉയര്‍ന്നത്. ഡാമുകള് സുരക്ഷിതമായി കൈകാര്യം ചെയ്യാന് വേണ്ടി ഡാം സേഫ്റ്റി കമ്മീഷന് നിലവിലുണ്ടെങ്കിലും ഒരുവിധത്തിലുമുള്ള ശാസ്ത്രീയ പഠനങ്ങളെയും അവലംബിക്കാത്തതും റിട്ടയര് ചെയ്തവരെ വാഴിക്കുന്നതുമായ സ്ഥാപനമായി അതു മാറി. ആഗോളതാപനം മൂലമുള്ള കാലാവസ്ഥാ വ്യതിയാനത്തിന്റെ ഭാഗമായി ധ്രുവപ്രദേശങ്ങളിലെ മഞ്ഞുരുകി കടലിലെ ജലനിരപ്പ് 10 സെന്റിമീറ്ററോളം ഉയര്‍ന്നിട്ടുണ്ട്.\nപെറുവില് നിന്നു തുടങ്ങുന്ന എല്‍നിനോ സമുദ്രത്തിന്റെ ഉപരിതലത്തില് ഉണ്ടാവുന്ന ഉഷ്ണജലപ്രവാഹത്തെ വര്‍ധിപ്പിക്കുകയും വിവിധ പ്രദേശങ്ങള് കടന്ന് ഇന്ത്യന് മഹാസമുദ്രത്തില് എത്തിച്ചേരുന്ന ഉഷ്ണജലപ്രവാഹം സൃഷ്ടിക്കുന്ന ന്യൂനമര്‍ദ പാത്തികള് ഇന്ത്യയില് ആകമാനം തന്നെ കനത്ത മഴയ്ക്കു കാരണമാവുമെന്നാണ് ശാസ്ത്രലോകം വിലയിരുത്തുന്നത്. അറബിക്കടലിലേക്ക് 70 ഡിഗ്രിയോളം ചരിഞ്ഞുകിടക്കുന്ന കേരള പശ്ചിമഘട്ടത്തിന്റെ സവിശേഷമായ ഭൂപ്രകൃതി മൂലം മണ്ണും പാറയും ചേര്‍ന്ന മിശ്രിതം ജലപൂരിതമാവുമ്പോള് ഗുരുത്വാകര്‍ഷണം മൂലം മിന്നല്‍വേഗത്തില് ജലപ്രവാഹത്തോടെ താഴേക്കു പതിക്കുന്നതാണ് ഉരുള്‍പൊട്ടല്. കേരളത്തിലെ ഉരുള്‍പൊട്ടല് മേഖലകളെയും മലയിടിച്ചില് മേഖലകളെയും കുറിച്ച് ഭൗമശാസ്ത്ര പഠനകേന്ദ്രവും ജിയോളജിക്കല് സര്‍വേ ഓഫ് ഇന്ത്യയും പഠനം നടത്തി സര്‍ക്കാരിനു വിശദമായ റിപോര്‍ട്ട് സമര്‍പ്പിച്ചിട്ടുള്ളതാണ്.\nത്രിതല പഞ്ചായത്തുകള്‍ക്കു ലഭിക്കാന് അവകാശപ്പെട്ട ഈ റിപോര്‍ട്ടുകള് ഇപ്പോഴും പൂഴ്ത്തിവച്ചിരിക്കുകയാണ്. അതുകൊണ്ടുതന്നെ ഇത്തരം അപകടമേഖലകളിലെ പ്രകൃതിക്ക് ആഘാതം ഏല്‍പിക്കുന്ന ഇടപെടലുകള് തടയാനും കഴിയുന്നില്ല. കേരള പശ്ചിമഘട്ടത്തിലെ 80 ശതമാനം (14,000 ച.കി.മീ) ഏരിയ ഉരുള്‍പൊട്ടല് മേഖലയാണ്. ി


Metro Vaartha - രാജമൗലി ചിത്രത്തിൽ നായികയായി ആലിയ ഭട്ട്\nMay 2019 - 10:38 am IST\nരാജമൗലി ചിത്രത്തിൽ നായികയായി ആലിയ ഭട്ട്\nചിത്രം 2020 ജൂലൈ 30ന് റിലീസ് ചെയ്യാനാണ് തീരുമാനിച്ചിരിക്കുന്നത്. ബോളിവുഡ് നടി ആലിയ ഭട്ടും ചിത്രത്തിൽ പ്രധാന വേഷത്തിലെത്തുന്നുണ്ട്. റാം ചരൺ തേജ, ജൂനിയർ എൻടിആർ എന്നിവരാണ് ചിത്രത്തിൽ പ്രധാന വേഷങ്ങളിലെത്തുന്നത്.\nബാഹുബലിക്കു ശേഷം എസ്.എസ് രാജമൗലിയുടെ അടുത്ത ചിത്രത്തിന്‍റെ വാർത്തകളാണിപ്പോൾ പുറത്തുവന്നിരിക്കുന്നത്. വ്യാഴാഴ്ച നടന്ന പ്രത്യേക വാർത്ത സമ്മേളനത്തിലാണ് അണിയറപ്രവർത്തകർ ചിത്രത്തെക്കുറിച്ചുള്ള വിവരങ്ങൾ പുറത്തുവിട്ടത്. ആർആർആർ എന്നാണ് ബിഗ് ബജറ്റ് ചിത്രത്തിന്‍റെ പേര്.\n1920 കളിലെ അല്ലൂരി സീതാരാമ രാജു, കോമരം ഭീം എന്നീ സ്വാതന്ത്ര്യ സമര സേനാനികളുടെ കഥയാണ് ചിത്രം പറയുന്നത്. രാം ചരണിന്‍റെ നായികയായാണ് ആലിയ ചിത്രത്തിലെത്തുന്നത്. ബ്രിട്ടീഷ് നടി ഡെയ്സി എഡ്ജർ ജോൺസ്, സമുദ്രക്കനി, അജയ് ദേവ്ഗൺ എന്നിവരും ചിത്രത്തിലുണ്ട്.


തമിഴ്നാട്ടിൽനിന്ന് പച്ചക്കറി എത്തുന്നില്ല : മധ്യകേരളത്തിൽ പച്ചക്കറിക്ഷാമം | 28Mar2020\nപച്ചക്കറി വരവ് കുറഞ്ഞതോടെ തൊടുപുഴയിലെ ആളൊഴിഞ്ഞ പച്ചക്കറി കടകളിലൊന്ന്\nതൊടുപുഴ : ഇതരസംസ്ഥാനങ്ങളിൽനിന്ന് പച്ചക്കറിയുടെ വരവ് നിലച്ചതോടെ മധ്യകേരളത്തിൽ പച്ചക്കറികൾക്ക് ക്ഷാമം. എറണാകുളം, കോട്ടയം, ഇടുക്കി, പത്തനംതിട്ട ജില്ലകളിലേക്ക് തമിഴ്‌നാട്ടിൽ നിന്നാണ് പച്ചക്കറികളെത്തുന്നത്. ലോക്‌ഡൗണിനെ തുടർന്ന് ചൊവ്വാഴ്ചയ്ക്കുശേഷം മൊത്തവില്പന കേന്ദ്രങ്ങളിലേക്ക് ഒരുലോഡ് പച്ചക്കറിപോലും എത്തിയിട്ടില്ല. അതിനാൽ ചില്ലറവില്പന ശാലകളിൽ സ്റ്റോക്ക് തീരാറായ നിലയിലാണ്. ഉള്ളതിന് വിലയും കൂടുതലാണ്.\nകോയമ്പത്തൂർ, പൊള്ളാച്ചി, പഴനി, ഉടുമല ഒട്ടൻചത്രം, കമ്പംമെട്ട് എന്നിവിടങ്ങളിൽ നിന്നാണ് കേരളത്തിലേക്ക് പ്രധാനമായും പച്ചക്കറികളെത്തുന്നത്. മൊത്തവ്യാപാര കേന്ദ്രങ്ങളിലും ലേലം നടക്കുന്നില്ല. ചെറുകിട കർഷകർ വിളവുമായി ചന്തയിലെത്തുന്നുണ്ടെങ്കിലും വാഹന സൗകര്യമില്ലാത്തതിനാൽ ഇതുവാങ്ങി കേരളത്തിലെത്തിക്കാൻ കഴിയാത്ത സ്ഥിതിയാണെന്ന് മൊത്തവിതരണക്കാർ പറയുന്നു.\nഅതിനാൽ ഈ പച്ചക്കറി തമിഴ്‌നാട്ടിൽ തന്നെ വിറ്റഴിക്കുകയാണ്. മൂന്നാർ, മറയൂർ മേഖലകളിൽ ശീതകാല പച്ചക്കറി ഉത്പാദിപ്പിക്കുന്നുണ്ടെങ്കിലും അതും പ്രാദേശികമായി തന്നെ വിറ്റഴിക്കുകയാണ്.\nമധ്യകേരളത്തിലെ പ്രധാന വിപണിയായ എറണാകുളം മാർക്കറ്റിൽ പച്ചക്കറി എത്തിയിട്ട് ദിവസങ്ങളായി. തമിഴ്‌നാട്ടിൽനിന്ന് ഉള്ളിയും ഉരുളക്കിഴങ്ങും തടസ്സം കൂടാതെ കേരളത്തിലേക്കെത്തുന്നുണ്ട്. നിലവിൽ പലചരക്ക് ലോറികൾ മാത്രമാണ് അതിർത്തി കടന്നുവരുന്നത്.\nമൂന്ന് ലിറ്റർ വാറ്റും 235 ലിറ്റർ കോടയും പിടികൂടി\nകുമളി : ഇടുക്കി ഡെപ്യൂട്ടി എക്സൈസ് കമ്മീഷണർ സ്ക്വാഡും എക്സൈസ് ഇന്റലിജന്റ്‌സും നടത്തിയ ..\nതമിഴ്നാട്ടിലേക്ക് പോയ യുവാവിന് കോവിഡ്\nടെലിഫോൺ എക്സ്‌ചേഞ്ചിൽനിന്ന്‌പെരുമ്പാമ്പിനെ പിടികൂടി\nടി.ആർ.ആൻഡ് ടി കമ്പനി സമരം രണ്ടാംഘട്ടത്തിലേക്ക്\nകളക്‌ടറേറ്റ് ധർണ നടത്തി\nകാനഡയിൽ മുങ്ങിമരിച്ച യുവാവിന്റെ ശവസംസ്‌കാരം നടത്തി


മീൻ പൊതിഞ്ഞു കിട്ടിയിരുന്ന പേപ്പറിലെ ഫോട്ടോ വരെ\nമീൻ പൊതിഞ്ഞു കിട്ടിയിരുന്ന പേപ്പറിലെ ഫോട്ടോ വരെ വൃത്തിയാക്കി ഒട്ടിച്ചു വച്ചിരുന്ന 'വട്ട്; ഇതാ ഒരു കട്ട മഞ്ജു വാര്യര് ആരാധികയുടെ കഥ\nമഞ്ജു വാര്യരോട് സംസാരിക്കാനായി ഒന്ന് വിളിച്ചു നോക്കി. ദിലീപ് ആണ് എടുത്തത്\n02 Feb, 2021 at 03:43 AM\nസിനിമാ താരങ്ങളോട് ആരാധന തോന്നാത്തവര് ചുരുക്കമാണ്. ആരാധന മൂത്ത് അവരുടെ സിനിമകള് മാത്രം കാണുന്നവരും അവരെ കാണാന് വേണ്ടി മാത്രം കാത്തിരിക്കുന്നവരുമൊക്കെ അക്കൂട്ടത്തിലുണ്ട്. അത്തരത്തിലൊരു ആരാധികയുടെ കഥയാണ് സോഷ്യല് മീഡിയയില് വൈറലായിക്കൊണ്ടിരിക്കുന്നത്. മഞ്ജു വാര്യരുടെ കടുത്ത ആരാധികയായ മഞ്ജു സാന്‍സ് ഫേസ്ബുക്കില് പങ്കുവച്ച കുറിപ്പും വീഡിയോയും സിനിമാപ്രേമികളില് ഉണര്‍ത്തുകയാണ്. ഒരു പഴയ പുസ്തകത്തില് 1996 മുതലുള്ള മഞ്ജു വാര്യരുടെ ചിത്രങ്ങള് തേടിപ്പിടിച്ച് ഒട്ടിക്കുകയായിരുന്നു ആരാധികയായ മഞ്ജുവിന്‍റെ ഹോബി. ആരാധന മൂത്ത് മഞ്ജുവിനെ വിളിച്ച അനുഭവവും ആരാധിക പങ്കുവയ്ക്കുന്നുണ്ട്.\n1996, ഞാൻ ഹൈസ്കൂളിൽ പഠിക്കുന്ന സമയം സല്ലാപവും ഈ പുഴയും കടന്നും തൂവൽ കൊട്ടാരവും ഒക്കെ കണ്ട് മഞ്ജു വാര്യരോട് താരാരാധന തുടങ്ങിയ കാലം... മഞ്ജു വാര്യരുടെ ഫോട്ടോ എവിടെ ഏത് മാസികയിൽ കണ്ടാലും അതെല്ലാം വെട്ടിയെടുത്ത് പഴയ പാഠപുസ്തകത്തിൽ ചോറുംവറ്റ് കൂട്ടി ഒട്ടിച്ചു വെക്കുക എന്നതായിരുന്നു പ്രധാന hobby. ഏത് വീട്ടിൽ ചെന്നാലും അവിടത്തെ നാന, സിനിമ മംഗളം, ചിത്രഭൂമി തുടങ്ങിയവയിൽ മഞ്ജു വാര്യരുടെ ഫോട്ടോ ഉണ്ടോ.. അത് അനുവാദം വാങ്ങിയോ അടിച്ചു മാറ്റിയോ ഞാൻ കൈക്കലാക്കിയിരുന്നു... മീൻ പൊതിഞ്ഞു കിട്ടിയിരുന്ന പേപ്പറിലെ ഫോട്ടോ വരെ വൃത്തിയാക്കി ഒട്ടിച്ചു വച്ചിരുന്ന 'വട്ട് '. മുടി ചെരിച്ചു വകച്ചിൽ ഇട്ടും കുങ്കുമ ക്കുറി വരച്ചും മഞ്ജു വാര്യർ സ്റ്റൈലിനോട് താദാത്മ്യം പാലിക്കാനുള്ള ശ്രമങ്ങളും ഒപ്പം നടന്നിരുന്നു. സ്വന്തമായി കോന്ത്രൻ പല്ല് ഉള്ളത് പോലും അഭിമാനമായി കണ്ടിരുന്ന കാലമായിരുന്നു അത്. ഓരോ സിനിമയും എത്ര പ്രാവശ്യം കണ്ടാലും കൗതുകത്തോടെയും അത്ഭുതത്തോടെയുമാണ് ആ മുഖത്തെ അഭിനയം ആസ്വദിച്ചിരുന്നത്. ഒടുവിൽ 'കണ്ണെഴുതി പൊട്ടും തൊട്ട്' പൂർത്തിയാക്കാതെ കല്യാണം കഴിച്ചു മഞ്ജു വാര്യർ സിനിമരംഗത്തുനിന്നും വിട്ടുനിൽക്കുന്നു എന്ന് കേട്ടപ്പോൾ വല്ലാത്ത വിഷമം ആയിരുന്നു.\nദിലീപും എന്‍റെ പാപ്പ (ചെറിയച്ഛൻ) രമേശ് കുറുമശ്ശേരിയും ഒക്കെ ഒരുമിച്ചായിരുന്നു 'ഹരിശ്രീ മിമിക്സ്' ട്രൂപിൽ ഉണ്ടായിരുന്നത്. കല്യാണത്തിന്‍റെ റിസപ്ഷനുള്ള ക്ഷണം പാപ്പയ്ക്കും ഉണ്ടായിരുന്നു. പാപ്പയും ചെറിയമ്മയും ഫംഗ്ഷന് പോകാൻ ഒരുങ്ങുന്ന സമയത്ത് ഞാൻ മഞ്ജു വാര്യർ ക്കുള്ള എന്‍റെ 'സമ്മാനം' ആയി ഈ ഫോട്ടോ കളക്ഷന് ടെക്സ്റ്റ് ബുക്കിനെ ഗിഫ്റ്റ് പേപ്പറിൽ പൊതിഞ്ഞു ഭംഗിയാക്കി എടുത്തു.\n" ഈ പാഠപുസ്തകത്തിൽ ഒട്ടിച്ചു വെച്ചിരിക്കുന്ന ഈ കളക്ഷന് ഒക്കെ കണ്ടാൽ മഞ്ജു വാര്യർ എടുത്ത് വല്ല ചവറ്റുകൊട്ടയിലും കളയും. നീ വല്യ കാര്യമായി കൊണ്ടു നടക്കുന്ന ഇതൊക്കെ ഇവിടെ തന്നെ സൂക്ഷിച്ചു വക്കുന്നതാണ് നല്ലത് " എന്ന് പറഞ്ഞു കൊണ്ട് അമ്മ എന്നെ പിന്തിരിച്ചപ്പോൾ ശരിയാണെന്നു എനിക്കും തോന്നി. അവർക്കൊപ്പം ഫംഗ്ഷന് പോകണമെന്നോ ആൾക്കൂട്ടത്തിൽ മഞ്ജു വാര്യരെ കാണണമെന്നോ...എന്തോ എനിക്ക് അങ്ങനത്തെ ആഗ്രഹമൊന്നും തോന്നിയിരുന്നുമില്ല. പിന്നീട് ഒരു ദിവസം ദിലീപിന്‍റെ വീട്ടിലെ നമ്പർ പാപ്പയിൽ നിന്നും വാങ്ങി, മഞ്ജു വാര്യരോട് സംസാരിക്കാനായി ഒന്ന് വിളിച്ചു നോക്കി. ദിലീപ് ആണ് എടുത്തത് "മഞ്ജു പെങ്ങളുടെ ഒപ്പം പര്‍ച്ചേസിംഗിന് പോയിരിക്കാണ് " എന്ന് പറഞ്ഞു.\nപിന്നെ പിന്നെ അതൊക്ക വിട്ടു. എന്നാലും വെട്ടി ഒട്ടിക്കൽ പരിപാടിക്ക് ഒരു കുറവും വരുത്തിയില്ല. കുറെ മാസങ്ങൾ കഴിഞ്ഞപ്പോൾ മഞ്ജു വാര്യരുടെ ഫോട്ടോസും മാധ്യമങ്ങളിൽ സജീവമല്ലാതായി. "ചേച്ചീടെ മഞ്ജു വാര്യരെ ഒക്കെ ഞാൻ കീറിക്കളയും" എന്നൊക്കയായിരുന്നു അനിയന്മാർ വഴക്കുണ്ടാക്കുമ്പോൾ എന്നോട് പറഞ്ഞിരുന്ന പ്രധാന ഭീഷണി. കാലം കഴിയും തോറും ഹോബികളും ഇന്‍ററസ്റ്റിംഗ് ഫീല്‍ഡും ഒക്കെ വളരെയധികം മാറി. ഈയൊരു കളക്ഷനെ കുറിച്ച് ഓർക്കാതെയുമായി. ഈ മാസം വീട്ടിൽ പോയപ്പോൾ ഇരുപത്തഞ്ച് വർഷങ്ങൾക്കു ശേഷം ഈ പുസ്തകം കയ്യിൽ കിട്ടിയപ്പോൾ ഭയങ്കര സന്തോഷം, കൂടെ ചമ്മലും .\nപണ്ടത്തേക്കാൾ സജീവമായി മഞ്ജു വാര്യർ അഭിനയിക്കുന്ന ഈ 2021 ലും എന്‍റെ 1996-99 കളക്ഷന് ഒരു ചിതലരിക്കലിനോ എലി കരണ്ടലിനോ ആക്രി ചാക്കിനോ ഇരയാകാതെ ഇരിക്കുന്നു എന്നത് തന്നെ അതിശയമാണ്.... ഈ പാഠപുസ്തകത്തിലെ ചിത്രങ്ങൾ നൽകുന്ന കൗതുകം നിങ്ങളെയും ആ കാലത്തിലേക്ക് തിരിച്ചു നടത്തിക്കും എന്ന് തോന്നിയത് കൊണ്ട് ഇവിടെ പങ്കു വെക്കുന്നു.\n1996, à´à´¾àµ» à´¹àµà´¸àµà´àµà´³à´¿àµ½ à´ªà´ à´¿à´àµà´àµà´¨àµà´¨ à´¸à´®à´¯à´ à´¸à´²àµà´²à´¾à´ªà´µàµà´ à´ à´ªàµà´´à´¯àµà´ à´à´à´¨àµà´¨àµà´ à´¤àµà´µàµ½ à´àµà´àµà´à´¾à´°à´µàµà´ à´à´àµà´àµ à´à´£àµà´àµ à´®à´àµà´àµ à´µà´¾à´°àµà´¯à´°àµà´àµ à´¤à´¾à´°à´¾à´°à´¾à´§à´¨...\nPosted by Manju Sans on Saturday, January 30, 2021\nManju WarrierManju Sans


ചെങ്കോട്ട പിടിച്ചെടുത്ത് ബിജെപി;കാലിടറി സിപിഎം, ഒരു സീറ്റുപോലും നേടാനാവാതെ കോണ്‍ഗ്രസ്\nFri Apr 26 2019 19:55:08 GMT+0530 (IST)\nഅഗര്‍ത്തല: 25 വര്‍ഷം നീണ്ട ഇടതുഭരണത്തില് നിന്ന് ത്രിപുര പിടിച്ചെടുത്ത് ബിജെപി. 2013 ല് 49 സീറ്റുകളോടെ അധികാരത്തിലെത്തിയ ഇടതുപക്ഷമാണ് ഇത്തവണ ഇത്തരത്തിലുള്ളൊരു ദയനീയ പരാജയം ഏറ്റുവാങ്ങിയിരിക്കുന്നത്. നിലവിലെ ഫല സൂചനകളനുസരിച്ച് 41 സീറ്റില് ബിജെപി മുന്നേറുകയാണ്. വെറും 18 സീറ്റില് മാത്രമാണ് സിപിഎം ലീഡ് ചെയ്യുന്നത്. ഒരു സീറ്റില് പോലും ലീഡുണ്ടാക്കാന് കോണ്‍ഗ്രസിന് കഴിഞ്ഞില്ല.\nത്രിപുരയില് ബിജെപി അധികാരം പിടിച്ചെടുക്കും എന്നാണ് ഭൂരിഭാഗം എക്‌സിറ്റ്‌പോളുകളും പ്രവചിച്ചത്. എക്‌സിറ്റ്‌പോളുകളെ ശരിവക്കുന്നതാണ് ഇന്ന് പുറത്തുവരുന്ന ഫലങ്ങള്. ബിജെപി ഏറ്റവും വലിയ ഒറ്റകക്ഷിയായി മാറി. പ്രത്യേക ഗോത്ര വര്‍ഗ സംസ്ഥാനത്തിന് വേണ്ടി പ്രവര്‍ത്തിക്കുന്ന ഐപിഎഫ്ടി ബിജെപിക്കൊപ്പം ചേര്‍ന്നതും സിപിഎമ്മിന് തിരിച്ചടിയായി. സിപിഎമ്മിനു മാത്രമല്ല,കോണ്‍ഗ്രസിനും ഫലം കനത്ത തിരിച്ചടിയാണ്. കഴിഞ്ഞ തവണ പത്തു സീറ്റുമായി പ്രതിപക്ഷത്തുണ്ടായിരുന്ന കോണ്‍ഗ്രസിന് പക്ഷേ ഇത്തവണ ഒരു സീറ്റില് പോലും ലീഡ് നേടാന് സാധിച്ചിട്ടില്ല.\nത്രിപുര, മേഘാലയ, നാഗാലാന്റ് എന്നീ സംസ്ഥാനങ്ങളിലെ നിയമസഭകളിലേക്ക് നടന്ന തിരഞ്ഞെടുപ്പിന്റെ ഫലങ്ങളാണ് ഇന്ന് പുറത്തുവന്നത്. നാഗാലാന്റിലും ബിജെപി എന്‍ഡിപിപി സഖ്യം 31 സീറ്റില് മുന്നേറുകയാണ്. എന്‍പിഎഫ് 27 സീറ്റുകളിലും ലീഡ് ചെയ്യുന്നുണ്ട്. മേഘാലയയില് കോണ്‍ഗ്രസ് മുന്നേറുകയാണ്. എന്നാല് ഇവിടെ ആര്‍ക്കും കേവലഭൂരിപക്ഷത്തോട് അടുക്കാന് സാധിച്ചിട്ടില്ല. കോണ്‍ഗ്രസ് 23 സീറ്റിലും എന്‍പിപി 15 സീറ്റും ബിജെപി നാല് സീറ്റിലും ലീഡ് ചെയ്യുകയാണ്.നാഗാലാന്റില് ബിജെപി-എന്‍ഡിപിപി സഖ്യവും, മേഘാലയയില് ബിജെപി-എന്‍പിപി സഖ്യവും അധികാരം പിടിക്കുമെന്നാണ് എക്‌സിറ്റ് പോള് ഫലങ്ങള് പ്രവചിച്ചത്. നാഗാലാന്റ് എക്‌സിറ്റ് പോള് ശരിവയ്ക്കുന്നുണ്ടെങ്കിലും മേഘാലയ മറ്റൊരു ലക്ഷണമാണ് കാണിക്കുന്നത്.\nഐഎന്‍എസ് വിക്രമാദിത്യയില് തീപ്പിടിത്തം; തീയണക്കാനുള്ള ശ്രമത്തിനിടെ നാവിക ഓഫിസര് മരിച്ചു


ഏഴു വര്‍ഷത്തെ പ്രണയസാഫല്യം; ഗോദ സംവിധായകന് ബേസിലിന് കല്ല്യാണ മേളം\n2017-06-12 02:35:41am |\nകുഞ്ഞിരാമായണം, ഗോദ എന്നീ സിനിമകളിലൂടെ പ്രേക്ഷകരുടെ പ്രീയ സംവിധായകനായ ബേസില് ജോസഫിന് കല്ല്യാണം. ഏഴു വര്‍ഷം നീണ്ട പ്രണയത്തിനൊടുവിലാണ് കോട്ടയം സ്വദേശിനിയായ എലിസബത്തിനെ ബേസില് വിവാഹം ചെയ്യുന്നത്.\nആഗസ്റ്റ് 17ന് സുല്‍ത്താന് ബത്തേരി സന്റെ് മേരീസ് ചെറിയ പള്ളിയിലാണ് വിവാഹം.\nസുല്‍ത്താന് ബത്തേരി സന്റെ് മേരീസ് ഓര്‍ത്തഡോക്‌സ് പള്ളി വികാരി ഫാ. ജോസഫ് പള്ളിപ്പാട്ടിന്റെയും റിട്ട. അധ്യാപിക തങ്കമ്മയുടെയും രണ്ട് മക്കളില് ഇളയവനാണ് ബേസില്. ഫാ. ജോസഫിന്റെ കാര്‍മികത്വത്തിലായിരിക്കും വിവാഹം. കോട്ടയം പുതുപ്പള്ളി ചിറപ്പുറത്ത് സാമുവല്-സാറാമ്മ ദമ്പതികളുടെ മകളാണ് എലിസബത്ത്.\nബേസില് തിരുവനന്തപുരത്ത് ഇലക്ര്ടിക്കല് എന്‍ജിനീയറിങ് പഠിക്കുമ്പോള് രണ്ടുവര്‍ഷം ജൂനിയറായിരുന്നു എലിസബത്ത്. എന്‍ജിനീയറിങ് പൂര്‍ത്തിയാക്കിയ ഇവര് നിലവില് ചെന്നൈയില് ചേരിനിവാസികള്‍ക്കിടയില് സാമൂഹികസേവനം നടത്തിവരുകയാണ്.


മുസ്ലീം പേരുള്ള മൂന്ന് രാജ്യങ്ങള്‍ക്ക് ഹിന്ദുപേരുകള് നല്‍കി: മിയോണ് കാ ബാര ഇനി മഹേഷ് നഗര് - Samakalika Malayalam\nമുസ്ലീം പേരുള്ള മൂന്ന് ഗ്രാമങ്ങള്‍ക്ക് ഹിന്ദുപേരുകള് നല്‍കി: മിയോണ് കാ ബാര ഇനി മഹേഷ് നഗര്\nBy സമകാലികമലയാളം ഡെസ്‌ക് | Published: 10th August 2018 12:24 PM |\nLast Updated: 10th August 2018 12:33 PM | A+A A- |\nന്യൂഡല്‍ഹി: രാജസ്ഥാനിലെ മൂന്ന് ഗ്രാമങ്ങളുടെ പേരുകള് പുനര്‍നാമകരണം ചെയ്തതായി സര്‍ക്കാരിന്റെ ഔദ്യോഗിക ഉത്തരവ് പുറത്തിറങ്ങി. മുസ്ലീം പേരുകള് ഹിന്ദു പേരുകളാക്കിയാണ് മാറ്റിയിരിക്കുന്നത്. മുസ്‌ലിം പേരുള്ള ഗ്രാമങ്ങള് പുനര്‍നാമകരണം ചെയ്യാന് രാജസ്ഥാനിലെ വസുന്ദര രാജെ സര്‍ക്കാര് കേന്ദ്രത്തോട് ആവശ്യപ്പെട്ടിരുന്നു. കഴിഞ്ഞ ദിവസം ഇതിനുളള അനുമതി ലഭിച്ചതോടെയാണ് നടപടി.\nബാര്‍മര് ജില്ലയിലെ മിയോണ് കാ ബാര എന്ന ഗ്രാമത്തിന് മഹേഷ് നഗര് എന്നാണ് പേര് മാറ്റി നല്‍കിയത്. ജുന്‍ജുനു ജില്ലയിലെ ഇസ്മാഈല്‍പുര് ഗ്രാമത്തിന്റെ പേര് പിച്ചന്‍വ ഖുര്‍ദ് എന്നാക്കി. ജലോര് ജില്ലയിലെ നര്‍പാര ഗ്രാമത്തിന്റെ പേരും മാറ്റി. നര്‍പുര എന്നാണ് ഇനി ആ ഗ്രാമം അറിയപ്പെടുക.\nനേരത്തേ ഉത്തര്‍പ്രദേശിലെ മുഗള്‍സാരായ് റെയില്‍വേ ജംങ്ഷന് ദീന്‍ധയാല് ഉപാധ്യയാ ജംങ്ഷനായി മാറ്റിയത് വിവാദമായിരുന്നു. ഈ വര്‍ഷം ആദ്യമാണ് ഗ്രാമങ്ങളുടെ പേര് മാറ്റാന് വസുന്ധര രാജെ സര്‍ക്കാര് കേന്ദ്രത്തോട് അനുമതി തേടിയത്. തുടര്‍ന്നാണ് കേന്ദ്രം ഇതിന് അനുമതി നല്‍കിയത്.\nലോക്‌സഭാ തിരഞ്ഞെടുപ്പ് അടുത്തിരിക്കെ ഹിന്ദുക്കള് ഏറെയുളള പ്രദേശത്ത് ധ്രുവീകരണം നടത്തി വോട്ട് പിടിക്കാനാണ് ബിജെപി ശ്രമമെന്ന് പ്രതിപക്ഷം ആരോപിക്കുന്നുണ്ട്. വര്‍ഷങ്ങളായി നിലനില്‍ക്കുന്ന പേര് കൃത്യമായ കാരണങ്ങള് കാണിക്കാതെയാണ് പുനര്‍നാമകരണം ചെയ്യുന്നതെന്നും പ്രതിപക്ഷം ചൂണ്ടിക്കാട്ടി. ഗ്രാമങ്ങളുടെ പേരിന് ഇസ്‌ലാമിക ചുവയുണ്ടെന്ന് കാണിച്ച് ചിലര് നേരത്തേ പരാതി നല്‍കിയിരുന്നു. ഇതിനാണ് ബിജെപി സര്‍ക്കാര് കണ്ണടച്ച് അനുമതി നല്‍കിയത്.\nമിയോണ് കാ ബാരയില് 2,000ത്തോളം പേരാണ് ജീവിക്കുന്നത്. ഇത് ഹിന്ദു ഭൂരിപക്ഷ പ്രദേശമാണ്. വെറും നാല് കുടുംബങ്ങള് മാത്രമാണ് ഇവിടെ മുസ്‌ലിംങ്ങളായുളളത്. മുസ്‌ലിം ചുവയുളള പേര് കാരണം തങ്ങളുടെ പെണ്‍കുട്ടികളെ മറ്റ് ഗ്രാമത്തില് നിന്നുളളവര് വിവാഹം കഴിക്കാന് തയ്യാറാവുന്നില്ല എന്നാണ് ചിലര് പരാതി നല്‍കിയത്. ഇതിന്റെ അടിസ്ഥാനത്തിലാണ് സര്‍ക്കാര് പേര് മാറ്റിയത്. എന്നാല് പത്ത് വര്‍ഷം മുമ്പേ മിയോണ് കാ ബാരയുടെ പേര് മാറ്റണമെന്ന ആവശ്യം ഉയര്‍ന്നിരുന്നതായി ബിജെപി എംഎല്‍എ ഹമീര് സിങ് ബായല് പറഞ്ഞു.\nമുസ്ലീം renames three villages ഹിന്ദുപേരുകള്


അടുത്ത മൂന്ന് മണിക്കൂറിൽ ഇടിയോട് കൂടിയ മഴയ്ക്ക് സാധ്യത; നാല് ജില്ലകളിൽ ജാഗ്രതാ നിർദ്ദേശം – Media Mangalam\nതിരുവനന്തപുരം: അടുത്ത മൂന്ന് മണിക്കൂറിൽ സംസ്ഥാനത്ത് ഇടിയോടുകൂടിയ മഴയ്ക്ക് സാധ്യതയെന്ന് കാലാവസ്ഥാ വകുപ്പ്. നാല് ജില്ലകളിൽ ജാഗ്രതാ നിർദ്ദേശം നൽകി. തൃശൂര്, പാലക്കാട്, മലപ്പുറം, കാസര്‍കോട് ജില്ലകളിലാണ് ജാഗ്രതാനിര്‍ദേശം നല്‍കിയത്. ഇടിയോട് കൂടിയ മഴയ്ക്കും മണിക്കൂറില് 40 കിലോമീറ്റര് വരെ വേഗതയില് വീശിയടിച്ചേക്കാവുന്ന കാറ്റിനും സാധ്യതയുണ്ടെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പില് പറയുന്നത്.\nഅതേസമയം അറബിക്കടലിൽ ഉണ്ടായ ന്യൂനമർദത്തിന്റെ ശക്തി കുറഞ്ഞതിനെ തുടർന്ന് സംസ്ഥാനത്തിന്റെ വിവിധ ഭാഗങ്ങളിൽ മഴയുടെ തീവ്രത കുറഞ്ഞു. സംസ്ഥാനത്ത് ഇന്നും മഴ തുടരുമെന്നാണ് കാലാവസ്ഥ വകുപ്പിന്റെ പ്രവചനം. പത്തനംതിട്ട, കോട്ടയം, ഇടുക്കി ജില്ലകളിലാണ് ഇന്ന് ശക്തമായ മഴ ഉണ്ടാകുമെന്ന് മുന്നറിയിപ്പ് നൽകിയിരിക്കുന്നത്. എന്നാൽ അതി തീവ്ര മഴക്ക് സാധ്യതയില്ല എന്നാണ് കാലാവസ്ഥാ വകുപ്പിന്റെ പ്രവചനം. സംസ്ഥാനത്ത് ചൊവ്വാഴ്ച വരെ മഴ തുടരുമെന്നാണ് മുന്നറിയിപ്പ്.\nalert Heavy Rain kerala rain ഇടിയോട് കൂടിയ മഴ ജാഗ്രതാ നിർദ്ദേശം


സ്വാഭാവികഗുണങ്ങളും അധികാരവും (97) - ശ്രേയസ്\nശമം, ദമം, തപസ്സ്, ശുചിത്വം, ക്ഷമ, വക്രതയില്ലായ്മ, ജ്ഞാനം, അനുഭവജ്ഞാനം, ശ്രദ്ധ ഇവയെല്ല‍ാം സ്വാഭാവികമായ ബ്രാഹ്മണകര്‍മ്മങ്ങളാണ്. ശൗര്യം, വീര്യം, ധൈര്യം, സാമര്‍ഥ്യം, ദാനം, യുദ്ധത്തില് പിന്തിരിഞ്ഞോടാതിരിക്കല്, യജമാനത്വം ഇതെല്ല‍ാം ക്ഷത്രിയകര്‍മ്മങ്ങളാണ്. കൃഷി, ഗോരക്ഷ, വാണിജ്യം എന്നിവ വൈശ്യകര്‍മ്മങ്ങളും ജനസേവനം ശൂദ്രകര്‍മ്മവുമാണ്. ശൂദ്രകര്‍മ്മം ചെയ്യുന്നവര് ധര്‍മ്മത്തിനും വൈശ്യര് അര്‍ഥത്തിനും ക്ഷത്രിയന് കാമത്തിനും ബ്രാഹ്മണന് മോക്ഷത്തിനും അധികാരിയാണ്.\nജന്മംകൊണ്ടുള്ള കാര്യമല്ല ഗീത പറയുന്നത്. ഓരോരുത്തരും അവരവരുടെ സ്വാഭാവിക ഗുണങ്ങള്‍ക്കനുസരിച്ച് തങ്ങളുടെതായ കര്‍മ്മത്തിലെത്തിച്ചേരുന്നു. ബിസിനസുകാരന് (വൈശ്യന്) ബിസിനസ് നിര്‍ത്തി ആത്മാന്വേഷണപാതയിലേക്കു വന്നാല് ബ്രാഹ്മണനാകും. ഗുണങ്ങളില് നിന്നു വേര്‍പെട്ട് പ്രപഞ്ചത്തില് ഒന്നുമില്ല. അവനവന്റെ കര്‍മ്മം ശരിയായി ചെയ്താല് അവര് പരമമായ പദത്തെ പ്രാപിക്കുന്നു.\nധര്‍മാര്‍ഥകാമങ്ങളെ (മോക്ഷം ഒഴികെ) ധരിക്കുകയും ഫലക‍ാംക്ഷയുള്ളതുമായ ധൃതി രാജസവും ഉറക്കവും ഭയവും ശോകവും മനഃക്ഷീണവും മദവും വിടാത്ത ദുഷ്ടബുദ്ധി താമസമായ ധൃതിയുമാണ്.\nആത്മബോധത്തില് നിന്നു ജനിക്കുന്ന ആദ്യം വിഷംപോലെയും പിന്നീട് അമൃതായും ഇരിക്കുന്ന സുഖം സാത്വികമാണ്. ആരംഭത്തില് അമൃതുപോലെയും പരിണാമത്തില് വിഷംപോലെയുമിരിക്കുന്ന രാജസമായ സുഖം വിഷയങ്ങളുടെയും ഇന്ദ്രിയങ്ങളുടെയും സംയോഗത്തില് നിന്നുണ്ടാകുന്നതാണ്. നിദ്ര, ആലസ്യം, പ്രമാദം എന്നിവയില് നിന്നുണ്ടാകുന്നതും ആദ്യവും അവസാനവും ആത്മാവിന് മോഹം മാത്രമുണ്ടാക്കുന്നതുമായ സുഖം താമസമാണ്.\nവിഭീഷണന് ശ്രീരാമസന്നിധിയില് - യുദ്ധകാണ്ഡം (97)\nശുകബന്ധനം - യുദ്ധകാണ്ഡം (98)


കേരളത്തില് രാഷ്ട്രപതി ഭരണം വേണോയെന്ന് മുഖ്യമന്ത്രിക്ക് തീരുമാനിക്കാമെന്ന് ബിജെപി – East Coast Daily Malayalam\nJan 25, 2017, 08:08 pm IST\nതിരുവനന്തപുരം : കേരളത്തില് രാഷ്ട്രപതി ഭരണം വേണോയെന്ന് മുഖ്യമന്ത്രി പിണറായി വിജയന് തീരുമാനിക്കാമെന്ന് ബിജെപി ദേശീയ ജനറല് സെക്രട്ടറി പി. മുരളീധര് റാവു. കേന്ദ്ര സര്‍ക്കാര് ഇടപെടണമോയെന്നത് പിണറായി വിജയന്റെ ഭരണത്തെയും പക്വതയേയും ആശ്രയിച്ചാണിരിക്കുന്നതെന്നും അദ്ദേഹം പറഞ്ഞു. സിപിഎം അക്രമത്തിന് ഇരയായ ബിജെപി പ്രവര്‍ത്തകരുടെ വീടുകള് സന്ദര്‍ശിച്ച ശേഷം തിരുവനന്തപുരത്ത് വാര്‍ത്താസമ്മേളനം നടത്തുകയായിരുന്നു മുരളീധര് റാവു.സംസ്ഥാനത്ത് തകര്‍ന്ന ക്രമസമാധാനം പുനഃസ്ഥാപിക്കാന് ഇടപെടണമെന്ന് ആവശ്യപ്പെട്ട് ബിജെപി സംഘം ഗവര്‍ണ്ണര്‍ക്കു നിവേദനവും നല്‍കി. മുരളീധര്‍റാവുവിന്റെ നേതൃത്വത്തിലാണ് ബിജെപി നേതാക്കള് ഗവര്‍ണര് പി. സദാശിവത്തെ കണ്ടത്.\nപരാജയപ്പെട്ട സര്‍ക്കാരാണ് കേരളത്തില് ഇപ്പോഴുള്ളത്. ഭരണ പരാജയമുള്ളിടത്ത് കേന്ദ്ര സര്‍ക്കാരിന് ഇടപെടാനുള്ള സാധ്യതയുണ്ട്. ഇതുമായി ബന്ധപ്പെട്ട് ഭരണഘടനയിലുള്ള എല്ലാ സാധ്യതയും കേന്ദ്ര സര്‍ക്കാര് പരിശോധിക്കും. സ്വന്തം ഭാഗം ദുര്‍ബലപ്പെടുത്താനുള്ള എല്ലാ കാര്യങ്ങളും പിണറായി സര്‍ക്കാര് ചെയ്യുന്നുണ്ട്. സംസ്ഥാന തലസ്ഥാനത്തേക്ക് പോലും അക്രമം വ്യാപിപ്പിക്കുമ്പോള് മുഖ്യമന്ത്രിയുടെ ഭരണമികവും ആത്മാര്‍ത്ഥതയുമാണ് ചോദ്യം ചെയ്യപ്പെടുക. പിണറായി, പാര്‍ട്ടി, പൊലീസ് എന്നിവരുടെ ഒത്തുകളിയാണ് സംസ്ഥാനത്ത് നടക്കുന്നത്. കൊലയും ഭരണവും ഒത്തുപോകില്ലെന്ന് പിണറായി വിജയന് മനസ്സിലാക്കണം. രാഷ്ട്രീയ എതിരാളികളാണ് എന്നത് കൊല്ലപ്പെടാനുള്ള കാരണമാണോയെന്നും മുരളീധര്‍റാവു ചോദിച്ചു.\nസംസ്ഥാനത്ത് വികസനം എന്നത് മരീചികയായി മാറിയിരിക്കുന്നു. ക്രമസമാധാന നില തകര്‍ന്ന ഒരു സംസ്ഥാനത്ത് വികസനം സാധ്യമാകില്ല. ഏകപക്ഷീയമായ അക്രമത്തേയും തിരിച്ചടിയേയും ഒരു പോലെ കാണരുത്. സ്വയരക്ഷക്ക് പോലും അക്രമം പാടില്ലെന്ന നിര്‍ദ്ദേശമാണ് പ്രവര്‍ത്തകര്‍ക്ക് നല്‍കിയിരിക്കുന്നതെന്നും അദ്ദേഹം പറഞ്ഞു. നെയ്യാറ്റിന്‍കരയില് സിപിഎം പ്രവര്‍ത്തകര് കൊലപ്പെടുത്തിയ അനില്‍കുമാര്, നേമത്ത് സിപിഎം പ്രവര്‍ത്തകര് വീടുകയറി അക്രമിച്ച് പരുക്കേല്‍പ്പിച്ച ഐഷാ ഷെറിന്, സിപിഎം അക്രമത്തില് പരുക്കേറ്റ് കഴിയുന്ന ആര്‍എസ്എസ് നേതാവ് ജയപ്രകാശ് എന്നിവരുടെ വീടുകള് മുരളീധര്‍റാവു സന്ദര്‍ശിച്ചു. ബിജെപി സംസ്ഥാന ജനറല് സെക്രട്ടറി കെ. സുരേന്ദ്രന്, സംഘടനാ സെക്രട്ടറി എം. ഗണേശന്, സംസ്ഥാന ഉപാദ്ധ്യക്ഷന് ജോര്‍ജ് കുര്യന്, ജില്ലാ അധ്യക്ഷന് അഡ്വ. എസ്.സുരേഷ് എന്നിവരും ഒപ്പമുണ്ടായിരുന്നു.\nBJP president rule Kerala\nരാഷ്ട്രത്തിന് റിപ്പബ്ലിക് ദിന സന്ദേശം നൽകി രാഷ്‌ട്രപതി\nകൊല്ലത്ത് ആറ് പേര്‍ക്ക് കൂടി കോവിഡ് 19\nJun 1, 2020, 05:52 am IST\nസംസ്ഥാനത്ത് കനത്ത മഴയ്ക്ക് സാധ്യത : ഒൻപത് ജില്ലകളിൽ യെല്ലോ അലർട്ട് പ്രഖ്യാപിച്ചു\nMay 31, 2020, 03:37 pm IST


emalayalee.com - പത്മാവതി: ചരിത്രം, പേര്‍ഷ്യന് ആത്മീയദര്‍ശനം, പിന്നെ വോട്ടുബാങ്ക് രാഷ്ട്രീയവും.(ദല്‍ഹികത്ത് : പി.വി.തോമസ്)\nപത്മാവതി: ചരിത്രം, പേര്‍ഷ്യന് ആത്മീയദര്‍ശനം, പിന്നെ വോട്ടുബാങ്ക് രാഷ്ട്രീയവും.(ദല്‍ഹികത്ത് : പി.വി.തോമസ്)\nസഞ്ജയ് ലീല ബന്‍സാലിയുടെ സിനിമ പത്മാവതി ഇന്‍ഡ്യയില് ദേശവ്യാപകമായ ഒരു വിവാദം ആയിരിക്കുകയാണ്. പതിമൂന്ന്- പതിനാലാം നൂറ്റാണ്ടില് ജീവിച്ചിരുന്നുവെന്ന് പറയപ്പെടുന്ന മേവാറിലെ ചിത്തോര്‍ഗഡിലെ(രാജസ്ഥാന്) അതിസുന്ദര ക്ഷത്രിയ റാണി ആണ് പത്മാവതി എന്ന പത്മിനി. സിനിമയില് ദീപിക പഡ്‌ക്കോണ് ആ വേഷം ഇടുന്നു. പത്മാവതി ആണോ സുന്ദരി അതോ ദീപിക ആണോ എന്നത് വിവാദം അല്ല. ഏതായാലും സിനിമ തിളയ്ക്കുന്ന വിവാദം ആയിരിക്കുകയാണ്. ആക്രമണവും ഭീഷണിയും നിരോധവും എല്ലാം അന്തരീക്ഷത്തില് മുഴങ്ങുന്നുണ്ട്. ക്ഷത്രിയ-മുസ്ലീം വൈരത്തിന്റെ ചരിത്രപശ്ചാത്തലവും തെറ്റിദ്ധാരണയും ചരിത്രവും മിഥ്യയും തെറ്റായി വായിച്ചതിന്റെ കുട്ടിക്കുഴച്ചിലും ഇതിന്റെ ഭാഗം ആണ്. ഇപ്പോള് പൊതുവെയുള്ള അസഹിഷ്ണുത മറ്റൊരു ഘടകവും.\n180 കോടി രൂപ മുടക്കി എടുത്ത സിനിമ ഇതുവരെ റിലീസ് ആയിട്ടില്ല. ആരും ഇത് ഇതുവരെ കണ്ടിട്ടും ഇല്ല. പക്ഷേ, സിനിമ നിരോധിക്കണം എന്നാണ് ക്ഷത്രിയ കാര്‍ണിസേനയുടെ ആവശ്യം. അവര് സിനിമയുടെ സെറ്റ് ആക്രമിച്ചു. കോടിക്കണക്കിന് രൂപയുടെ നഷ്ടം ഉണ്ടാക്കി. സംവിധായകന് ബന്‍സാലിക്കും നായിക ദീപികയ്ക്കും എതിരെ വധഭീഷണി മുഴക്കി. ദീപികയ്ക്ക് 10 കോടി രൂപയുടെ വിലയാണ് നിശ്ചയിച്ചിരിക്കുന്നത്. അത് ലേലം ആയിരുന്നു. ആദ്യം അഞ്ച് കോടി. പിന്നെ അത് ഒരു ബി.ജെ.പി. നേതാവ് 10 കോടി ആയി ഉയര്‍ത്തുകയാണ് ഉണ്ടായത്. ദീപികയെ ശൂര്‍പ്പണഖയെന്ന് വിളിച്ച് അധിക്ഷേപിക്കുകയും മൂക്ക് ചെത്തുമെന്ന് ഭീഷണിപ്പെടുത്തുകയും ചെയ്തു. ബന്‍സാലിയുടെ തലവെട്ടും എന്നാണ് ഭീഷണി! നോക്കണേ ഇന്നത്തെ ഇന്‍ഡ്യയിലെ ആവിഷ്‌ക്കാര സ്വാതന്ത്ര്യത്തിന്റെ കഥ! നമ്മള് എവിടെ നിന്നും എവിടെ എത്തിയിരിക്കുന്നു?\nഎന്താണീ വിവാദം? ആരാണ് ഈ റാണി പത്മാവതി എന്ന പത്മിനി? എന്താണ് ശ്രീരാജ്പുട്ട് കാര്‍ണിസേന? ആരാണ് അവര്‍ക്കും മറ്റ് സംഘപരിവാര്- കോണ്‍ഗ്രസ് സംഘടനകള്‍ക്കും ഈ വക തെമ്മാടിത്തരത്തിന് ലൈസന്‍സ് നല്‍കിയത്? ബന്‍സാലിയെ കയ്യേറ്റം ചെയ്തു. ദീപികയെ കൊല്ലുമെന്ന് പറഞ്ഞു. കോണ്‍ഗ്രസ് അത്രയ്ക്ക് മുതിര്‍ന്നില്ല. പക്ഷേ, ഇതിനെയൊന്നും അപലപിച്ചില്ല. പിന്തുണച്ചു. പ്രത്യേകിച്ചും പഞ്ചാബിലെ മുഖ്യമന്ത്രി അമരീന്ദര് സിംങ്ങ്. അദ്ദേഹം അത് പിന്നീട് തിരുത്തിയെങ്കിലും ദേശീയ നേതൃത്വം ശക്തമായ ഒരു നിലപാട് എടുത്തില്ല. ഇരുകൂട്ടരുടെയും വോട്ട് ബാങ്ക് രാഷ്ട്രീയം ആണ് ഇതിന്റെ കാരണം. അതിലേക്ക് വരുന്നതിന് മുമ്പെ പത്മിനി എന്ന ചിത്തോര്‍ഗഢിലെ അതിസുന്ദരി ആയ പത്മാവതിയിലേക്ക് വരാം.\nപത്മാവതി ചരിത്രത്തില് ഉണ്ടായിരുന്നോ? അതോ കാല്പനികയുടെ ഭാഗം ആയിരുന്നോ? ഇങ്ങനെ ഒരു കഥാപാത്രം ചരിത്രത്തില് ഉണ്ടായിരുന്നതായി വിവരം ഇല്ല. പക്ഷേ, രജപുത്രരുടെ നായികയാണ് ഈ അതീവ സുന്ദരിയായ ചിത്തോറഗഢിലെ റാണി. ഇവര് പതിമൂന്നാം നൂറ്റാണ്ടില് ആണോ പതിനാലാം നൂറ്റാണ്ടില് ആണോ ജീവിച്ചിരുന്നതെന്നും നിശ്ചയം ഇല്ല. ജീവിച്ചിരുന്നെങ്കില്. 1540 ല് പത്മാവത് എന്ന ഒരു കാല്പനിക കാവ്യത്തില് ആണ് പത്മാവതി ആദ്യമായി അവതരിക്കുന്നത്. ഈ കാവ്യം രചിച്ചത് മാലിക്ക് മുഹമ്മദ് ജയാസി എന്നൊരു മുസ്ലീം കവി ആയിരുന്നു. അദ്ദേഹം ഈ കഥ മെനഞ്ഞത് പേര്‍ഷ്യന് ആത്മീയ ദര്‍ശനത്തിന്റെ അടിസ്ഥാനത്തില് ആയിരുന്നു. ഈ ഭ്രമകല്പന പ്രകാരം പത്മാവതി സിംഗള രാജകുടുംബത്തിലെ(ലങ്ക) സുന്ദരിയായ ഒരു രാജകുമാരി ആയിരുന്നു. അവളെ ചിത്തോര്‍ഗഢിലെ രാജാവ് രത്തന്‍സെന്(രാജ്പുട്ട്) സ്‌നേഹിച്ച് വിവാഹം കഴിച്ചു. ഈ പ്രണയ വിവാഹത്തിന്റെ ഇടനിലക്കാരന് ഒരു തത്ത ആയിരുന്നത്രെ! അവര് അങ്ങനെ സുഖം ആയി ജീവിക്കവെ ദല്‍ഹിസുല്‍ത്താന് അലാവുദ്ദീന് കില്‍ജി പത്മാവതിയുടെ സൗന്ദര്യത്തെക്കുറിച്ച് കേട്ടറിഞ്ഞ് ആകൃഷ്ടനായി. ഇവിടെ ആണ് കഥയുടെ വര്‍ഗ്ഗീയ വശം. കില്‍ജി ചിത്തോറഗഡ് ആക്രമിച്ചു പത്മാവതിയെ സ്വന്തം ആക്കുവാനായി. പ്രശ്‌നം ക്ഷത്രിയ- മുസ്ലീം അഭിമാനത്തിന്റേതായി. കില്‍ജിയെ നേരിടുവാനായി പത്മാവതി 13000 ക്ഷത്രിയ സേനയെ മേവാറിന്റെ പ്രാന്തപ്രദേശത്തേക്ക് അയച്ചു. അവര് പൊരുതി വീരമൃത്യുവരിച്ചു. ചിത്തോര്‍ഗഢിന്റെ പതനവും പത്മാവതിയുടെ കീഴടങ്ങലും ഉറപ്പായപ്പോള് മഹാറാണി പത്മിനി 13000 വിധവകളോടൊപ്പം അഗ്നിയില് ചാടി ആത്മഹത്യ ചെയ്തു. അങ്ങനെ പത്മാവതി രജപുത്രരുടെ ആത്മാഭിമാനത്തിന്റെ പ്രതീകം ആയി. അവിടെ ആണ് ബന്‍സാലിയും ദീപികയും ആക്രമിച്ചു കടന്നിരിക്കുന്നത്. പത്മാവതി കില്‍ജിയെ കാണുകപോലും ഉണ്ടായില്ല. മറിച്ച് കണ്ണാടിയില് മുഖം കാണിക്കുകമാത്രമെ ചെയ്തിട്ടുള്ളൂ എന്നാണ് രജപുത്രവിശ്വാസം. എന്നിട്ടാണ് സിനിമയിലെ ഡാന്‍സും കൂത്തും എന്നും ആരോപണം ഉണ്ട്. കില്‍ജിയും പത്മാവതിയും തമ്മില് അനുരാഗം ഉണ്ടായിരുന്നുവെന്നും ശ്രുതി ഉണ്ട്. ഇതും രജപുത്ര-ക്ഷാത്രതേജസിന്- ഹാനികരം ആണ്. സിനിമയില് എന്താണ് ചിത്രീകരിച്ചിരിക്കുന്നത് എന്ന ശങ്കയാണ് രജപുത്ര വികാരം.\n1303- ല് അലാവുദ്ദീന് കില്‍ജി ചിത്തോറഗഢിനെ ആക്രമിച്ചു എന്നത് ചരിത്രസത്യം ആണ്. അതിനുകാരണം മഹാറാണി പത്മാവതി ആയിരുന്നുവോ എന്നതിന് യാതൊരു തെളിവും ഇല്ല. ചരിത്രകാരന്മാര് മഹാറാണി പത്മാവതിയുടെ ജീവിതത്തെക്കുറിച്ച് യാതൊരു തെളിവും നല്‍കുന്നില്ല. മറിച്ച് ഇതിന് ഉപോല്‍ബലകമായി യാതൊരു ചരിത്രസാക്ഷ്യവും ഇല്ലെന്നാണ് മിക്കചരിത്രകാരന്മാരും പറയുന്നത്. ഭോപ്പാലില് ജീവിക്കുന്ന ചരിത്രകാരന് റിസ് വാന് ഉദ്ദിന് അന്‍സാരി പറയുന്നത് ഇപ്രകാരം ആണ്. 'ഞാന് അക്കാലത്തെ എല്ലാ ചരിത്രരേഖകളും പരിശോധിച്ചിട്ടും മഹാറാണി പത്മാവതിയെക്കുറിച്ച് ഒരു പരാമര്‍ശനവും കണ്ടില്ല. ഒരു സമകാലിക ചരിത്രകാരന്മാരും പത്മാവതിയുടെ വീരമൃത്യുവിനെക്കുറിച്ച് രേഖപ്പെടുത്തിയതായി കണ്ടിട്ടില്ല. രജപുത്ര വംശപരമ്പരയുടെ ചരിത്രരേഖകള് ഞാന് വളരെ തെരഞ്ഞു. പക്ഷേ, പത്മാവതി അവിടെ ഒന്നും പരാമര്‍ശിക്കപ്പെട്ടിട്ടില്ല.'\nപിന്നെ എന്താണ് ഈ കോലാഹലം? ശരിയാണ് ചരിത്രത്തില് ഇല്ലെന്നു കരുതി ഒരു വിഭാഗം ജനത അവരുടെ അഭിമാനമായി കരുതുന്ന ഒരു കഥാപാത്രത്തെ ആരും അപമാനിച്ചു കൂട. പക്ഷേ, അപമാനിച്ചോ? ആര്‍ക്കും അതറിയില്ല. ആരും ബന്‍സാലിയുടെ ചലച്ചിത്രം കണ്ടിട്ടില്ല. കാണാതെ എന്തിനീ കോമാളിത്തരം? ആക്രമണങ്ങള്? എന്താണ് ഈ രാജ്യത്തെ ആവിഷ്‌ക്കാര സ്വാതന്ത്ര്യത്തിന്റെ അവസ്ഥ? ഒരു കൂട്ടം കോമാളികള്‍ക്ക് ഉഴുതുമറിക്കുവാനുള്ള ഒന്നാണോ അത്? ചരിത്രത്തില് ഇല്ലാത്ത ഒട്ടേറെ പുരാണകഥാപാത്രങ്ങളെ ഇന്‍ഡ്യന് സംസ്‌ക്കാരം ഭയഭക്തി ബഹുമാനത്തോടെ ആദരിക്കുന്നുണ്ട്. പക്ഷേ, അവിടെയും സര്‍ഗ്ഗശക്തിക്കും ഭാവനക്കും ഇടം നല്‍കണം.\nഇതുവരെ5സംസ്ഥാനങ്ങള് ആണ് പത്മാവതിയുടെ പ്രദര്‍ശനത്തെ നിരോധിച്ചിരിക്കുന്നത്. ഇത് ബി.ജെ.പി. ഭരിക്കുന്ന ഗുജറാത്തും, രാജസ്ഥാനും, മദ്ധ്യപ്രദേശും, ഉത്തര്‍പ്രദേശും ആണ്. അഞ്ചാമത്തെ സംസ്ഥാനമായ പഞ്ചാബ് പിന്നീട് ഇതില് നിന്നും പിന്മാറി. ഇതെല്ലാം വോട്ട്ബാങ്ക് രാഷ്ട്രീയം ആണ്. കഷ്ടം കല തെരഞ്ഞെടുപ്പ് രാഷ്ട്രീയത്തിന്റെ ഇര ആകുന്നു!\nഒട്ടേറെ സിനിമകള് കലാസൃഷ്ടികള്, പുസ്തകങ്ങള് ഇതുപോലെ ഭരണാധികാരികളുടെ രാഷ്ട്രീയലാഭത്തിന്റെ ബലിയാടുകള് ആയിട്ടുണ്ട്. ഇവിടെ ലിസ്റ്റ് നിരത്തുന്നില്ല. കെ.എ.അബ്ബാസ്(നാലു നഗരങ്ങള്) അമൃത് നഹാത്ത(കിസ കുര്‍സികാ), പ്രകാശ് ജാ(അരക്ഷണ്) രാജ് കപൂര്(സത്യം ശിവം സുന്ദരം) തുടങ്ങി ആ പട്ടിക അങ്ങനെ നീളുന്നു. ബന്റിറ്റ് ക്വീനും ഏറ്റവും ഒടുവില് ആന് ഇന്‍സിഗ് നിഷിക്കന്റ് മാന്(അരവിന്ദ് കേജരിവാളിനെകുറിച്ച്) ഇതില്‍പെടുന്നു. ഒടുവിലത്തെ കേസില് സുപ്രീംകോടതി ശക്തമായ മുന്നറിയിപ്പു തന്നെ നല്‍കിയതാണ് കലാകാരന്റെ സ്വാതന്ത്ര്യത്തില് ഇങ്ങനെയൊക്കെ കൈകടത്തുന്നതിനെ കുറിച്ച് പക്ഷേ ഈ വക മതമൗലീകവാദികള്, സാംസ്‌ക്കാരിക ഗുണ്ടകള് ഉണ്ടോ ഇതൊക്കെ ചെവികൊള്ളുന്നു.\nരാജസ്ഥാന്റെയോ ഇന്‍ഡ്യയുടെ തന്നെയോ സ്ത്രീകളുടെ പ്രശ്‌നം റാണി പത്മാവതി അല്ല. സ്ത്രീകളുടെ നിരക്ഷരതയാണ്, സുരക്ഷിതത്വം ഇല്ലായ്മ ആണ്, ആരോഗ്യ പ്രശ്‌നങ്ങള് ആണ്, ശിശുവിവാഹം ആണ്, പെണ്‍കുഞ്ഞുങ്ങളെ ഗര്‍ഭപാത്രത്തില് വച്ച് കൊല്ലുന്നതാണ്. ഇതൊക്കെ ഈ സേനകള് പരിഹരിക്കുമോ? ഇല്ല. ഇതൊന്നും അല്ല അവരുടെ പ്രശ്‌നം. പോയകാലത്തെ ചില സാങ്കല്പിക കഥാപാത്രങ്ങളെ സംരക്ഷിക്കുകയും നായാടുകയും ആണ്. മഹാറാണി പത്മാവതിയെന്ന പത്മിനിയും അലാവുദ്ദീന് കില്‍ജിയും അതില്‍പെടുന്നു. കാലഹരണപ്പെട്ട നായിക-നായക-പ്രതിനായകന്മാരെ ഉന്നം വയ്ക്കുന്നതിലും നല്ലത് ജീവിച്ചിരിക്കുന്നവരെ സംരക്ഷിക്കുവാന്, അവരുടെ ബഹുമതി കാക്കുവാന് ശ്രമിക്കുന്നതാണ്.\nസ്ത്രീകൾക്ക് സുരക്ഷയില്ലായ്മ എന്തുകൊണ്ട് ?. ഇവളുമാർ പ്രസവിച്ച സന്തതികളുടെ വളർത്തുദോഷം തന്നെ. ഒരിരുപതു ശതമാനം വരുന്ന 'മഹാഭോഗികളുടെ, സിനിമയെന്ന വലയിൽപെട്ടു ഭാരതത്തിലെ സ്ത്രീകൾ അധംപതിച്ചുകൊണ്ടിരിക്കയാണ്. 'മൃഗങ്ങളെപ്പോലെ കൂട്ടിലടച്ചിട്ടു ഭോഗിക്കയാണ്. സ്വതന്ത്രമായി നടക്കുന്നവളോ ഭർത്താവിനെ അനുസരിക്കാത്തവളും.\nമതത്തിന്റെ കെട്ടുകഥയിലെ മഹാദ്രോഹികൾ പിറന്നുവീഴുന്ന തലമുറകളെ സിനിമയിലൂടെ അന്ധവിശ്വാസം വളർത്തുകയാണ്. ചരിത്രങ്ങൾ എല്ലാം വളച്ചൊടിച്ചിരിക്കുന്നു. ചരിത്രപരമായ സിനിമകളുടെ നിർമാണം നിരോധിക്കണം. ക്രിസ്തുവായാലും കൃഷ്ണനായാലും അള്ളായായാലും.


ആനുകൂല്യങ്ങൾ കവർന്നെടുക്കുന്നതിനെതിരേ സമരരംഗത്തിറങ്ങുമെന്ന് എൻജിഒ അസോസിയേഷൻ : Deepika.com Nattu Visesham\nവെള്ളരിക്കുണ്ട്: ശമ്പള പരിഷ്കരണം, ക്ഷാമബത്ത, ആരോഗ്യ ഇൻഷ്വറൻസ് തുടങ്ങിയ ആനുകൂല്യങ്ങളെല്ലാം കവർന്നെടുക്കുന്നതിനെതിരേ സർക്കാർ ജീവനക്കാരും അധ്യാപകരും പണിമുടക്കുൾപ്പെടെയുള്ള സമരമാർഗങ്ങളിലേക്ക് കടക്കുകയാണെന്ന് എൻജിഒ അസോസിയേഷൻ സംസ്ഥാന പ്രസിഡന്‍റ് ചവറ ജയകുമാർ പറഞ്ഞു.\nവെള്ളരിക്കുണ്ട് വ്യാപാരഭവൻ ഹാളിൽ എൻജിഒഅസോസിയേഷൻ ജില്ലാ സമ്മേളനം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. ഇപ്പോൾ ജീവനക്കാരുടെ അഞ്ച് ഗഡു ക്ഷാമബത്ത കുടിശികയാണ്. ശമ്പളം പരിഷ്കരിച്ചിട്ട് ഏഴ് വർഷം പിന്നിടുന്നു. കഴിഞ്ഞ യുഡിഎഫ് സർക്കാർ അനുവദിച്ച ആരോഗ്യ ഇൻഷ്വറൻസ് പദ്ധതി ഈ സർക്കാർ നടപ്പാക്കിയില്ല. ഭവന വായ്പാ പദ്ധതി നിർത്തലാക്കി. ശമ്പളം തന്നെ പല തവണ പിടിച്ചെടുക്കുകയും ലീവ് സറണ്ടർ മരവിപ്പിക്കുകയും ചെയ്തതായി അദ്ദേഹം ചൂണ്ടിക്കാട്ടി. മറുവശത്ത് പിൻവാതിലിലൂടെ വ്യാപകമായി കരാർ നിയമനങ്ങൾ നടത്തുകയാണ്. പങ്കാളിത്ത പെൻഷൻകാരുടെ നിരവധി ആനുകൂല്യങ്ങൾ കവർന്നെടുക്കുകയും ചെയ്തതായി അദ്ദേഹം പറഞ്ഞു.\nജില്ലാ പ്രസിഡന്‍റ് വി.ദാമോദരൻ അധ്യക്ഷത വഹിച്ചു. പ്രതിനിധി സമ്മേളനം സംസ്ഥാന ജനറൽ സെക്രട്ടറി എസ്. രവീന്ദ്രൻ ഉദ്ഘാടനം ചെയ്തു. ബളാൽ പഞ്ചായത്ത് പ്രസിഡന്‍റ് രാജു കട്ടക്കയം, എ. രാജശേഖരൻ നായർ , കെ. രാജേഷ് ഖന്ന, ടി.ജി. രഞ്ജിത്ത്, കെ.സി. സുജിത്ത് കുമാർ, സുരേഷ് പെരിയങ്ങാനം, വി. ഹനീഫ, സുരേഷ് കൊട്രച്ചാൽ, ഇ. മീനാകുമാരി, കെ.എം. ജയപ്രകാശ് എന്നിവർ പ്രസംഗിച്ചു. കെ. അശോക് കുമാർ സ്വാഗതവും വി.ടി.പി. രാജേഷ് നന്ദിയും പറഞ്ഞു.\nഭാരവാഹികളായി വി. ദാമോദരൻ (പ്രസിഡന്‍റ്), ബ്രിജേഷ് പൈനി, ആർ. മധുസൂദനൻ, എം.വി. നിഗീഷ്, എ. ഗിരീഷ് കുമാർ (വൈസ് പ്രസിഡന്‍റുമാർ), കെ. അശോക് കുമാർ (സെക്രട്ടറി), എം. മാധവൻ നമ്പ്യാർ , വി.എം. രാജേഷ് , വൈ. ഹരീഷ്, റനിൽസൺ. കെ.തോമസ് (ജോയിന്‍റ് സെക്രട്ടറിമാർ), വി.ടി.പി. രാജേഷ് (ട്രഷറർ ) എന്നിവരെ തെരഞ്ഞെടുത്തു.


Maoist posted poster and route march in ambayathode-'ഈ രക്തത്തിന് മോദിയും പിണറായിയും മറുപടി പറയണം'; അമ്പായത്തോട് സായുധ മാവോയിസ്റ്റ് സംഘത്തിന്റെ പ്രകടനം\n'ഈ രക്തത്തിന് മോദിയും പിണറായിയും മറുപടി പറയണം'; അമ്പായത്തോട് സായുധ മാവോയിസ്റ്റ് സംഘത്തിന്റെ പ്രകടനം\nകൊട്ടിയൂർ വന്യജീവി സങ്കേതത്തിലെ വഴിയിലൂടെയാണ് മാവോയിസ്റ്റ് സംഘം ടൗണിലെത്തിയത്\nUpdated: January 20, 2020 9:35:39 am\nകേളകം: കണ്ണൂർ അമ്പായത്തോട് ടൗണിൽ പ്രകടനം നടത്തി സായുധരായ മാവോയിസ്റ്റ് സംഘം. നാലംഗ സംഘമാണ് തോക്കുകളുമായി രാവിലെ ആറു മണിയോടെ സ്ഥലത്തെത്തി പ്രകടനം നടത്തി മടങ്ങിയത്. ആളുകൾക്ക് ലഘുലേഖകൾ വിതരണം ചെയ്യുകയും പോസ്റ്ററുകൾ പതിക്കുകയും ചെയ്ത ശേഷമാണ് ഇവർ മടങ്ങിയത്. സംഘത്തിൽ ഒരാൾ സ്ത്രീയാണ്. കൊട്ടിയൂർ വന്യജീവി സങ്കേതത്തിലെ വഴിയിലൂടെയാണ് മാവോയിസ്റ്റ് സംഘം ടൗണിലെത്തിയത്. കൊട്ടിയൂർ വനത്തിലൂടെ സംഘം തിരികെ പോകുകയും ചെയ്തു.\nഅട്ടപ്പാടിയിൽ ചിതറിയ രക്തത്തിന് പകരം വീട്ടുക എന്ന് ആഹ്വാനം ചെയ്തുകൊണ്ടുള്ള പോസ്റ്ററുകളാണ് പതിപ്പിച്ചിരിക്കുന്നത്. മോദി-പിണറായി കൂട്ടുകെട്ട് ഈ രക്തത്തിന് കണക്ക് പറയണമെന്നും പോസ്റ്ററിൽ പറയുന്നു. ജനുവരി 31ലെ പണിമുടക്ക് വിജയിപ്പിക്കുക, തിരിച്ചടിക്കാൻ സായുധരാകുക തുടങ്ങിയ മുദ്രാവാക്യങ്ങൾ എഴുതിയ പോസ്റ്ററ്റുകളും വിവിധ ഇടങ്ങളിൽ പതിച്ചിട്ടുണ്ട്.\nAlso Read: നയിക്കാൻ നഡ്ഡ; ബിജെപി ദേശീയ അധ്യക്ഷനെ ഇന്ന് പ്രഖ്യാപിക്കും\nനേരത്തെയും അമ്പായത്തോട് മാവോയിസ്റ്റ് സംഘമെത്തുകയും പ്രകടനം നടത്തുകയും ചെയ്തിട്ടുണ്ട്. 2018 ഡിസംബർ 28ന് മാവോയിസ്റ്റ് സംഘം അമ്പായത്തോട് ടൗണിൽ തോക്കേന്തി പ്രകടനം നടത്തിയത്. അതേസമയം സംഭവത്തിൽ കണ്ണുർ ജില്ലാ പൊലീസ് മേധാവിയുടെ നേതൃത്വത്തിൽ അന്വേഷണം തുടങ്ങി. പ്രദേശത്ത് ഇന്ന് വിപുലമായ തിരച്ചിൽ നടക്കും.\nനേരത്തെ അട്ടപ്പാടി മേലേ മഞ്ചിക്കണ്ടി വനത്തിൽ കേരള പൊലീസിലെ തണ്ടർബോൾട്ട് സേനയുമായുള്ള ഏറ്റുമുട്ടലിൽ നാലു മാവോയിസ്റ്റുകൾ കൊല്ലപ്പെട്ടിരുന്നു. മണിവാസകം (അപ്പു), രമ, അരവിന്ദ്, കാർത്തി എന്നിവരാണ് കൊല്ലപ്പെട്ടത്. പശ്ചിമഘട്ട മേഖലയിൽ പ്രവർത്തിക്കുന്ന സിപിഐ (മാവോയിസ്റ്റ്) ഭവാനിദളം സൗത്ത് സോൺ കമ്മിറ്റിയിലെ മുതിർന്ന നേതാവായിരുന്നു മണിവാസകം. കേരളം, തമിഴ്നാട്, കർണാടക എന്നീ സംസ്ഥാനങ്ങളിലെ മാവോയിസ്റ്റ് പ്രവർത്തനങ്ങളുടെ ഏകോപനത്തിന്റെ ചുമതലക്കാരനായിരുന്നു.\nWeb Title: Maoist posted poster and route march in ambayathode


തേജസ്സിന്റെ കരുത്തില് ജൂലായ് | Recap 2016 | Year Ender 2016\nതേജസ്സിന്റെ കരുത്തില് ജൂലായ്\nതദ്ദേശീയമായി നിര്‍മിച്ച യുദ്ധവിമാനമായ തേജസ്സ് ഇന്ത്യന് വ്യോമസേനയുടെ ഭാഗമായത് ജൂലായ് ഒന്നിനാണ്. ബഹിരാകാശ ഗവേഷണത്തില് പുതിയ പ്രതീക്ഷയുമായി ജൂനോ വ്യാഴത്തിനരികെയെത്തി. തുര്‍ക്കിയിലെ പട്ടാള അട്ടിമറി ശ്രമം ജനം തകര്‍ത്തതും തെരേസ മെയ് ബ്രിട്ടീഷ് പ്രധാനമന്ത്രിയായി തിരഞ്ഞെടുക്കപ്പെട്ടതും ജൂലായിലാണ്. ഹിസബുള് കമാന്‍ഡര് കൊല്ലപ്പെട്ടതിനെ തുടര്‍ന്ന് കശ്മീരില് സംഘര്‍ഷം പൊട്ടിപ്പുറപ്പെട്ടത് രാജ്യത്തെ അസ്വസ്ഥമാക്കി\nPublished: Dec 18, 2016, 09:24 AM IST\nവ്യോമസേനയ്ക്ക് കരുത്തായി തേജസ്സ്\nഇന്ത്യ തദ്ദേശീയമായി നിര്‍മിച്ച ലഘുയുദ്ധവിമാനം തേജസ്സ് ജൂലായ് 1-ന് വ്യോമസേനയുടെ ഭാഗമായി.\nവ്യോമസേനയുടെ ദക്ഷിണമേഖലാ എയര് കമാന്‍ഡിനു കീഴില് ഫ്ളയിങ് ഡാഗ്ഗേഴ്സ് എന്ന സ്‌ക്വാഡ്രനാണ് തേജസ്സ് ഉപയോഗിക്കുക.\nമുന്‍പ്രധാനമന്ത്രി അടല്‍ബിഹാരി വാജ്പേയിയായിരുന്നു ലഘു യുദ്ധവിമാനത്തിന് തേജസ്സ് എന്ന പേര് നല്‍കിയത്.\nസൂപ്പര്‍സോണിക് വിമാനമായ തേജസ്സിന് ലേസര് നിയന്ത്രിത ബോംബ്, മിസൈലുകള്, റോക്കറ്റുകള്, കപ്പല്‍വേധ മിസൈലുകള് തുടങ്ങിയ ആയുധങ്ങള് പ്രയോഗിക്കാനാവും.\n33 വര്‍ഷത്തെ പ്രയത്‌നത്തിനു ശേഷമാണ് തേജസ് യുദ്ധമുന്നണിയിലേക്ക് ഇറങ്ങുന്നത്. ബെംഗളൂരുവിലെ ഹിന്ദുസ്ഥാന് എയ്‌റോനോട്ടിക്‌സ് ലിമിറ്റഡാണ് നിര്‍മാതാക്കള്.\n275 കോടി മുതല് 300 കോടി വരെ രൂപയാണ് വിമാനത്തിന്റെ നിര്‍മാണച്ചെലവ്. 10 ടണ്ണാണ് ഭാരം.\nവ്യോമസേനയ്ക്ക് കരുത്തേകാന് ഇനി തേജസ്സും / Read More.....\nനാസയുടെ ജൂനോ പേടകം വ്യാഴത്തിന്റെ ഭ്രമണപഥത്തിലെത്തി.\nജൂലായ് 5-നാണ് സൗരയൂഥത്തിലെ ഏറ്റവും വലിയ ഗ്രഹമായ വ്യാഴത്തിന്റെ ഭ്രമണപഥത്തില് ആദ്യ മനുഷ്യനിര്‍മിത പേടകം പ്രവേശിച്ചത്.\n1.37 ലക്ഷം കിലോമീറ്റര് വ്യാസമുള്ള വ്യാഴത്തിന്റെ 4160 കിലോമീറ്റര് അടുത്തുവരെ ജൂനോ എത്തും. 2011 ആഗസ്ത് 5-നാണ് അമേരിക്കന് ബഹിരാകാശ ഗവേഷണ ഏജന്‍സിയായ നാസ ജൂനോ പേടകം വിക്ഷേപിച്ചത്.\nഅഞ്ചുവര്‍ഷം കൊണ്ട് 270 കോടി കിലോമീറ്ററാണ് ജൂനോ സഞ്ചരിച്ചത്. 7000 കോടി രൂപയോളമാണ് ദൗത്യത്തിന്റെ ചെലവ്.\nവ്യാഴം കീഴടങ്ങി; ജൂനോ ഭ്രമണപഥത്തില് / Read More.....\nഭീകരസംഘടനയായ ഹിസ്ബുള് മുജാഹിദ്ദീന്റെ കമാന്‍ഡര് ബുര്‍ഹന് വാനിയെ(21) ജൂലായ് എട്ടിന് ജമ്മു കശ്മീര് പോലീസും സൈന്യവും ചേര്‍ന്ന് വധിച്ചു.\nഅനന്ത്‌നാഗില് നടന്ന ഏറ്റുമുട്ടലിലാണ് വാനിയെ വധിച്ചത്. വാനിയുടെ കൊലയെത്തുടര്‍ന്ന് ജമ്മു കശ്മീരിലെമ്പാടും സംഘര്‍ഷം പൊട്ടിപ്പുറപ്പെട്ടു.\nപാകിസ്താന് പ്രസിഡന്റ് നവാസ് ഷെരീഫ് ജൂലായ് 15-ന് വാനിയെ രക്തസാക്ഷിയെന്നു വിശേഷിപ്പിച്ചു.\nവാനിയുടെ വധത്തിലുള്ള ദു:ഖം അറിയിക്കാന് ജൂലായ് 20-ന് പാകിസ്താന് കരിദിനം ആചരിച്ചു.\nപുതിയ സര്‍ക്കാരിന്റെ ആദ്യ ബജറ്റ് ജൂലായ് 8-ന് ധനമന്ത്രി തോമസ് ഐസക്ക് നിയമസഭയില് അവതരിപ്പിച്ചു.\nസംസ്ഥാന ബജറ്റ് ചരിത്രത്തിലെ ഏറ്റവും ദൈര്‍ഘ്യമേറിയ (2.56 മണിക്കൂര്) ബജറ്റവതരണമായിരുന്നു ഐസക്കിന്റേത്.\nഅടിസ്ഥാന സൗകര്യ വികസന പദ്ധതികള്‍ക്ക് മാന്ദ്യ വിരുദ്ധ പാക്കേജില് 12000 കോടി\nഭൂമി ഏറ്റെടുക്കാന് 8000 കോടി രൂപ\nഎല്ലാ മണ്ഡലങ്ങളിലും ഒരു സ്‌കൂള് അന്തര്‍ദേശീയനിലവാരത്തിലാക്കാന് 1000 കോടി രൂപ\nഅഞ്ചുവര്‍ഷത്തിനകം അന്തര്‍ദേശീയ നിലവാരമുള്ള 1000 സ്‌കൂളുകള്\n52 സര്‍ക്കാര് കോളേജുകളുടെ വികസനത്തിന് 500 കോടി\nപൊതു ഇടങ്ങളില് ശൗചാലയങ്ങള്‍ക്ക് 50 കോടി\nState Budget 2016 / Special Page / Read More.........\nപോര്‍ച്ചുഗലിന് യൂറോ കിരീടം\nജൂലായ് 10-ന് നടന്ന ഫൈനലില് ഫ്രാന്‍സിനെ 1-0 ന് പരാജയപ്പെടുത്തി പോര്‍ച്ചുഗല് യൂറോ കപ്പ് ഫുട്ബോള് കിരീടം നേടി.\nപോര്‍ച്ചുഗല് ആദ്യമായാണ് ഈ കിരീടം നേടുന്നത്. പോര്‍ച്ചുഗലിനുവേണ്ടി എഡര് ആണ് വിജയഗോള് നേടിയത്.\nചരിത്രം കുറിച്ച് പോര്‍ച്ചുഗല് / Special Page / Read More.....\nഅരുണാചലില് വീണ്ടും കോണ്‍ഗ്രസ്\nഅരുണാചല് പ്രദേശില് കോണ്‍ഗ്രസ് വീണ്ടും അധികാരത്തിലെത്തി. പെമ ഖണ്ഡുവാണ് പുതിയ മുഖ്യമന്ത്രി.\nനബാംതുക്കി മന്ത്രിസഭയെ കഴിഞ്ഞ ജനവരിയില് പിരിച്ചുവിട്ട ഗവര്‍ണര് ജ്യോതിപ്രസാദ രാജ്ഖോവയുടെ നടപടി സുപ്രീം കോടതി റദ്ദാക്കിയിരുന്നു. ഇതേ തുടര്‍ന്നാണ് കോണ്‍ഗ്രസ് അധികാരത്തില് തിരിച്ചെത്തിയത്.\nവിമതരുമായുളള ഒത്തുതീര്‍പ്പിന്റെ ഭാഗമായി നബാം തുക്കിക്ക് പകരം പെമ ഖണ്ഡുവിനെ മുഖ്യമന്ത്രിയാക്കുകയായിരുന്നു.\nദക്ഷിണ ചൈനകടല് ചൈനയുടെ സ്വന്തമല്ല\nദക്ഷിണ ചൈന കടലില് ചരിത്രപരമായ അവകാശമുണ്ടെന്ന ചൈനയുടെ അവകാശത്തിന് അടിത്തറയില്ലെന്ന് ഹേഗ് ആസ്ഥാനമായ അന്താരാഷട്ര തര്‍ക്കപരിഹാര കോടതി വിധിച്ചു.\n2013-ല് ഫിലിപ്പീന്‍സ് നല്‍കിയ പരാതിയിലാണ് വിധി. വിധി അംഗീകരിക്കില്ലെന്ന നിലപാടിലാണ് ചൈന.\nപസഫിക് സമുദ്രത്തിന്റെ ഭാഗമായ ദക്ഷിണ ചൈന കടല് ചൈനയ്ക്ക് പുറമെ ഫിലിപ്പീന്‍സ്, വിയറ്റ്നാം, മലേഷ്യ, ബ്രുണെ, തായ്വാന് രാജ്യങ്ങളുമായി തീരം പങ്കുവെക്കുന്നു.\nകടലില് ഭൂരിഭാഗവും തങ്ങള്‍ക്ക് സ്വന്തമാണെന്നാണ് ചൈനയുടെ വാദം.\nകടലില് പ്രകൃതിവാതകത്തിന്റെ വന്‍ശേഖരമുള്ളതാണ് തര്‍ക്കത്തിന് കാരണം\nഇന്ത്യന് ബോക്‌സര് വിജേന്ദര് സിങ്ങിന് പ്രൊഫഷണല് ബോക്‌സിങ് റിങ്ങില് ആദ്യകിരീടം.\nസൂപ്പര് മിഡില്‍വെയ്റ്റ് വിഭാഗത്തില് ഓസ്ട്രേലിയയുടെ കെറിഹോപ്പിനെ തോല്‍പ്പിച്ച് ഏഷ്യ-പസഫിക് സൂപ്പര് മിഡില് വെയ്റ്റ് കിരീടം നേടിയത്.\nപത്ത് റൗണ്ട് നീണ്ടപോരാട്ടത്തിലാണ് ഇന്ത്യന്‍താരം ജയം നേടിയത്.\n2008 ബെയ്ജിങ് ഒളിമ്പിക്‌സില് ഇന്ത്യക്കായി വെങ്കലമെഡല് നേടിയിട്ടുളള വിജേന്ദര് പ്രൊഫഷണല് ബോക്‌സിങ്ങിലേക്ക് കൂടുമാറിയതിന് ശേഷം കളിച്ച ആറ് മത്സരങ്ങളിലും ജയം നേടി.\n2010-ലെ ഗാങ്ഷ്വു ഏഷ്യന് ഗെയിംസില് രാജ്യത്തിനായി വിജേന്ദര്‍സ്വര്‍ണം നേടിയിരുന്നു.\nതെരേസ മെയ് ബ്രിട്ടീഷ് പ്രധാനമന്ത്രി\nബ്രിട്ടീഷ് പ്രധാനമന്ത്രിയായി തെരേസാ മെയ് ചുമതലയേറ്റു.\nയൂറോപ്യന് യൂണിയനില് നിന്ന് വിട്ടുപോകാനുള്ള ഹിതപരിശോധനാഫലത്തെ തുടര്‍ന്ന് പ്രധാനമന്ത്രി ഡേവിഡ് കാമറോണ് രാജിവെച്ചതോടെയാണ് ആഭ്യന്തര മന്ത്രിയായ തെരേസ പ്രധാനമന്ത്രിയായി തിരഞ്ഞെടുക്കപ്പെട്ടത്.\nകണ്‍സര്‍വേറ്റീവ് പാര്‍ട്ടി നേതാവായ തെരേസ മാര്‍ഗരറ്റ് താച്ചറിന് ശേഷം പ്രധാനമന്ത്രി സ്ഥാനത്തെത്തുന്ന ആദ്യ വനിതയാണ്.\nവീണ്ടും വളയിട്ട് ബ്രിട്ടണ്\nതുര്‍ക്കിയില് ഭരണം പിടിച്ചെടുക്കാനുള്ള പട്ടാളത്തിലെ ഒരു വിഭാഗത്തിന്റെ ശ്രമം ജനകീയപിന്തുണയോടെ പ്രസിഡന്റ് തയ്യിപ് ഉര്‍ദുഗാന് തകര്‍ത്തു.\nജുലായ് 16-ന് പുലര്‍ച്ചെയാണ് സൈന്യത്തിലെ ഒരു വിഭാഗം തലസ്ഥാനമായ അങ്കാറയുടെയും ഇസ്താംബുളിന്റെയും നിയന്ത്രണം ഏറ്റെടുത്തത്. എന്നാല് പ്രസിഡന്റിന്റെ ആഹ്വാനമനുസരിച്ച് തെരുവിലിറങ്ങിയ ജനം സൈന്യത്തില്‍നിന്ന് നിയന്ത്രണം തിരിച്ചുപിടിച്ചു.\nതുര്‍ക്കിയില് പട്ടാള അട്ടിമറി ജനം തകര്‍ത്തു\nആഗോള ഇന്റര്‍നെറ്റ് കമ്പനിയായ യാഹുവിനെ അമേരിക്കന് ടെലി കമ്യൂണിക്കേഷന് കമ്പനിയായ വെറൈസണ് ഏറ്റെടുത്തു.\n483 കോടി ഡോളറിനാണ് (32,500 കോടിയോളം രൂപ) ഏറ്റെടുക്കല്. യാഹു പോര്‍ട്ടലുകള്, യാഹൂ മെയില്, ചിത്രങ്ങളുടെയും വീഡിയോകളുടെയും സൈറ്റായ ഫഌക്കര്, മൈക്രോബ്ലോഗിങ് സൈറ്റായ ടംബ്ലര് എന്നിവയെല്ലാം ഇതോടെ വെറൈസണിന്റെ കീഴിലായി.\nജെറിയാങ്, ഡേവിഡ് ഫിലോ എന്നിവര് 1994-ല് അമേരിക്കയില് തുടങ്ങിയ ഇന്റര്‍നെറ്റ് സംരംഭമാണ് യാഹു. 'ജെറി ആന്‍ഡ് ഡേവിഡ്സ് ഗൈഡ്' എന്നായിരുന്നു തുടക്കത്തില് പേര്. ഒരു വര്‍ഷത്തിനുശേഷം യാഹൂ എന്ന പേരിലേക്ക് മാറുകയായിരുന്നു.\nസേര്‍ച്ച് എഞ്ചിന്, വെബ് ഡയറക്ടറി സേവനങ്ങളോടെയായിരുന്നു തുടക്കം. 12,500 കോടി ഡോളര് വരെ ഒരുകാലത്ത് യാഹൂവിന് വിപണി മൂല്യമുണ്ടായിരുന്നു.\nവ്യോമസേനാ വിമാനം കാണാതായി\nസൈനിക ഉദ്യോഗസ്ഥരടക്കം 29 പേരുമായി ചെന്നൈയില്‍നിന്ന് പോര്‍ട്ട് ബ്ലെയറിലേക്കുപോയ വ്യോമസേനാ വിമാനം കാണാതായി. സേനയുടെ എ.എന്. 32 വിഭാഗത്തില്‍പ്പെട്ട ചരക്കുവിമാനമാണിത്.\nജൂലായ് 22-ന് രാവിലെ എട്ടരയോടെയാണ് ചെന്നൈ താംബരം വ്യോമതാവളത്തില്‍നിന്ന് വിമാനം അന്തമാനിലെ പോര്‍ട്ട്ബ്ലെയറിലേക്ക് പോയത്. കോഴിക്കോട് സ്വദേശികളായ രണ്ട് വ്യോമസേന ഉദ്യോഗസ്ഥരും കാണാതായവരില് ഉള്‍പ്പെടും.\nസോളാര് ഇംപള്‍സ് ദൗത്യം പൂര്‍ത്തിയാക്കി\nപൂര്‍ണമായി സോളാര് ഇന്ധനം ഉപയോഗിച്ച് ലോകം ചുറ്റിപ്പറന്ന സോളാര് ഇംപള്‍സ്2ദൗത്യം പൂര്‍ത്തിയാക്കി ജൂലായ് 26-ന് അബുദാബി അല് ബതീന് വിമാനത്താവളത്തില് തിരിച്ചെത്തി.\n2015 മാര്‍ച്ച് ഒന്‍പതിന് രാവിലെ 7.14-നായിരുന്നു സോളാര് ഇംപള്‍സ് അല്‍ബതീന് വിമാനത്താവളത്തില്‍നിന്ന് യാത്രതുടങ്ങിയത്. മസ്‌കറ്റിലേക്കായിരുന്നു ആദ്യയാത്ര.\nപിന്നീട് ഇന്ത്യയില് അഹമ്മദാബാദിലും വാരാണസിയിലുമെത്തി. തുടര്‍ന്ന് മ്യാന്‍മര്‍വഴി ചൈന, ജപ്പാന്, അമേരിക്ക, ഈജിപ്ത് എന്നിവിടങ്ങളിലൂടെയാണ് ലോകപര്യടനം പൂര്‍ത്തിയാക്കി അബുദാബിയില് തിരിച്ചെത്തിയത്. ഇടയ്ക്ക് എഞ്ചിന്‍തകരാര്‍മൂലം യാത്ര നിര്‍ത്തിവെക്കേണ്ടിവന്നിരുന്നു.\nബര്‍ട്രാന്റ് പിക്കാഡും ആന്ദ്രേ ബോഷ്ബെര്‍ഗുമായിരുന്നു പൈലറ്റുമാര്.\nസോളാര് ഇംപള്‍സ്-2 പറന്നിറങ്ങി, ചരിത്രത്തിലേക്ക് / Read More.....\nടി.എം.കൃഷ്ണയ്ക്കും ബെസ്‌വാദയ്ക്കും മഗ്‌സസെ\nകര്‍ണാടകസംഗീതജ്ഞനായ ചെന്നൈസ്വദേശി ടി.എം. കൃഷ്ണയ്ക്കും തോട്ടിപ്പണി നിര്‍മാര്‍ജനം ചെയ്യാന് 32 വര്‍ഷമായി പ്രവര്‍ത്തിക്കുന്ന കര്‍ണാടക സ്വദേശി ബെസ്‌വാദ വില്‍സണും 2016-ലെ രമണ് മഗ്‌സസെ പുരസ്‌കാരം.\n50000 ഡോളറാണ് (33.6 ലക്ഷം രൂപ) പുരസ്‌കാരത്തുക. ഏഷ്യന് നൊബേലെന്നാണ് മഗ്‌സസെ പുരസ്‌കാരം അറിയപ്പെടുന്നത്.\nടി.എം. കൃഷ്ണയ്ക്കും ബെസ്വാദ വില്‍സണും മഗ്‌സസെ പുരസ്‌കാരം / Read More.....\n2016-ല് ഇവരാണ് നിരത്തിലെ താരങ്ങള്\n2016 ല് രക്തം ചിന്തിയ ദിനങ്ങള്\nനമ്മള് ആഘോഷിച്ച 2016ലെ വൈറല് വീഡിയോകള്\n2016 ലെ ഞങ്ങളുടെ പുസ്തകങ്ങള്


നിലമ്പൂര് നഗരസഭാംഗങ്ങള്‍ക്ക് വ്യാപാരി സമൂഹത്തിന്‍റെ സ്വീകരണം : Deepika.com Nattu Visesham\nനിലമ്പൂര്: നിലമ്പൂര് നഗരസഭാംഗങ്ങള്‍ക്ക് വ്യാപാരി വ്യവസായി ഏകോപന സമിതി നിലമ്പൂര് യൂണിറ്റ് സ്വീകരണം നൽകി. സ്വീകരണ യോഗം വ്യാപാരി വ്യവസായി ഏകോപന സമിതി ജില്ലാ പ്രസിഡന്‍റ് പി. കുഞ്ഞാവു ഹാജി ഉദഘാടനം ചെയ്തു. നിലമ്പൂര് ഉള്‍പ്പെടെയുള്ള മേഖലകളിലെ തെരുവു കച്ചവടങ്ങള് വന് മാഫിയകള് കീഴടക്കിയിരിക്കുകയാണെന്ന് പി. കുഞ്ഞാവു ഹാജി കുറ്റപ്പെടുത്തി.രാവിലെ തെരുവുകളില് സ്‌റ്റോക്കിറക്കി കൂലിക്ക് ആളെ നിര്‍ത്തി വൈകുന്നേരം കളക‌്ഷന് എടുക്കുന്ന രീതിയിലാണ് കച്ചവടം നടക്കുന്നത്. ഇത്തരം വ്യാപാരങ്ങള് റോഡരികില് നിന്ന് മാറ്റണമെന്നും അദ്ദേഹം ആവശ്യപ്പെട്ടു.\nനിലമ്പൂര് യൂണിറ്റ് പ്രസിഡന്‍റ് വിനോദ് പി. മേനോന് അധ്യക്ഷത വഹിച്ചു. നഗരസഭാധ്യക്ഷന് മാട്ടുമ്മല് സലീം, ഉപാധ്യക്ഷ അരുമാ ജയകൃഷ്ണന് തുടങ്ങി 33 നഗരസഭാംഗങ്ങളേയും ചടങ്ങില് ആദരിച്ചു. കഴിഞ്ഞ കോവിഡ് കാലത്ത് സ്തുത്യര്‍ഹമായ സേവനം കാഴ്ചവച്ച കോവിഡ് ജില്ലാ നോഡല് ഓഫീസര് ഡോ. ഷിനാസ് ബാബു, ഡോ. കെ.കെ. പ്രവീണ, ഹെല്‍ത്ത് സൂപ്പര്‍വൈസര് പി. ശബരീശന് എന്നിവരേയും ആദരിച്ചു. അതോടൊപ്പം നിലമ്പൂരിലെ സാന്ത്വന പരിചരണ കേന്ദ്രത്തിനുള്ള സാമ്പത്തിക സഹായവും നല്‍കി.\nവ്യാപാരികളുടെ കുടുംബങ്ങള്‍ക്കുള്ള സുരക്ഷാ പദ്ധതിയിലേക്കുള്ള നിലമ്പൂര് യൂണിറ്റിന്‍റെ 10 ലക്ഷം രൂപയുടെ സഹായവും ഇതോടനുബന്ധിച്ച് നല്‍കി. ഒരു വ്യാപാരിയും അയാളുടെ ഭാര്യയും അംഗങ്ങളാകുന്ന ജില്ലാ ട്രേഡേഴ്‌സ് വെല്‍ഫെയര് ഫണ്ടിലേക്കാണ് നിലമ്പൂര് യൂണിറ്റ് ധനസഹായം നല്‍കിയത്.\nവ്യാപാരിയോ അയാളുടെ ഭാര്യയോ മരിച്ചാല് അവകാശികള്‍ക്ക് 10 ലക്ഷം രൂപ സംഘടന നല്‍കുന്നതാണ് പദ്ധതി. തുടര്‍ന്ന് കുടുംബസംഗമവും നടത്തി. പരിപാടിയില് വ്യാപാരി വ്യവസായി ഏകോപന സമിതി ജില്ലാ ജനറല് സെക്രട്ടറി എം. കുഞ്ഞുമുഹമ്മദ്, ജില്ലാ ഖജാന്‍ജി നൗഷാദ് കളപ്പാടന്, ജനറല് സെക്രട്ടറി കെ. സഫറുള്ള, ഖജാന്‍ജി ടോമി ചെഞ്ചേരി, പി. നൗഷാദ് തുടങ്ങിയവര് പ്രസംഗിച്ചു.


സംസ്ഥാനത്ത് ഇന്നും അതിശക്തമായ മഴക്ക് സാധ്യത; 10 ജില്ലകളില് ഓറഞ്ച് അലര്‍ട്ട് – Chandrika Daily\nBy web desk3Monday September 21, 2020 07:55 am\nസംസ്ഥാനത്ത് ഇന്നും അതിശക്തമായ മഴക്ക് സാധ്യത; 10 ജില്ലകളില് ഓറഞ്ച് അലര്‍ട്ട്\nതിരുവനന്തപുരം ഒഴികെയുള്ള 13 ജില്ലകളില് ഇന്ന് മഴ മുന്നറിയിപ്പുണ്ട്\nതിരുവനന്തപുരം: സംസ്ഥാനത്ത് ഇന്നും നാളെയും അതിശക്തമായ മഴ തുടര്‍ന്നേക്കുമെന്ന് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്.\nമധ്യകേരളത്തിലും വടക്കന് കേരളത്തിലും മഴ കനക്കാന് സാധ്യത. തിരുവനന്തപുരം ഒഴികെയുള്ള 13 ജില്ലകളില് ഇന്ന് മഴ മുന്നറിയിപ്പുണ്ട്. കോട്ടയം, ഇടുക്കി, എറണാകുളം, തൃശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു. കൊല്ലം പത്തനംതിട്ട, ആലപ്പുഴ ജില്ലകളില് യെല്ലോ അലര്‍ട്ടും പ്രഖ്യാപിച്ചു.